
Cel mai mare miracol tipărit: istoria lui 


MESIA 
potrivit prorocirii Bibliei 


„Toţi proorocii mărturisesc despre EL” (Faptele Apostolilor 10.43). 
„În sulul cărții este scris despre Mine” (Psalmi 40.7, Evrei 10.7). 


INTRODUCERE 


CEA MAI UIMITOARE DRAMĂ cu care s-a confruntat min- 
tea omenească - o dramă scrisă sub forma unei prorociri în Vechiul 
Testament şi sub forma unei biografii în cele patru Evanghelii - este 
povestirea lui Isus care este Hristosul. Un fapt remarcabil, printre al- 
tele, îl distinge pe EL: singura dată în istoria universală, omenirii i-au 
fost date dinainte detalii explicite despre naşterea, viața, moartea şi 
învierea Lui. Aceste detalii se găsesc în documente care au fost făcute 
publice înainte de naşterea Lui și nimeni nu pune la îndoială sau nu ar 
trebui să pună la îndoială faptul că aceste documente au avut o mare 
circulaţie cu mult înainte de naşterea Lui. Oricine poate compara ac- 
tele istorice oficiale despre viaţa Lui cu aceste documente vechi şi se 
poate convinge că ele corespund perfect. Ceea ce este uimitor în acest 
indiscutabil miracol este că s-a întâmplat numai unui singur om în 
istoria omenirii.! 

Să ne concentrăm atenţia asupra minunii inegalabile a acestui mi- 
racol literar. Gândiţi-vă o clipă - cine ar fi putut scrie dinainte viața lui 
George Washington, Abraham Lincoln sau a oricărui personaj istoric 
cu sute şi mii de ani înainte ca acesta să se nască? Nicăieri în literatura 


1. Numeroşi cercetători ai Bibliei au atras atenţia asupra acestui fapt extraordinar. Cu secole înainte să se fi 
născut Hristos, naşterea şi cariera Lui, suferinţele şi slava Lui, au fost toate descrise în linii mari şi în detaliu în 
Vechiul Testament. Hristos este singura persoană născută vreodată în această lume ai căror strămoşi, dată 
a naşterii, loc de naştere, mod de naştere, copilărie, viață adultă, învățături, caracter, carieră, propovăduire, 
primire, respingere, moarte, înmormântare, înviere şi înălțare au fost scrise în prealabil, în cel mai minunat 
mod, cu secole înainte ca El să se fi născut. 

„Cine ar putea desena o imagine a unui om încă nenăscut? Desigur că Dumnezeu, şi numai Dumnezeu. 
Nimeni nu a ştiut când se vor naşte Shakespeare sau Napoleon. Totuşi aici în Biblie avem cea mai izbitoare 
şi de netăgăduit înfăţişare a unui om zugrăvit nu de unul ci de douăzeci sau douăzeci şi cinci de artişti, şi 
niciunul dintre ei nu a văzut omul pe care-l pictau”. 

universală, laică sau religioasă, nu se poate găsi un duplicat al mira- 
colului uimitor al vieţii scrise dinainte a lui Hristos. Galeria cerească, 
nu studioul unui artist pământesc, a fost inspiraţia pentru acel portret. 
Miracolul acesta al vieţii scrise dinainte a lui Hristos şi împlinirea sa 
perfectă în Isus din Nazaret sunt atât de uimitoare, încât doar o pu- 
tere divină ar fi putut să-l prezică şi să-l realizeze. Potrivit dovezilor 
complete prezentate aici, toți cititorii serioşi vor admite că „proorocirea 
n-a fost adusă prin voia omului; ci oamenii au vorbit de la Dumnezeu, 
mânaţi de Duhul Sfânt” (2 Petru 1.21). 


Patru mari adevăruri demonstrate de acest fapt 

Deoarece nu există aberaţii sau variaţii între prezicerile Vechiului 
Testament despre venirea lui Mesia şi împlinirea Noului Testament în 
Isus din Nazaret, instinctiv se trage concluzia că mâna care a desenat 
imaginea din prorocire a modelat portretul din istorie. Concluzia in- 
evitabilă este adevărată în patru puncte: 

(1) Aceasta dovedeşte că Biblia este Cuvântul insuflat de Dumne- 
zeu, deoarece omul nu este capabil nici să scrie, nici să împlinească o 
astfel de minune literară fără nici un ajutor. 

(2) Aceasta dovedeşte că Dumnezeul din Biblie, singurul care cu- 
noaşte sfârşitul de la început, singurul care are puterea să împlinească 
Cuvântul Lui întru totul, este Dumnezeu cel adevărat și viu. 

(3) Aceasta demonstrează că Dumnezeul din Biblie este atât atot- 
cunoscător, în stare să prezică viitorul în care sunt implicaţi nenumă- 
rați oameni care sunt capabili de a exersa voința morală proprie, cât şi 
atotputernic, în stare să transmită o împlinire desăvârşită a Cuvântului 
Lui în mijlocul necredinţei, ignoranței şi răzvrătirii larg răspândite în 
rândul oamenilor. 

(4) Aceasta demonstrează că Isus din Nazaret, care a împlinit atât 
de perfect şi de complet toate prezicerile Vechiului Testament, este cu 
adevărat Mesia, Mântuitorul lumii, Fiul Dumnezeului cel viu. 


Hristos este centrul istoriei 

Se consideră că HRISTOS este centrul istoriei şi tema centrală a Bi- 
bliei. Hristos din Noul Testament este rodul arborelui vieţii, este arbo- 
rele prorocirii şi se naşte cu adevărat din Duh. Plină de duh, scăldată 
în sângele lui Isus, creştinătatea este desăvârşirea unui plan, ale cărui 


4 MESIA POTRIVIT PROROCIRII BIBLIEI 


prime contururi au fost schițate cu mai mult de 1.500 de ani înainte de 
naşterea lui Hristos. 


Prorocirea împlinită este unică Bibliei 

Adevărul este că numai Biblia conţine prorociri împlinite; ca ur- 
mare, oferă o dovadă concludentă, copleşitoare şi absolută a inspira- 
tiei divine. Iată pe scurt argumentarea: nici un om nu poate prezice 
viitorul fără ajutorul inspiraţiei divine, deoarece acesta este un zid de 
nepătruns, o adevărată „cortină de fier” pentru omenire. Numai un 
Dumnezeu atotputernic şi atotcunoscător poate prezice viitorul în 
mod infailibil. Dacă se va găsi o prorocire adevărată, cu o împlinire 
sigură (aşa cum se găseşte în Biblie), cu suficient timp între predicţie şi 
împlinire şi cu detalii explicite în predicţie care dovedesc că prorociri- 
le nu sunt simple bănuieli, cazul este perfect şi de netăgăduit. Nu uitaţi 
că au trecut 400 de ani între ultimele predicții mesianice din Vechiul 
Testament şi împlinirea acestora în Hristos din Evanghelii.? Fireşte că 
multe prorociri au apărut înainte de anul 400 î.d.C. Într-o perioadă de 
1.100 ani, din vremea lui Moise (1.500 î.d.C.) până în vremea lui Mala- 
hi (400 î.d.C), mulţi proroci s-au suscedat, s-a materializat prorocirea 
mesianică şi toţi aceşti proroci au mărturisit atât despre venirea lui 
Mesia cât şi despre prorocirile cu referire la Hristos, care au fost date 
lui Adam şi Eva în Grădina Raiului, şi multe altele până în epoca lui 
Moise. 

Aceste preziceri din Vechiul Testament sunt aşa de detaliate şi de 
voluminoase, iar împlinirea lor este aşa de deplină în Noul Testament, 
încât nu ar trebui să fie nici un necredincios în lume, dacă s-ar studia 
prorocirea mesianică; şi nici nu ar trebui să fie nici un discipol care se 
îndoieşte, dacă acest fapt al prezicerii și împlinirii ar fi înţeles pe deplin. 
Din nefericire, încă nu l-am întâlnit pe primul sceptic sau critic onest 
care a studiat cu atenţie prorocirile care toate converg spre Hristos. Aici 
este cu adevărat „A Domnului stâncă a vremii, reazăm de neclintit a 
credinţei”. 


2. Dovada îndelungatei perioade de timp care s-a scurs între ultima carte a Vechiului Testament şi prima 
carte a Noului Testament este prezenţa în lume a SEPTUAGINT-ului, o traducere a Vechiului Testament în 
greacă pe la 200 î.d.C. Această traducere a început în timpul domniei lui Ptolemeu Filadelfus, cam în 280 
î.d.C., şi s-a încheiat nu mult după aceea. Având o TRADUCERE a întregului Vechi Testament, aşa cum îl ştim 
noi, făcută cu peste 200 ani î.d.C., este evident că acele cărți ale Vechiului Testament din care s-a făcut tra- 
ducerea sunt şi mai vechi. 

„Prorocirea” este metoda folosită de Dumnezeu pentru a dove- 
di adevărul Lui 

Învățăturile biblice sunt atât de diferite de toate celelalte religii şi 
atât de importante - ele ne spun că destinul etern al omului, mântui- 
rea sau condamnarea, depinde de acceptarea lui Hristos şi a porun- 
cilor Lui din Biblie (versiunea Bibliei Cornilescu, a regelui James şi 
textele originale în limba ebraică, aramaică și greacă elenă, care este 
greaca scrisă şi vorbită de evrei) - încât avem dreptul să ştim dacă 
Biblia este sau nu este decret ceresc, Cuvântul absolut şi final al lui 
Dumnezeu, şi dacă mesajul acesteia este, în întregime, autorizat de 
Atotputernicul. Dacă Dumnezeu a făcut o revelaţie a voinţei Lui în 
Biblie, nu e nici o îndoială că, în mod sigur, El va arăta oamenilor că 
Biblia este cu adevărat voinţa Lui revelată. Modul, pe care El l-a ales 
pentru a arăta oamenilor că Biblia reprezintă Cuvântul Lui, este un 
mod ce poate fi înțeles de omul obişnuit, şi anume prin oferirea şi 
împlinirea unor prorociri specifice, detaliate. Este pecetea Lui divină, 
arătând tuturor că El a vorbit. Această pecete nu poate fi falsificată ni- 
ciodată. Ea este aplicată adevărului pe care îl atestă, deoarece cunoaş- 
terea prealabilă de către EL a acțiunilor unor oamenii inteligenţi care 
sunt capabili de a exersa voință morală proprie, nu este numai unul 
dintre atributele de nepătruns ale Dumnezeirii, ci reprezintă exclusiv 
perfecțiunea divină. 

Provocându-i pe zeii falşi din vremea lui Isaia, adevăratul Dumne- 
zeu a spus: „Apăraţi-vă pricina... arătați-vă dovezile cele mai tari... să 
le arate şi să ne spună ce are să se întâmple. Spuneţi-ne ce se va întâm- 
pla mai târziu, ca să ştim că sunteţi zei” (Isaia 41.21-23). 

Există credinţe false, cum ar fi Mohamedanismul sau Budismul, 
care au încercat să-şi fundamenteze principiile pe pretinse miracole, 
dar nici una dintre ele şi nici o altă religie din istoria universală, cu 
excepţia Bibliei, nu s-a aventurat să avanseze prorociri. 

Este slava unică a Atotputernicului, Atotcunoscătorului Dumnezeu, 
care este „Dumnezeul cel veşnic, Domnul a făcut mariginile pământu- 
lui” (Isaia 40.28) să declare „lucruri noi... mai înainte ca să se întâmple” 
(Isaia 42.9). Nu va da slava aceea altuia, deoarece așa cum a spus Fl: 
„Eu sunt Domnul, acesta este Numele Meu; şi slava Mea n-o voi da 
altuia” (Isaia 42.8). Numai adevăratul Dumnezeu cunoaște în preala- 
bil şi prezice viitorul. El a preferat să-şi rețină prezicerile în paginile 

Scripturii. Deşi prorocirea divină din Biblie se referă la numeroase alte 
subiecte, cum ar fi evreii, popoarele din vecinătatea Israelului, cetățile 
antice, biserica şi zilele de pe urmă, perfecțiunea divină a previziunii şi 
împlinirii este cel mai bine ilustrată în prorocirile referitoare la Hristos, 
decât în orice altă sferă. 

Iată declaraţia exactă care arată că numai Dumnezeu și numai în 
Biblie face prorociri adevărate: „Eu sunt Dumnezeu, şi nu este altul; 
Eu sunt Dumnezeu și nu este niciunul ca Mine, EU AM VESTIT DE 
LA ÎNCEPUT CE ARE SĂ SE ÎNTÂMPLE şi cu mult înainte ce nu 
este încă împlinit. Eu zic: «HOTĂRÂRILE MELE VOR RĂMÂNEA 
ÎN PICIOARE ŞI ÎMI VOI ADUCE LA ÎNDEPLINIRE TOATĂ VOIA 
MEA»” (Isaia 46.9-10). (Declaraţia lui Dumnezeu că numai El poate 
face şi împlini prorociri, care nu pot fi găsite decât în Biblie, este repeta- 
tă de multe ori în Biblie. Vezi Isaia 45.1-7, 2 Timotei 3.16, 2 Petru 1.19- 
21, Deuteronom 18.21-22, Isaia 41.21-23, Ieremia 28.9 și loan 13.19.) 

Remarcaţi forța extraordinară a acestui fapt: prevederea unui lucru 
care se va întâmpla cu mult înainte ca acesta să aibă loc şi realizarea 
acestuia nu sunt altceva decât lucrarea Domnului. 


„Împlinirea întâmplătoare” a prorocirii este exclusă 

Ateişti disperaţi şi alți necredincioși, în căutarea unei modalități de 
a dejuca prorocirea împlinită şi conotaţiile ei, au argumentat că împli- 
nirile prorocirii Vechiului Testament în Noul Testament au fost „în- 
tâmplătoare” şi „simple coincidenţe”. Dar când se dau detalii, „împli- 
nirea întâmplătoare” a prorocirii este exclusă. Un scriitor spune: „Este 
posibil ca o prezicere, rostită la întâmplare şi exprimând ce se poate 
întâmpla în general, să pară o prorocire adevărată. Dar dacă prorocirea 
oferă câteva DETALII referitoare la timp, loc şi evenimente aferente, 
este evident că posibilitatea unei «împliniri întâmplătoare», printr-un 
«concurs norocos de împrejurări» devine extrem de disperată — de fapt, 


3. Mulţi s-au străduit să prezică viitorul. Nimeni, în afara Bibliei, nu a reuşit. „Dificultatea extrem de mare 
de a încadra o prorocire care se va dovedi precisă, se poate vedea în acea rimă familiară dar rudimentară 
cunoscută ca «Profeția Mamei Shipton». Cu câţiva ani în urmă, a apărut ca o pretinsă relicvă a unor vremi 
îndepărtate, şi s-a pretins că a prezis invenţia locomotivei cu aburi, înălţarea lui D'Israeli în politica britanică, 
etc. De ani de zile, am încercat să dezvălui şi să expun ceea ce mi s-a părut o uriaşă şarlatanie şi am reuşit... 
Am urmărit punct cu punct totul până la un anumit Charles Hindley (din Marea Britanie) care a confirmat 
că este autorul acestei prorociri false, care a fost scrisă în 1862 în loc de 1448 şi a fost crezută de un public 
naiv. Este una dintre dovezile uluitoare ale perversității umane că aceiaşi oameni care încearcă să arunce 
suspiciuni asupra prorocirilor vechi de două mii de ani, cred, fără să-şi pună întrebări, o prorocire inventată 
care a fost publicată DUPĂ ce s-au petrecut evenimentele prezise, şi nu cercetează presupusa ei origine în 
antichitate” (Dr. A.T. Pierson). 

imposibilă”. Prorocirile antichității păgâne au avut grijă să ofere întot- 
deauna unul sau două detalii pe care le-au exprimat în termenii cei 
mai generali şi ambigui. În cursul istoriei, cu excepţia prorocirilor din 
Scriptură, nu a existat nici o prezicere exprimată clar și în cele mai 
mici detalii care să poată pretinde că s-a împlinit. Să presupunem 
că ar fi numai cincizeci de prorociri în Vechiul Testament (în loc de 
sute de prorociri) privind prima venire a lui Hristos, oferind detalii 
despre venirea lui Mesia. 'Toate sunt întruchipate de Isus. Probabilita- 
tea unei „împliniri întâmplătoare” aşa cum a fost calculată de mate- 
maticieni cu ajutorul teoriei probabilităților, este de mai puţin de unu 
la 1.125.000.000.000.000. Dacă mai adăugăm numai două elemente 
la aceste cincizeci de prorociri şi stabilim TIMPUL şi LOCUL unde 
trebuie să se întâmple, imensa improbabilitate ca acestea să se îm- 
plinească întâmplător depăşeşte toată puterea numerelor ce pot fi 
exprimate (sau capacitatea omului de a înţelege). S-ar putea crede că 
dovezile sunt mai mult decât suficiente pentru ca toate pledoariile de 
împlinire întâmplătoare emise de necredincioși să poată fi respinse, 
neavând nici o ocazie să poată scăpă de evidentul din profeții. 

Se observă în continuare că datorită naturii lor, multe dintre proro- 
cirile referitoare la Mesia nu pot fi împlinite decât de Dumnezeu, cum 
ar fi naşterea Lui de către o fecioară, perfecțiunea Lui fără păcate şi 
sfântă, învierea Lui şi înălțarea Lui la ceruri. Numai DUMNEZEU poa- 
te face posibilă nașterea lui Isus de o fecioară sau învierea din morți. 


VENIREA LUI MESIA 


ÎN VECHIUL TESTAMENT se afirmă în mod categoric, clar și 
continuu că „Mesia va veni”. De zeci de ori citim astfel de promisiuni: 
„Iată că Împăratul tău vine la tine” (Zaharia 9.9), „Domnul Dumnezeu 
vine” (Isaia 40.10); „Domnul pe care-L căutaţi va intra în Templul Său” 
(Maleahi 3.1); şi „Domnul, Dumnezeul tău, îţi va ridica din mijlocul 
tău, dintre fraţii tăi, un prooroc” (Deuteronom 18.15). Isaia a spus „o 
Odraslă va ieşi din tulpina lui Isai” (Isaia 11.1) asupra căruia Domnul 
a făcut să cadă păcatul nostru al tuturora (Isaia 53.6). Profeţii din ve- 
chime adeseori au vorbit despre vremea când „dorinţa tuturor națiuni- 
lor” va veni (Hagai 2.7, de asemenea Geneza 3.15, 49.10, Numeri 24.17, 
Psalmi 2.6, 118.26, Isaia 35.4, 62.11, leremia 23.5-6). 

Venirea lui Hristos este tema centrală a Bibliei 

Venirea lui Hristos, inclusiv naşterea, perfecțiunea, lucrarea, învăță- 
turile, suferinţele, moartea şi învierea Sa, promise în Vechiul Testament 
şi împlinite în Noul Testament sunt tema centrală a Bibliei. Hristos este 
legătura dintre cele două Testamente. Vechiul Testament este revelat în 
cel Nou, iar Noul Testament este ascuns în cel Vechi. 


Cititorul obişnuit al Bibliei o poate înţelege 

Cel mai obişnuit cititor poate examina prezicerile vechi şi ciudate 
privind persoana şi lucrările lui Mesia din Vechiul Testament, poate 
urmări evoluţia treptată a acestor revelații de la Geneză la Maleahi și 
poate urmări prorocirile pe măsură ce devin din ce în ce mai detaliate 
şi mai specifice până când, în final, se evidențiază portretul complet al 
Aceluia care va veni. Apoi, cu această imagine clar întipărită în minte, 
poate trece la Noul Testament şi, începând cu Matei, poate vedea cum 
personajul istoric, Isus din Nazaret, corespunde și coincide perfect cu 
personajul profetic zugrăvit de prooroci. Nu este nici o diferenţă, şi cu 
toate acestea nu ar fi putut exista nici o înţelegere secretă și nici un con- 
tact între proorocii Vechiului Testament şi naratorii Noului Testament. 
Remarcaţi că nu m-am îndepărtat de Biblie. Pur şi simplu am comparat 
două portrete, unul, plin de mister, descris în Vechiul Testament şi apra- 
ţinând lui Hristos. El este un mister pentru cei pământeşti, dar misterul 
este dezvăluit când o persoană se naşte din nou din Duh, apoi îl caută 
pe Domnul cu toată inima studiind Cuvântul Domnului, Biblia. Când 
ne naştem din nou din Duh, putem descifra, prin intermediul Duhului 
Sfânt, toate misterele nu numai ale Vechiului ci şi ale Noului Testament. 
Toate devin foarte clare. Hristos din Noul Testament a împlinit toate 
prorocirile Vechiului Testament care se refereau la EI, dar din nou, min- 
tea pământească nu descifrează nimic din aceasta. Faptele Bibliei sunt, 
în mod misterios, ascunse pentru mintea pământească. Sufletul şi min- 
tea spirituală sunt capabile să descifreze tot ce provine de la Domnul.“ 
Hristos a fost chiar întruparea întregii Dumnezeiri. Încarnarea Lui, pre- 
zența Lui aici pe pământ şi Noul Testament dovedesc divinitatea lui îm- 
plinită şi El lucrează în şi prin biserica Lui, trupul Lui, mireasa Lui, Noul 
Ierusalim. Isus este Mesia! Este uşor pentru creştinul născut-din-Duh, 
care s-a scăldat în sângele lui Isus, să ajungă la concluzia că prorocirile 


4. 1 Corinteni 2.6-14 

Vechiului Testament şi împlinirea lor în Noul Testament sunt unul și 
acelaşi lucru - Isus, trupul Lui, mireasa Lui, Noul Ierusalim, biserica. 


SUMARUL PROROCIRILOR 


Să evidenţiem câteva dintre similarităţile remarcabile în corespon- 
denţele dintre prezicerea din Vechiul Testament şi împlinirea din Noul 
Testament. Răscumpărarea (mântuirea) urma să fie împlinită de o sin- 
gură persoană care era figura centrală a ambelor Testamente, promisul 
Mesia. Ca „Sămânţă a femeii”, El urma să-i zdrobească capul Satanei 
(citiți Geneza 3.15 împreună cu Galateni 4.4). Ca Sămânţă a lui Avraam 
(Geneza 22.18 cu Galateni 3.16) şi Sămânţă a lui David (Psalmi 132.11, 
Ieremia 23.5 cu Faptele Apostolilor 13.23), El urma să vină din tribul 
lui Iuda (Geneza 49.10 cu Evrei 7.14). 

El urma să vină la un moment stabilit (Geneza 49.10, Daniel 9.24- 
25 cu Galateni 4.4) şi urma să fie născut de o fecioară (Isaia 7.14 cu 
Matei 1.18-23; de asemenea Luca 1.27, 35) în Betleemul Iudeii (Mica 
5.2 cu Matei 2.1, Luca 2.4-6). Persoane importante urmau să-L viziteze 
şi să-L adore (Psalmi 72.10 cu Matei 2.1, 11). Datorită mâniei unui îm- 
părat gelos, copii nevinovaţi urmau să fie uciși (leremia 31.15 cu Matei 
2.16-18). 

Urma să fie precedat de un vestitor loan Botezătorul, înainte de a 
intra în lucrarea Lui publică (Isaia 40.3, Maleahi 3.1 cu Matei 3.1-3 şi 
Luca 1.17). 

Urma să fie profet ca Moise (Deuteronom 18.18 cu Faptele Aposto- 
lilor 3.20-22) şi să primească o ungere specială a Sfântului Duh (Psalmi 
45.7, Isaia 11. 2-4, 61.1-3 cu loan 3.34-36, Matei 3.16-17; Luca 4.15-19, 
43). Urma să fie preot după ordinul lui Melchisedec (Psalmi 110.4 cu 
Evrei 5.5-10). Ca „Slujitor al Domnului”, El urma să fie un mântuitor 
credincios şi răbdător atât pentru alte naţiuni cât şi pentru evrei (Gene- 
za 17.5, Isaia 42.1, 6 cu Matei 12.18, 21). 

Lucrarea sa urma să înceapă în Galileea (Isaia 9.2 cu Matei 4.12-17, 
23); mai târziu, El urma să intre în Ierusalim (Zaharia 9.9 cu Matei 
21.1-10) pentru a aduce mântuirea. Urma să intre în templu (Hagai 2.7, 
9, Maleahi 3.1-2 cu Matei 21.12, 1 Corinteni 3.16-17, 6.19, 2 Corinteni 
6.16-18, Efeseni 2.18-22, Apocalipsa 3.20). 

Zelul Lui pentru Domnul este descris în ambele Testamente (Psal- 

mi 69.9 cu Ioan 2.15-17). Modalitatea lui de a predica urmau să fie 
parabolele (Psalmi 78.2 cu Matei 13.34-35), iar lucrarea Lui urma să fie 
caracterizată de miracole (Isaia 35.5-6 cu Matei 11.4-5, loan 11.47). El 
urma să fie respins de fraţii Lui (Psalmi 69.8, Isaia 53.3 cu Ioan 1.11, 
7.5), să fie „o piatră de poticnire” pentru evrei şi „o stâncă de cădere” 
(Isaia 8.14 cu Romani 9.32-33, 1 Petru 2.7-8). 

El urma să fie urât fără motiv (Psalmi 22. 6-20, Isaia Capitolul 53, 
Zaharia 12.10, Psalmi 69.4, Isaia 49.7 cu Ioan 15.18-25, Matei 2.13, 26. 
67-68, 27. 28-44, Marcu 8.31, Luca 4. 28-29, 23.5, 10-11, loan 8.37, Ca- 
pitolul 19), respins de conducători (Psalmi 118.22 cu Matei 21.42-46, 
Ioan 7.48-53), trădat de un prieten (Psalmi 41.9 cu Ioan 13.18, 21), 
abandonat de discipolii Lui (Zaharia 13.7 cu Matei 26.31-56) şi vândut 
pentru treizeci de arginţi (Zaharia 11.12 cu Matei 26.15). Preţul plătit 
pentru El urma să fie dat pentru țarina olarului (Zaharia 11.13 cu Matei 
27.7). Urma să fie lovit peste obraz (Mica 5.1 cu Matei 27.30), scuipat 
(Isaia 50.6 cu Mat 27.30), batjocorit (Psalmi 22. 7-8 cu Matei 27.28-31, 
39-44) şi bătut (Isaia 50.6 cu Matei 26.67, 27.26, 30). 

Moartea Lui prin răstignire pe cruce este descrisă în detalii în Psal- 
mul 22, iar semnificaţia morţii Lui, pentru ispăşirea în locul nostru a 
propriilor noastre păcate, este descrisă în Isaia 53. Mâinile şi picioarele 
lui urmau să fie străpunse (Psalmi 22.16, Zaharia 12.10 cu Ioan 19.18, 
37, 20.25), dar nici un os din trupul lui nu urma să fie zdrobit (Exod 
12.46, Psalmi 34.20 cu Ioan 19.33-36). Urma să îndure setea (Psalmi 
22.15 cu Ioan 19.28) şi urma să i se dea oţet să bea (Psalmi 69.21 cu 
Matei 27.34) şi urma să se numere printre cei fără de lege (Isaia 53.12 
cu Matei 27.38). 

Trupul Lui urma să fie îngropat cu cei bogaţi (Isaia 53.9 cu Matei 
27.57-60), dar nu urma să putrezească (Psalmi 16.10 cu Faptele Apos- 
tolilor 2.31). 

El urma să fie înviat dintre cei morți (Psalmi 16.10 cu Matei Capi- 
tolul 28, Marcu Capitolul 16, Luca Capitolul 24, Ioan Capitolul 20 şi 
Faptele Apostolilor 13.33) şi să se suie la dreapta Domnului Dumne- 
zeu (Psalmi 68.18 cu Luca 24.51, Faptele Apostolilor 1.9; de asemenea, 
Psalmi 110.1 cu Evrei 1.3). 


5. Este foarte impresionant să citeşti în paralel afirmaţiile prorocirilor şi împlinirea lor. De exemplu, comparați 
Isaia 50.6 cu împlinirea din Noul Testament: 

Prorocirea:„Mi-am dat spatele înaintea celor ce Mă loveau, şi obrajii înaintea celor ce-Mi smulgeau barba: nu 
Mi-am ascuns fața de ocări şi de scuipări”. 

Împlinirea: „Atunci L-au scuipat în față, L-au bătut cu pumnii, şi L-au pălmuit” (Matei 26.67). 

Această schiță a prorocirii mesianice a Vechiului Testament împreu- 
nă cu împlinirea din Noul Testament nu este, fireşte, nici pe departe 
completă; aceasta schiță nu ne oferă decât o idee, deși am acoperit mul- 
te dintre punctele principale. Reţineţi că sunt, de fapt, sute de preziceri 
referitoare la venirea lui Mesia în Vechiul Testament! 


MESIA CARE A VENIT 


Mărturia lui Hristos că a împlinit prorocirile Vechiul Testament 

Nu numai că viaţa lui Hristos a fost scrisă în prealabil în Vechiul 
Testament, dar Isus Hristos din Noul Testament ştia asta, și a fost mar- 
torul acestui fapt în Noul Testament. Este un miracol, unul fără pereche 
în literatura universală. Nici o altă persoană din istorie - Cezar, Glad- 
stone, Shakespeare sau oricare altul - nu a visat că o să spună despre 
Biblie sau orice altă carte: „Cercetaţi Scripturile pentru că... tocmai 
ele mărturisesc despre Mine” (loan 5.39) așa cum a făcut-o Domnul 
nostru. Nici un fals Hristos nu a invocat prorocirea împlinită pentru 
a-şi justifica revendicările. 

Creștinul născut din Duh trebuie să înfrunte acest adevăr imens. 
Numai creştinii născuţi din duh sunt manifestarea lui Hristos, adevăra- 
ta mântuire, lucrarea Domnului și prezența Domnului în lume. Dum- 
nezeu a renunțat întotdeauna la așa-numitele „Religii vechi”, deoarece 
acestea, de fapt, sunt erezii vechi. A fi un creştin născut din Duh, o 
persoană mântuită, este singura cale adevărată a omului pentru a intra 
în Rai şi pentru a se îndepărta de Iad şi de lacul de foc. 

Isus a spus calm: „Avraam a săltat de bucurie că o să vadă ziua Mea” 
(Ioan 8.56) şi „Moise... a scris despre Mine” (loan 5.46). Apoi, pentru 
a demonstra legătura dintre prorocirea Vechiului Testament şi împli- 
nirea Noului Testament, El a afirmat în Predica Lui de pe Munte că nu 
venise „să strice legea sau proorocii... ci să împlinească” (Matei 5.17). 

Viaţa lui Hristos a fost unică. Totul a fost potrivit modelului divin, 
aşa cum a fost el descris în Vechiul Testament. El a fost Cel trimis de 
Tatăl pentru a împlini voința Domnului, pentru a-şi îndeplini misiunea 


6. Peste patruzeci de falşi Mesia au apărut în istoria poporului evreiesc şi NICIUNUL NU a împlinit niciodată 
vreo prorocire pentru a-şi confirma pretenţiile. Mai degrabă ei au amplificat pretenţiile lor false prin pro- 
misiuni de răzbunare şi prin linguşiri, care au satisfăcut vanitatea naţională, iar acum, cu excepţia câtorva 
cercetători istorici, nimeni nu-şi mai aminteşte numele lor, în timp ce Isus din Nazaret, adevăratul Mesia, care 
a împlinit TOATE prorocirile, este slăvit de sute de milioane de oameni. 

Lui de Mântuitor şi pentru a împlini toate prorocirile referitoare la El 
(loan 3.16-17, 1 Ioan 4.14, Evrei 10.9). 

La începutul predicării Lui, după ce a citit importanta prorocire me- 
sianică din Isaia 61.1-2 oamenilor din sinagoga din Nazaret, El a spus 
când toate privirile erau îndreptate asupra Lui: „Astăzi s-au împlinit 
cuvintele acestea din Scriptură, pe care le-aţi auzit” (Luca 4.16-21). 

„De aceea, când intră în lume, El [Hristos] zice: «Tu n-ai voit nici 
jertfă, nici prinos; ci Mi-ai pregătit un trup; n-ai primit nici arderi de 
tot, nici jertfe pentru păcat. Atunci am zis: „lată-Mă (în sulul cărţii este 
scris despre Mine), vin să fac voia Ta, Dumnezeule!”»” (Evrei 10.5-7). 

Când vorbeşte cu EI la fântână, femeia din Samaria i-a spus lui Hris- 
tos: „Ştiu că are să vină Mesia” - toţi cititorii fideli ai Vechiului Testa- 
ment ştiau asta. Ea a adăugat „când va veni El, are să ne spună toate 
lucrurile” Apoi Domnul Isus i-a spus: „Eu cel care vorbesc cu tine, 
sunt Acela” (Ioan 4.25-26). 

Când Petru şi-a mărturisit credinţa în Isus ca Mesia - „Iu eşti Hris- 
tosul [Mesia], Fiul Dumnezeului Celui viu!” (Matei 16.16) - Domnul 
Isus a acceptat adevărul a ceea ce a spus acesta, răspunzând: „Ferice de 
tine, Simone, fiul lui Iona; fiindcă nu carnea şi sângele ţi-a descoperit 
lucrul acesta, ci Tatăl Meu care este în ceruri [a descoperit asta]” (Matei 
16.17.) 

Isus a citat din Psalmul 110 pentru a se identifica cu Fiul lui David 
- un titlu mesianic — și, de asemenea, să dovedească că David L-a che- 
mat Domn (Matei 22.41-46). Acceptând titlul de Fiul al Omului, EI s-a 
identificat cu acel titlu Mesianic aşa cum este folosit în Daniel (Daniel 
7.13 cu Marcu 14.62; de asemenea, Psalmi 8). Acceptând titlul de Fiu al 
Domnului, Fl s-a identificat cu acel titlu mesianic aşa cum este folosit 
în al doilea Psalm. 

Aproape tot ce a spus sau a făcut Hristos a avut legătură cu pro- 
rocirile din Vechiul Testament. Miracolele Lui împlineau prorocirile 
Vechiului 'Testament (Isaia 35.5-6) şi lucrarea Lui erau în acord cu ceea 
ce Isaia prorocise despre El (Isaia 42.1-4, 61.1-3, Matei 12.17-21). Sufe- 
rinţele şi moartea Lui la Ierusalim au fost toate în conformitate cu ceea 
ce s-a prezis (Psalmi 22, Isaia Capitolul 53). Când vorbeşte cu Ioan Bo- 
tezătorul, Hristos a atras atenţia asupra faptului că Ioan era vestitorul 
Lui, aşa cum era prezis în Isaia 40.3 şi Maleahi 3.1. 

„Căci el [Ioan Botezătorul] este acela despre care s-a scris: «Iată, 

trimet înaintea feţei Tale pe solul Meu, care Îţi va pregăti calea înaintea 
Ta»” (Matei 11.10). 

Şi astfel, Domnul nostru nu numai că a spus că loan a venit ca îm- 
plinire a prorocirii, ci că El, Isus, era acela pentru care Ioan a venit ca 
vestitor! 

Cum Isus se apropia de cruce, EI le-a spus discipolilor Lui: „Iată că 
ne suim la Ierusalim, şi tot ce a fost scris prin prooroci despre Fiul 
omului, se va împlini” (Luca 18.31). În ajunul răstignirii Sale, El a 
spus: „Căci vă spun că trebuie să se împlinească cu Mine aceste cu- 
vinte scrise: «El a fost pus în numărul celor fărădelege». Şi lucrurile 
privitoare la Mine, sunt gata să se împlinească” (Luca 22.37). Reţineţi 
cuvântul „trebuie”, 

În orele decisive ale judecării Lui, Isus i-a spus lui Petru (care era 
gata să-și apere Stăpânul cu sabia): „Crezi că n-aş putea să îl rog pe Tatăl 
Meu, care mi-ar pune îndată la îndemână mai mult de douăsprezece 
legiuni de îngeri? Dar cum se vor împlini Scripturile, care zic că aşa 
trebuie să se întâmple?” (Matei 26.53-54). Apoi mustrând gloatele, El a 
spus: „Aţi ieșit ca după un tâlhar, cu săbii şi cu ciomege, ca să Mă prin- 
deţi?... Dar toate aceste lucruri s-au întâmplat ca să se împlinească toate 
cele scrise prin prooroci” (Matei 26.55-56). La judecata Lui, când marele 
preot L-a pus să jure şi când L-a întrebat: „Eşti Tu, Hristosul, Fiul Celui 
binecuvântat?” Isus a răspuns: „Da, [Eu] Sunt” (Marcu 14.61-62). 

După învierea Lui, El a vorbit cu doi dintre discipolii Lui pe drumul 
Emmaus. E] a început: „de la Moise şi de la toţi proorocii, şi le-a tâlcuit 
în toate Scripturile ce era cu privire la EI” (Luca 24.27). Mai târziu, 
când s-a întâlnit cu discipolii reuniți, El le-a spus: „Iată ce vă spuneam... 
că TREBUIE să se împlinească, tot ce este scris despre Mine în Legea 
lui Moise, în prooroci şi în Psalmi” (Luca 24.44). Reţineţi cum Domnul, 
în diverse ocazii, a vorbit despre necesitatea - „TREBUIE” - proroci- 
rilorVechiului Testament de a se împlini prin El. Era necesar deoarece 
Cuvântul Domnului nu poate da greș, fiindcă Domnul din Cuvânt nu 
poate minţi şi fiindcă Fiul lui Dumnezeu care a împlinit Cuvântul nu 
poate da greş. „Scriptura nu poate fi desfiinţată” (loan 10.35). 

După învierea Lui, Domnul le-a oferit, de asemenea, discipolilor Lui 
CHEIA care dezvăluie prorocirile mesianice din Vechiul Testament: „Și 
le-a zis: «Aşa este scris, şi aşa trebuie să pătimească Hristos, şi să învie a 
treia zi dintre cei morţi: Şi să se propovăduiască tuturor neamurilor, în 

Numele Lui, pocăința şi iertarea păcatelor»” (Luca 24.46-47). Această 
măreață declaraţie este, probabil, un sumar al învățăturilor lui Isus din 
cele patruzeci de zile în care le-a vorbit discipolilor Lui, despre învierea 
şi înălțarea Lui. 

Evreii din vremea Lui căutau un Mesia triumfător, domnitor. O mai 
fac şi astăzi. Nu au reușit să vadă în propriile Scripturi că Hristos trebu- 
ie să SUFERE pentru păcatele oamenilor înainte de a atinge slava Lui. 
Petru este martorul Sfântului Duh prin proorocii Vechiului Testament 
„când vestea mai dinainte patimile lui Hristos şi slava care aveau să fie 
urmate” (1 Petru 1.11). 


Apostolii şi scriitorii Noului Testament, de asemenea, stau măr- 
turie că Isus Hristosul a împlinit prorocirile Vechiului Testament. 

Mulţi care pretind că sunt creştini nu au trăit niciodată experienţa 
unui născut din Duh. Mulţi trăiesc ceea ce pare o viață creştină, dar 
dacă nu se nasc a doua oară din Sfântul Duh, nu sunt creştini. Fiecare 
dintre noi trebuie să se nască din nou din Duh, să se scalde în sângele 
lui Isus şi să fie botezat. Hristos cu Tatăl prin Duh trebuie să trăiască în 
fiecare dintre noi, altfel nu vom putea intra în nici un caz în Împără- 
ţia Cerului. Noul Testament este împlinirea profeţiilor şi promisiunilor 
Vechiului Testament. Isus Hristosul este legătura care uneşte cele două 
Testamente. Primii scriitori şi predicatori ai Noului Testament au văzut 
clar aceasta și au evidenţiat în permanenţă împlinirea prorocirii Ve- 
chiului Testament în Noul Testament. 

Când Matei a narat naşterea lui Hristos de către o fecioară, în Matei 
1.18-25, el a spus că este împlinirea profeției din Vechiul Testament 
a nașterii lui Mesia de către o fecioară: „Toate aceste lucruri s-au în- 
tâmplat ca să se împlinească [ceea] ce vestise Domnul prin proorocul 
care zice: «Iată, fecioara va fi însărcinată, va naşte un fiu, şi-i vor pune 
numele Emanuil», care tălmăcit înseamnă: «Dumnezeu este cu noi»” 
(Matei 1.22-23, Isaia 7.14). 

Când regele Irod, orbit de gelozie, a ucis copii nevinovaţi într-un 
efort inutil de a-L omori pe copilul Hristos, Matei a atras atenţia asupra 
faptului că până şi această crimă îngrozitoare a fost prezisă de Dumne- 
zeu, care o scrisese în Biblie sub forma unei profeţii care s-a împlinit 
(Matei 2.16-18 cu Ieremia 31.15). 

În zeci de locuri din Evanghelii, evangheliştii implică sau declară că 

Isus a împlinit prorocirile Vechiului Testament. Petru a exprimat con- 
vingerile celorlalţi discipoli când a făcut marea sa confesiune: „Tu eşti 
Hristosul, Fiul Dumnezeului Celui viu!” (Matei 16.16). 

Nu este nici practic, nici necesar în această scurtă prezentare să 
enumăr fiecare caz din Noul Testament în care scriitorii s-au referit la 
împlinirea unei profeţii din Vechiul Testament. Totuşi, vreau să atrag 
atenţia asupra faptului că tema principală atât a Evangheliei lui Ioan, 
aşa cum este afirmat în loan 20.31, cât şi a TUTUROR CELOR PATRU 
EVANGHELII, este să se dovedească faptul că Isus din Nazaret este 
prezisul Mesia, Fiul lui Dumnezeu, Cel care urma să vină. 

„Dar lucrurile acestea au fost scrise, pentru ca voi să credeţi că Isus 
este Hristosul, Fiul lui Dumnezeu; şi crezând, să aveţi viața în Numele 
Lui” (loan 20.31). 

Esenţa dovezii lui Ioan din Evanghelia lui Ioan este să demonstreze 
că Isus are toate calificările, perfecțiunea și lucrările lui Mesia - Isus 
împlineşte tot ce s-a scris despre Mesia - ca urmare, El este Mesia.” 

Temelia predicii lui Petru în ziua Cincizecimii a fost o argumenta- 
re din Vechiul Testament care dovedește evreilor că Isus din Nazaret, 
pe care l-au răstignit cu mâini rele, dar pe care Dumnezeu L-a înviat 
dintre morţi, a fost Mesia despre care David scrisese; şi că pe acest 
„Isus din Nazaret... Dumnezeu L-a înviat... [și] L-a făcut... Domn și 
Hristos” (Faptele Apostolilor 2.22-36). 

În a doua predică a lui Petru din cartea Faptelor (Faptele Apostoli- 
lor 3.12-26), la poarta templului, el a sfârşit şi a accentuat argumentarea 
şi apelul său spunând: „Şi acum, fraţilor, ştiu că din neştiință aţi făcut 
aşa, [L-au respins şi L-au ucis pe Isus, Mesia lor], ca şi mai marii voştri. 
Dar Dumnezeu a împlinit astfel ceea ce vestise mai înainte prin gura 
tuturor prorocirilor Lui: că, adică, Hristosul Lui va pătimi. Pocăiţi- 
vă dar, şi întoarceţi-vă la Dumnezeu, pentru ca să vi se şteargă păcatele” 
(Faptele Apostolilor 3.17-19). 

Chiar în predica sa către oamenii care nu erau de origine ebraică, 
adunaţi în casa lui Corneliu, Petru a spus: „Toți proorocii mărturisesc 
despre EI [Isus] că oricine crede în El, capătă prin Numele Lui, iertarea 
păcatelor. [păcate vechi]” (Faptele Apostolilor 10.43). 


7. Toţi apostolii au accentuat acest argument cu privire la prorocire: nu a fost numai argumentul principal ci 
aproape singurul folosit în Noul Testament. Au considerat necesar să arate minunata corespondenţă dintre 
binecunoscutele fapte ale vieții, morții şi învierii lui Hristos cu prorocirile din Vechiul Testament, pentru a 
convinge pe oricine cu mintea nepărtinitoare; aceasta era metoda obişnuită de a predica evanghelia (vestea 
cea bună), argumentul solid dar simplu pe care se baza întregul apel. 

În predica lui Pavel din sinagoga de la Antioh, el a spus: „Şi după ce 
au împlinit tot ce este scris despre El, L-au dat jos de pe lemn și L-au 
pus într-un mormânt. Dar Dumnezeu L-a înviat din morți” (Faptele 
Apostolilor 13.29-30). 

Metoda pe care o foloseşte Pavel pentru a predica evanghelia evrei- 
lor este descrisă în Faptele Apostolilor 17.2-3: „Şi Pavel, după obiceiul 
său... a vorbit cu ei din Scripturi [Vechiul Testament], dovedind şi lă- 
murind, că Hristosul [Mesia] trebuia să pătimească şi să învie din mor- 
ti; şi ACEST ISUS, pe care vi-L vestesc eu, ESTE HRISTOSUL. 

Când Pavel defineşte evanghelia prin care oamenii sunt mântuiți, el 
face legătura între faptul morţii şi învierii lui Hristos din Noul Testament 
cu profeţiile şi învățătura din Vechiul Testament: „Vă fac cunoscut, frați- 
lor, Evanghelia... prin care sunteți mântuiţi... că Hristos a murit pentru 
păcatele noastre DUPĂ SCRIPTURI [Vechiul Testament]; şi că a fost 
îngropat şi a înviat a treia zi DUPĂ SCRIPTURI” (1 Corinteni 15.1-4). 

Numeroase alte citate pot fi oferite pentru a demonstra că apostolii, 
scriitorii şi predicatorii Noului Testament au evidenţiat în permanență 
că Isus Hristos a trăit, a suferit, a murit şi a înviat din nou împlinind 
prorocirile Vechiului Testament. 

Trebuie să intrăm acum în detalii, pe categorii diferite, pentru a de- 
monstra în continuare că „toate profețiile mesianice din Vechiul Tes- 
tament converg în Isus din Nazaret într-un focar cu slavă orbitoare”. 
Vom prezenta un sumar al materialului voluminos sub următoarele 
şapte titluri. 


I.  ACREDITĂRILE LUI MESIA 

II. PROROCIRILE PRIVIND VIAȚA ȘI LUCRAREA LUI MESIA 

III. PARADOXURILE PROFETICE DIN PROROCIRILE 
REFERITOARE LA HRISTOS 

IV. PROROCIRILE PRIVIND SUFERINȚELE, MOARTEA ȘI 
ÎNVIEREA LUI MESIA (HRISTOS) 

V.  PROROCIRILE CARE DESCRIU ROLURILE MESIANICE 
ALE LUI HRISTOS 

VI. DUMNEZEIREA LUI MESIA (HRISTOS) ÎN AMBELE 
TESTAMENTE 

VII. TIPURI ȘI PROROCIRI INDIRECTE ALE VECHIULUI 
TESTAMENT ÎMPLINITE PRIN HRISTOS 

I. ACREDITĂRILE LUI MESIA 


Acreditarea este demonstrată de mărturii, dovezi scrise, cum ar fi 
scrisori de recomandare sau documente legale, care dovedesc dreptul 
purtătorului la o funcţie sau poziţie, ca de exemplu cel pe care un am- 
basador îl aduce unei curți străine din partea guvernului său. Mântui- 
torul nostru cel milostiv, când a venit pe pământul nostru, a prezentat 
acreditarea Lui din partea curţii divine. Următoarele fapte reprezintă 
acreditări că Isus este Mântuitorul sufletelor noastre, adică a tuturor 
celor care vin la El pentru a fi mântuiţi, plini de Duhul Său şi scăldaţi în 
sângele Său. Matei, în primul său capitol, prezintă un sumar succint al 
acreditărilor Sale: „Cartea neamului lui Isus Hristos, fiul lui David, fiul 
lui Avraam” (Matei 1.1). 


Contactarea prin poştă a unei persoane dintr-o mulțime de oa- 
meni 

Toţi suntem familiari cu acest fapt obişnuit: orice persoană care lo- 
cuieşte oriunde în lume şi care beneficiază de servicii poştale poate fi 
desemnat dintre toţi ceilalți oameni care locuiesc pe pământ adresân- 
du-i o simplă scrisoare, care foloseşte şase sau şapte specificaţii precise. 
De exemplu, dacă îi scriem o scrisoare lui: 

LESTER B. SMITH 
4143 Madison Ave. 
Chicago, IL 
SUA 

desemnăm un om din întreaga lume. ÎI putem identifica şi îl putem 
contacta dintre toate naţiunile lumii, selectând ţara în care acesta tră- 
ieşte - SUA; astfel eliminând toate celelalte țări. Selectând un stat din 
ţara în care trăieşte - Illinois - eliminăm toate celelalte state din lume. 
Desemnând un oraş - Chicago - din acel stat eliminăm toate celelal- 
te oraşe. Precizând adresa corectă, singura casă din Chicago unde lo- 
cuieşte acesta - 4143 Madison Ave. — excludem automat toate celelalte 
case din lume. Şi dându-i un nume corect - Lester B. Smith - nu numai 
că îl distingem dintre celelalte persoane care ar putea locui în aceeaşi 
casă, dar eliminăm şi toate celelalte persoane din lume! 

În acelaşi mod, oferind un număr suficient de „specificaţii” clare în 
Vechiul Testament privind venirea lui Mesia, Dumnezeu ne-a permis 

să distingem un om din istorie, din toate națiunile, din toți oamenii 
şi să fim absolut siguri că acel om este Mesia! Să examinăm cu atenţie 
„acreditările” Lui, „adresa” Lui aşa cum au fost. Aceste detalii, aces- 
te specificaţii, aceste elemente ale „adresei” Lui au fost oferite pentru 
ca toţi să ştie cine este adevăratul Mesia. Pe măsură ce vom continua 
cu enumărarea şi explicarea acestor profeţii — efectul lor cumulat fiind 
copleşitor - va deveni curând foarte evident că nici o altă persoană 
în istoria universală nu ar fi putut împlini toate profeţiile mesianice 
- nici măcar un procentaj foarte mic dintre acestea - decât ISUS DIN 
NAZARET. 

(1) În primul rând, Dumnezeu a eliminat întreaga populaţie mas- 
culină a lumii ca părinte imediat al lui Mesia - şi, în același timp, a 
explicat clar că Mesia va veni sub forma unui bărbat nu sub forma unui 
înger, când El a promis că cel care va veni va fi sămânţa femeii. 

„Vrăşmăşie voi pune între tine şi femeie, între sămânţa ta şi sămânța 
ei [sămânţa lui Dumnezeu prin care a lăsat-o însărcinată cu Mesia, Fiul 
lui Dumnezeu]; aceasta [Mesia] îţi va zdrobi capul, şi tu [Satana] îi vei 
zdrobi călcâiul” (Geneza 3.15). 

Aceasta, prima dintre promisiunile mesianice ale Bibliei, este „Bi- 
blia în formă embrionică, totalitatea istoriei și a prorocirilor într-un 
germen”. De aici, proorocii lui Dumnezeu au prezis nu numai naşterea 
lui Hristos dintr-o fecioară, ci și suferinţele Sale pentru alții. Dumnezeu 
a spus: „Iu îi vei zdrobi călcâiul” și „acesta [Mesia] îţi va zdrobi capul” 
- posibila Lui victorie absolută asupra Satanei și a lucrărilor acestuia. 

Dumnezeu a oferit dovezi de netăgăduit în Geneza 4.1 că această 
promisiune din Geneza 3.15 a fost bine înţeleasă de Adam și Eva: pen- 
tru că la naşterea primului ei fiu, Eva a exclamat cu extaz: „Am căpătat 
un om cu ajutorul Domnului!” (Geneza 4.1). Când primul ei născut 
a sosit, Eva a crezut că promisul Mântuitor a venit. Dar s-a înșelat în 
privința timpului, a locului şi a multor alte specificaţii care urmau să fie 
oferite. Multe secole au trebuit să treacă până la venirea lui Mesia: „dar 
când a venit împlinirea vremii, Dumnezeu a trimis pe Fiul Său, născut 
din femeie... Ca să răscumpere...” (Galateni 4.4-5). 

(2) Apoi, Dumnezeu a eliminat două treimi dintre naţiuni, indicând 
că Mesia trebuie să vină prin Sem - nici prin Ham, nici prin Iafet - din- 
tre fii lui Noe. Chiar la începutul istoriei naţiunilor, Dumnezeu, prin 
proorocul Său Noe, S-a identificat cu Sem într-un mod special: „Bine- 

cuvântat să fie Domnul, Dumnezeul lui Sem... Dumnezeu să lărgească 
locurile stăpânite de Iafet, şi El [Dumnezeu] să locuiască în corturile lui 
Sem” (Geneza 9.26-27). 

Împlinirea finală a profeţiei din Geneză 9.27 a venit când Cuvântul 
etern, care era cu Dumnezeu şi era Dumnezeu (loan 1.1), „S-a făcut 
trup şi a locuit printre noi, (iar noi I-am văzut slava, slava Celui zămi- 
slit de Tatăl,) plin de har şi de adevăr” (Ioan 1.14). El a venit la popo- 
rul Său, Israel, care sunt descendenții lui Sem, prin Avraam (Geneza 
11.10-27). 

(3) Mai târziu, a fost făcută o altă alegere. Toate sutele de naţiuni ale 
lumii au fost eliminate cu excepţia uneia: noua naţiune începută de În- 
suşi Dumnezeu când L-a chemat pe Avraam. Deci Dumnezeul istoriei 
împarte naţiunile în două grupuri: evrei şi alte popoare (cei ce cred în 
Dumnezeu prin Domnul Isus Hristos sau cei ce nu cred în Dumne- 
zeu, cei care nu cred în Domnul Isus Hristos, Domnul şi Mântuitorul 
nostru), şi separă o mică naţiune, evreii, prin care Mesia, Dumnezeu 
întrupat, trebuie să vină pe lume. 

„Domnul zisese lui Avraam: «leşi din ţara ta... în țara pe care ţi-o 
voi arăta. Voi face din tine un neam mare, şi te voi binecuvânta... Şi vei 
fi o binecuvântare... şi toate familiile pământului vor fi binecuvânta- 
te»” (Geneza 12.1-3). „Toată țara aceasta o voi da seminţei tale” (Gene- 
za 12.7; vezi şi Geneza 17.1-8, 15-19). 

„«Pe Mine însumi jur», zice Domnul... «Te voi binecuvânta foarte 
mult... Toate neamurile pământului vor fi binecuvântate în sămânța 
ta»” (evreii şi alte popoare care cred în Fiul lui Dumnezeu, Isus Hristos 
şi Îi respectă poruncile) (Geneza 22.16-18). 

Avem aici un fenomen de o extraordinară măreție — o istorie care ne 
duce înainte cu 1.500 de ani de naşterea lui Hristos în care scriitorul 
are curajul să avanseze multiple profeţii - că Dumnezeu îl va binecu- 
vânta pe Avraam, îl va face o binecuvântare, îi va da pământul din Ca- 
naan, și va binecuvânta lumea prin el și sămânţa sa. Un mare neam a 
fost creat şi i s-a dat un teritoriu propriu numai cu un singur scop - ca 
Mesia să poată veni la ei, şi prin ei, să binecuvânteze întreaga lume a ce- 
lor care cred în EI! Profeţia este un fapt literar; a fost în cartea Genezei, 
neschimbat, de mii de ani. Împlinirea sa este un miracol etern, şi este la 
fel de clar şi de complet ca şi prorocirea originală. Dumnezeu nu numai 
că a făcut un neam mare prin Avraam, dând ţara Canaan evreilor sub 

cucerirea lui Iosua, dar Mesia a venit la ei la timpul potrivit, iar lumea a 
fost binecuvântată incomensurabil prin sămânţa lui Avraam, care este 
Hristos (Galateni 3.8, 16). „Scriptura, de asemenea, fiindcă prevedea 
că Dumnezeu va socoti neprihănite pe Neamuri, prin credință, a vestit 
mai dinainte lui Avraam această veste bună: «Toate neamurile vor fi 
binecuvântate în tine»” (Galateni 3:8). 

„Acum făgăduinţele au fost făcute lui Avraam şi «seminţei lui». Nu 
zice: Şi «semințelor» (ca şi cum ar fi mai multe), ci ca și cum ar fi vorba 
numai de una: Şi «seminţei tale», adică Hristos” (Galateni 3.16). 

„Cartea neamului lui Isus Hristos, fiul lui David, FIUL LUI 
AVRAAM” (Matei 1.1). 

Ca urmare, povestea lui Mesia se desfăşoară încetul cu încetul în 
vechiul Testament - Mesia trebuie să fie „sămânţa unei femei”, să vină 
prin linia lui Sem, şi să fie „sămânţa lui Avraam”. Aceasta limitează cău- 
tarea noastră a Mesiei - știm acum că trebuie să-L căutăm printre evrei, 
ca descendent al lui Avraam. 

(4) Dar Avraam a avut câţiva fii, inclusiv Ismael primul născut, şi 
Isaac. Deci, trebuia făcută o altă alegere. Suntem informați acum că 
Mesia va veni prin Isaac (Geneza 17.19, 21.12, Romani 9.7, Evrei 11.18, 
versete care spun că „din Isaac va ieşi o sămânță”), nu prin Ismael, stră- 
moşul arabilor moderni. Aceasta limitează linia şi mai mult. 

„Domnul i S-a arătat [Isaac] și i-a zis... căci toate ținuturile acestea 
[pământul promis] ţi le voi da ţie și seminţei tale şi voi ţine jurământul 
pe care l-am făcut tatălui tău Avraam. Îţi voi înmulți sămânţa, ca stelele 
cerului... şi toate neamurile pământului vor fi binecuvântate în sămân- 
ţa ta” (Geneza 26.2-4). 

Acesta înseamnă că Mântuitorul lumii, Mesia, şi toate binecuvân- 
tările promise pe care le va primi omenirea, dacă crede în El şi dacă 
dovedeşte aceasta făcând ceea ce El ne spune să facem, toate aceste bi- 
necuvântări vor veni prin Isaac, fiul lui Avraam şi Sara (amândoi evrei), 
nu prin Agar, roaba Sarei, care era egipteancă. Ea l-a adus pe lume pe 
Ismael, strămoşul raselor arabe. Acest fapt este evidenţiat în Deutero- 
nom 18.18, unde Cuvântul infailibil al Domnului afirmă că Mântuito- 
rul lumii, Isus, Mesia, Dumnezeul întrupat, avea să vină pe lume ca un 
bărbat, un bărbat în carne și oase; care a fost ridicat cel mai sus dintre 
evrei (Deuteronom 18.18). 


8. loan 20.27 

Acest fapt este, de asemenea, descris foarte clar în Noul Testament: 
„Ei sunt Israeliți... patriarhii, şi din ei a ieşit, după trup, Hristos, care 
este mai presus de toate lucrurile, Dumnezeu binecuvântat în veci” 
(Romani 9.4-5). 

(5) Deoarece Isaac a avut doi fii, linia Mesianică trebuie restrânsă 
şi mai mult. S-a făcut clar profeția că Hristos trebuie să vină prin Ia- 
cov, nu prin Esau; adică, Mesia nu ar putea fi un Edomit (urmașii lui 
Esau). 

„Şi Domnul... zicea: «Eu sunt Domnul Dumnezeul tatălui tău 
Avraam, şi Dumnezeul lui Isaac. Pământul pe care ești culcat, ţi-l voi da 
ţie şi seminţei tale... şi toate familiile pământului vor fi binecuvântate 
în tine şi în sămânţa ta»” (Geneza 28.13-14). 

„Îl văd, dar nu acum, ÎI privesc, dar nu de aproape. O stea răsare din 
Iacov, Un toiag de cârmuire [un rege] se ridică din Israel... Cel ce se 
naşte din Jacov domneşte ca stăpânitor” (Numeri 24.17, 19). 

(6) Dar Iacov a avut doisprezece fii: deci trebuie făcută o altă alegere 
de către Atotputernicul. Unul dintre cei doisprezece, IUDA, este ales. 
Deci Mesia nu poate veni din unsprezece din cele douăsprezece triburi 
ale Israelului, El trebuie să vină prin Iuda (Geneza 49.8-10). 

„Însă a lepădat cortul lui Iosif, şi n-a ales seminţia lui Efraim, ci a 
ales seminţia lui Iuda” (Psalmi 78.67-68). 

„Iuda a fost în adevăr puternic printre fraţii săi, şi din el a ieşit un 
domnitor” (1 Cronici 5.2). 

„oiagul de domnie [regii] nu se va depărta de IUDA, nici toiagul de 
cârmuire dintre picioarele lui, până va veni ŞILO; şi din El vor asculta 
popoarele” (Geneza 49.10). 

Ajungând la Noul Testament, citim că Isus, Dumnezeul nostru, „a 
ieşit din Iuda” (Evrei 7.14, Apocalipsa 5.5). 

(7) Apoi, dintre miile de familii din tribul lui Iuda, altă alegere tre- 
buia să fie făcută: Mesia trebuie să vină dintr-o SINGURĂ familie, din 
familia lui Isai, tatăl lui David. „Apoi o Odraslă [în originalul ebraic 
nuia] va ieși din tulpina lui Isai, şi un vlăstar va da din rădăcinile lui. 
Duhul Domnului Se va odihni peste EL” (Isaia 11.1-2). 

Cuvântul „nuia” mai apare în alt pasaj din Vechiul Testament 
(Prov. 14.3), şi are semnificaţia de „altoi, o mlădiţă care iese din rădă- 
cinile unei buturugi”. Pasajul din Isaia 11.1-2 este o declaraţie clară că 
Dumnezeu va alege un bărbat fără stare - o simplă „buturugă” — şi va 

sădi o viață nouă în ea. Isai nu era capul unei familii regale până când 
Dumnezeu nu l-a făcut tatăl unui rege (David) şi l-a înscris în linia 
mesianică! 

(8) Cum Isai a avut opt fii, o altă alegere divină trebuie făcută: Mesia 
va fi un urmaş al lui DAVID, fiul cel mai mic al lui Isai. „Eu îţi voi ridica 
un urmaş după tine, care va ieşi din trupul tău, şi-i voi întări împărăția. 
El va zidi Numelui Meu o casă şi voi întări pe vecie scaunul de domnie 
al împărăției lui”. (2 Samuel 7.12-13, 1 Cronici 17.11-14, Psalmi 89.35- 
37, leremia 23.5-6). 

„Domnul a jurat lui David adevărul; şi nu se va întoarce de la ce 
a jurat: «Voi pune pe scaunul tău de domnie un fiu din trupul tău»” 
(Psalmi 132.11). Din acest ultim pasaj citat (Psalmi 132.11) vedem că 
Domnul nu numai că i-a făcut o promisiune lui David, El Şi-a confir- 
mat promisiunea prin jurământ. Dumnezeu făcuse acelaşi lucru pentru 
Avraam (Evrei 6.13-18). Întorcându-ne la Noul Testament, citim: 

„Cartea neamului lui Isus Hristos, FIUL LUI DAVID” (Matei 1.1). 

În ceea ce priveşte pe fiul Său Isus Hristos, Domnul nostru, „născut 
din sămânţa lui David, în ce priveşte trupul” (Romani 1.3, de asemenea 
Luca 1.30-33, Faptele Apostolilor 2.30-32, 2 Timotei 2.7-8, Apocalipsa 
5.5, 22.16). 

„Când a plecat de acolo, s-au luat după Isus doi orbi, cari strigau şi 
ziceau: «Ai milă de noi, Fiul lui David” (Matei 9.27). 

„Şi iată că o femeie cananeancă... a început să strige către El: «Ai 
milă de mine Doamne, fiul lui David»” (Matei 15.22). 

Publicul ştia că Isus era „Fiul lui David” şi așa Îl numea (Matei 9.27, 
12.22-23, 15.22, 20.30-31, 21.9, 15, Marcu 10.47-48, Luca 18.38-39). 

Fariseii ştiau foarte bine că Mesia trebuie să fie Fiul lui David. Când 
Isus i-a întrebat: „Ce credeți voi despre Hristos [Mesia]? «Al cui fiu 
este»? «Al lui David» I-au răspuns ei” (Matei 22.41-46). 

Este evident că Mesia trebuia să fie fiul lui David, în ce priveşte tru- 
pul — şi Isus era. 


Documente genealogice 

Pe vremea Bibliei, fiecare evreu își putea urmări genealogia. Deci în- 
treaga populaţie a Israelului era recunoscută prin genealogii (1 Cronici 
9.1). Aceste documente erau păstrate în oraşe (Neemia 7.5-6, Ezra 2.1) 
şi erau proprietate publică. Documentul genealogic al fiecărui israe- 

lit constituia titlul de proprietate al acestuia pentru ferma sau casa lui 
- de aceea, el era foarte atent să păstreze documentele genealogice ale 
familiei sale. Aceste documente genealogice naţionale au fost păstrate 
cu grijă până la distrugerea Ierusalimului şi a templului şi statului 
evreu în 70 d.C. În timpul vieţii lui Isus, nimeni nu a contestat binecu- 
noscutul fapt că El a fost din casa şi neamul lui David, fiindcă acest fapt 
era înscris în documente publice la care toată lumea avea acces. 

Înainte ca Împăratul Titus să distrugă Ierusalimul în 70 d.C., toate 
genealogiile evreilor au fost păstrate intacte, astfel încât autenticitatea 
Mântuitorului lumii, Mesia, să fie păstrată şi dată acelora dintre noi 
din lume, în special acelora dintre noi care vor deveni membri tru- 
pului comun al lui Hristos. Numai ce din trupul comun al lui Hristos 
sunt adevăraţi creştini. Ei constituie dovada autenticității genealogiei 
Domnului Isus Hristos, Mântuitorul lumii, Mesia. După distrugerea 
Ierusalimului din 70 d.C., evreii au fost răspândiţi în toată lumea şi nu 
urmau să se întoarcă până la sfârşitul zilelor. Aceasta s-a întâmplat în 
1947 şi 1948, ceea ce ne spune că Hristos stă la poarta Raiului, gata să 
coboare, să se întoarcă pe pământ. Acesta este sfârşitul zilelor, sfârșitul 
lumii! Distrugerea acestei lumi este aproape. Cei care au capacitatea să 
gândească au văzut deja multe manifestări ale începutului necazurilor 
în lume (Matei Capitolul 24). 

Datorită genealogiilor Domnului nostru Isus Hristos din documen- 
tele biblice cât şi datorită sutelor de prorociri împlinite, este un fapt 
indiscutabil că nimeni din lumea asta sau orice altă lume nu poate fi 
Mesia, Mântuitorul lumii, în afară de Domnul Isus Hristos, care este 
singurul Fiu al Dumnezeului Atotputernic şi Viu, şi este zămislit şi 
Domn Viu. Biblia ne spune că El este, de asemenea, întregul Cuvânt al 
lui Dumnezeu Însuşi, şi că tot ce a fost creat a fost creat de Hristos (Ioan 
1.3, 10). Aceasta include tot ce este în ceruri şi tot ce este pe pământ. 

O altă mare prorocire este aceea că Mesia trebuia să vină înainte de 
anul 70 d.C. Aceasta, de asemenea, arată că toţi cei care spun că sunt 
Mesia astăzi sunt falși, sunt nebuni sau în cel mai bun caz nu au citit 
Biblia cu înţelegere. 

(9) În plus, dintre toți „fii numeroşi” ai lui, Mesia trebuie să-și obți- 
nă dreptul la tronul lui David prin linia regală a lui Solomon. 

„Dintre toți fiii mei — căci Domnul mi-a dat mulţi fii - a ales pe fiul 


9. Psalmi 33.6, Efeseni 3.9, Coloseni 1.12-17, Evrei 1.2-3 

meu Solomon, ca să-l pună pe scaunul de domnie al împărăției Dom- 
nului peste Israel” (1 Cronici 28.5, 29.24). 

În Noul Testament, Solomon se află în linia regală de la David la 
Iosif (Matei 1.6). 

(10) Şi totuşi, ne este dată o altă „specificație” şi mai importantă des- 
pre neamul lui Mesia: El trebuie să fie născut de o fecioară. Şi deoa- 
rece Mesia trebuie să fie un rod din trupul lui David (Psalmi 132.11) 
această virgină trebuie să fie un descendent direct al regelui David. 

„Ascultaţi, casa lui David... Domnul Însuși vă va da un semn [un 
«semn» în Biblie este o «minune», un «miracol»]. Iată, fecioara va ră- 
mânea însărcinată, va naşte un fiu și-i va pune numele Emanuil [Dum- 
nezeu este cu noi]” (Isaia 7.13-14).% 

Este remarcabil că de câte ori se vorbeşte de naşterea lui Mesia în 
Vechiul Testament, se face referință la mama Lui - sau la pântece - ni- 
ciodată la un tată omenesc. Vezi: 

Isaia 49.1: „Domnul m-a chemat din pântece”. 

Isaia 49.5: „Şi acum, Domnul vorbeşte care m-a întocmit din pânte- 
cele mamei ca să fiu Robul Lui”. 

Ieremia 31.22: „Domnul face un lucru nou pe pământ: femeia va 
dejuca pe bărbat” (original în ebraică). 

Psalm 22.9: „Tu m-ai scos din pântecele mamei”. 

Mica 5.3: „Până la vremea când va naşte cea care are să nască”. 

Întorcându-ne la Noul Testament, descoperim că Isus a fost cu ade- 
vărat născut de o fecioară, o fecioară care a fost un descendent direct al 
regelui David. După ce am enumerat istoria genealogică de la Avraam 
până la Hristos, folosind fraza deseori repetată „Avraam l-a zămislit pe 
Isaac, Isaac l-a zămislit pe Iacov”, etc., arătând descendența prin gene- 
raţia naturală, am ajuns, în sfârşit, la o afirmaţie uimitoare: 

„Iar naşterea lui Isus Hristos a fost AŞA: Maria, mama Lui, era lo- 
godită cu Iosif; şi înainte ca să locuiască ei împreună, ea s-a aflat în- 
sărcinată de la Duhul Sfânt... «căci ce s-a zămislit din ea este de la 
Duhul Sfânt. Ea va naşte un Fiu, şi-i vei pune numele ISUS, pentru 
că El va mântui pe poporul Lui de păcatele sale». Toate aceste lucruri 
s-au întâmplat ca să se împlinească ce vestise Domnul prin proorocul, 
10. Noua Versiune Standard Revăzută a Bibliei în engleză face o mare greşeală traducând cuvântul ebraic 
„almah” din Isaia 7.14 drept „femeie tânără” „Almah” se referă la fecioară de câte ori este folosit în Vechiul 


Testament (inclusiv în Exodul 2.8, unde este folosit referitor la o fecioară, o fetiță, sora pruncului Moise). În 
Septuagint „almah” este tradus drept „parthenos” cuvântul grec pentru fecioară. 

care zice: «Iată, fecioara va fi însărcinată, va naşte un fiu, şi-l vor pune 
numele Emanuil» care, tălmăcit, înseamnă: Dumnezeu este cu noi”. 
(Matei 1.18, 20-23). 

Ne bazăm pe o femeie bună (Maria), un om bun (Iosif), un doc- 
tor bun (Luca), un arhivar credincios (Matei), cuvântul unui înger și 
Cuvântul Domnului (care a oferit atât profeţirea cât şi împlinirea sa), 
pentru a avea o relatare cinstită şi exactă a naşterii lui Isus (Matei 1.16- 
23, Luca 1.26-38, 2.1-20). 

Într-adevăr acesta este un semn - o MINUNE - pe care numai 
Dumnezeu o poate împlini. Fireşte că nici un pretins Mesia nu poate să 
determine nașterea sa de către o fecioară. Şi deoarece „fiecare adevăr 
este consecvent cu oricare alt adevăr din univers” nu numai că ar fi 
dificil, ci ar fi imposibil pentru un pretins să adune cinci martori buni 
cum ar fi Maria, Iosif, Luca, Matei și îngerul Domnului să mintă pentru 
el fără ca falsul să fie descoperit mai devreme sau mai târziu. Ne putem 
baza pe mărturia acestor cinci martori.!! 

Un lucru este clar: pe oricine a trimis Atotputernicul pe pământ 
prin naşterea din fecioară este Mesia: pentru că acesta este un „semn” 
adevărat, o minune de origine divină, care nu poate fi falsificată. Dum- 
nezeu a dat specificaţia în Isaia 7.14 şi a împlinit-o prin naşterea lui Isus 
de către o fecioară. „Şi Domnul mi-a zis: «eu veghez asupra Cuvântului 
Meu ca să-l împlinesc»” (Ieremia 1.12). 

Reţineţi că acest lanț mesianic care a creat neamul lui Mesia a fost 
format de-a lungul multor secole: de la Eva, la David, la Isaia, la epoca 
proorocului Mica. La acesta s-au adăugat mulți oameni de Dumnezeu 
care au vorbit în diverse moduri, epoci şi locuri. Şi de fiecare dată când 
prorocirea a făcut o anumită alegere, au existat riscuri noi, din punct de 
vedere omenesc, alegând ramura genealogică greşită şi doar precizia 
absolută este permisă când Dumnezeu vorbeşte. 

„Precizie absolută” a fost: deoarece când Mesia a venit, El a împlinit 
cu exactitate TOATE specificaţiile neamului Lui și a fost într-adevăr 
Sămânţa femeii, „Fiul lui David, Fiul lui Avraam” (Matei 1.1). Nici o 
altă persoană din lume în afară de Isus din Nazaret nu a putut să satis- 
facă toate sau cel puţin o mică parte dintre aceste specificaţii. 

11. O fraudă literară este aproape imposibilă, deoarece orice minciună este descoperită mai devreme sau 
mai târziu nefiind „consecventă cu alte adevăruri cunoscute din univers” Cercetătorii, cunoscând istoria con- 


temporană, geografia, filologia şi tradiţiile şi obiceiurile epocii, pot detecta uşor o fraudă literară, deoarece 
aceasta nu s-ar potrivi cu faptele cunoscute ale acelor tărâmuri. 

Să ilustrăm aceasta. Reţineţi că nu sunt două persoane perfect iden- 
tice în lume - nici măcar gemenii identici. Să presupunem că sunte- 
ţi George Bardon. Locuiţi în Detroit pe strada Smith la numărul 113 
în statul Michigan. Aveţi 1,78 m înălțime și 75 de kilograme. Sunteţi 
căsătorit şi aveţi cinci copii: trei băieți şi două fete. Sunteţi agent de 
asigurări de viață. Aveţi 5.124,76$ la bancă. Evident, nimeni din lume 
nu are TOATE „specificaţiile” dumneavoastră. Este uşor de văzut că 
dacă sunt date suficiente detalii caracteristice, identificarea este poziti- 
vă; acelaşi lucru este adevărat despre prorocire: dacă este dat un număr 
suficient de detalii, identificarea este pozitivă. Sunt date atât de multe 
detalii despre Mesia, și fiecare este împlinită exact prin Isus din Naza- 
ret, încât identificarea este pozitivă. 

(11) Pentru a ajuta şi mai mult pe toți să-L recunoască pe Mesia 
când a venit, este oferit locul naşterii Lui. Prorocirea ne-a oferit „adre- 
sa” Lui în ceea ce priveşte orașul în care EI se va naşte. 

„Şi tu, BETLEEME Efrata, măcar că eşti prea mic între cetăţile de 
căpetenie ale lui Iuda, totuși din tine Îmi va ieşi Cel ce va stăpâni peste 
Israel, şi a cărui obârşie se suie până în vremuri străvechi, până în zilele 
veciniciei” (Mica 5.2). 

Dintre toate continentele, unul este ales - Asia; dintre toate state- 
le, unul este ales — Israel. Toate provinciile din Israel sunt eliminate în 
afară de una - Iudeea; toate orașele Iudeii sunt eliminate în afară de 
unul — Betleem Efrata - un sat mic cu mai puţin de o mie de locuitori 
pe vremea aceea. Proorocul alege un sat necunoscut de pe harta lumii, 
dar vorbeşte cu siguranță, deoarece Dumnezeul atotcunoscător vorbea 
prin cuvintele sale. Şi proorocul a vorbit clar, cu certitudine, fără echi- 
voc, deoarece când regele Herod i-a întrebat pe preoții mari şi pe scribi 
unde se va naşte Hristos, aceştia i-au spus: „În Betleemul din Iudea: 
căci aşa a fost scris prin proorocul” (Matei 2.4-6, loan 7.42). 


Drama prorocirii împlinite 

Isus s-a născut în Betleemul din Iudeea (Matei 2.1) în mod mira- 
culos. Cu scurt timp înainte de naşterea lui Hristos, Maria nu locuia 
în locul potrivit - având în vedere faptul că acest copil pe care urma 
să îl nască era Mesia. Fiţi atenţi acum la complexitatea lucrărilor lui 
Dumnezeu în împlinirea Cuvântului Lui. În 1923, la Ankara, în Turcia, 
a fost găsită o inscripţie într-un templu roman (relatată de Sir William 

Ramsay, un renumit chimist şi arheolog britanic), care la descifrarea 
acesteia, a povestit că pe vremea domniei lui Cezar Augustus au avut 
loc trei mari colectări de impozite. A doua a fost ordonată cu patru ani 
înainte de naşterea lui Hristos. A treia, la câțiva ani după naşterea lui 
Hristos. Cea de-a doua este cea care ne interesează. 

Evreilor plini de mândrie nu le-a plăcut idea unui impozit special şi, 
prin urmare, au trimis o comisie la Roma pentru a protesta împotriva 
acestui impozit. Quirinius, guvernatorul local al Siriei, nu avea auto- 
ritatea să rezolve problema. În vremea aceea comunicațiile se făceau 
foarte lent şi se călătorea foarte încet. Comisia a eşuat, în cele din urmă, 
iar evreii au trebuit să se supună înrolării şi impozitării. Dar până când 
colectorii oficiali de impozite au reuşit să-şi croiască o cale către Ori- 
ent, oraş după oraş, şi provincie după provincie, şi după întârzierile 
lungi provocate de protestele evreilor, a fost creată o întârziere destul 
de mare în cursul natural al evenimentelor, astfel încât, când înscrierea 
a intrat în vigoare în Iudeea, a sosit timpul potrivit ca Maria să dea 
naştere copilului Isus! 

Nici Maria, nici Cezar, nici colectorii de impozite romani nu au 
stabilit timpul şi nici nu au fost răspunzători de acest eveniment; dar 
Dumnezeu care guvernează lumea din culise a orânduit totul şi El „a 
mutat popoarele lumii” şi a calculat timpul până în ziua aceea, astfel 
încât Maria şi Iosif să ajungă în Betleem la timp, ca Isus, alesul Mesia, 
să se poată naşte în locul potrivit, locul desemnat de degetul fără greş 
al prorocirii! 

Este orb cu adevărat acela care nu poate vedea sau nu vrea să vadă 
mintea Celui de Sus care a planificat aceste detalii şi mâna Atotputerni- 
cului care Şi-a executat planul perfect! 

(12) În sfârșit, pentru a stabili cu precizie cine este Mesia, ne sunt 
date atât TIMPUL cât şi locul sosirii Sale. Dintre toate generaţiile din 
istoria pământului, Mesia trebuia să vină când s-a născut Isus! Înainte 
de Isus, toţi au fost eliminaţi; toți după nașterea Lui sunt descalificaţi; 
şi, cum Isus din Nazaret nu a avut un „concurent” important în genera- 
ţia Lui, degetul prorocirii se îndreaptă fără greş către EL. 

Există trei preziceri generale referitoare la timpul sosirii lui Mesia şi 
o prezicere specifică. 

(A) Mesia trebuie să vină înainte ca neamul lui Iuda să-şi fi pier- 
dut identitatea sa. 

„Ioiagul de domnie nu se va depărta din Iuda, nici toiagul de câr- 
muire dintre picioarele lui, până va veni Şilo; şi de El vor asculta popoa- 
rele” (Geneza 49.10).2 

Identitatea naţională a neamului lui Iuda nu se va sfârşi - aşa cum 
s-a întâmplat cu celelalte zece neamuri ale Israelului - până când nu va 
veni Şilo. 

De veacuri, atât comentatorii evrei cât şi cei creştini au considerat că 
„Şilo” este un nume al lui Mesia. Înseamnă „pace” sau „cel trimis”, 

Deşi neamul lui Iuda, în timpul captivităţii sale în Babilon, care a 
durat şaptezeci de ani, a fost lipsit de suveranitate naţională, nu şi-a 
pierdut niciodată „toiagul neamului lui”, identitatea lui naţională; 
şi întotdeauna a avut „toiagul lui de cârmuire” (judecătorii săi), chiar în 
captivitate (Ezra 1.5, 8). 

Pe vremea lui Hristos, deși romanii erau stăpânii evreilor, evreii au 
avut un rege pe pământul lor; în plus, ei erau guvernați, în mare măsu- 
ră, de legile lor proprii, iar Sanhedrinul naţiunii încă își exercita auto- 
ritatea. Dar peste câţiva ani, când Isus avea doisprezece ani, când Fl 
şi-a făcut apariţia în templu (Luca 2.41-52), Archelaus, regele evreilor, 
a fost detronat şi exilat. Coponius a fost numit Procurator roman, iar 
regatul lui Iuda, ultima rămăşiţă a măreției trecute a naţiunii lui Israel, a 
fost oficial retrogradat ca fiind doar o parte a provinciei Siriei. Timp de 
aproape o jumătate de secol, evreii au păstrat înfăţişarea unei structuri 
guvernamentale provinciale; dar în 70 d.C., atât oraşul lor cât şi templul 
lor au fost distruse de armatele generalului roman Titus, şi orice formă 
de suveranitate națională a evreilor a dispărut. Dar este remarcabil că 
Mesia (Şilo) a venit înainte ca Iuda să-şi fi pierdut identitatea natională 
a neamului său, aşa cum s-a arătat în Geneza 49.10! 

(B) Mesia trebuia să vină când al doilea templu nu fusese încă 
distrus. „«Voi clătina toate neamurile; dorinţa tuturor neamurilor va 
veni, şi voi umple de slavă Casa aceasta», zice Domnul oştirilor” (Hagai 
2.7, original în ebraică). „«Slava acestei Case din urmă va fi mai mare 
decât a celei dintâi», zice Domnul oștirilor;«şi în locul acesta voi da 
pacea», zice Domnul oştirilor” (Hagai 2.9). 

Maleahi 3.1 confirmă prorocirile din Hagai 2.7 şi 9: „Şi deodată va 
intra în templul Său Domnul pe care-L căutaţi”. Această prorocire din 


12. Cuvântul ,shevet”, care se traduce sceptru” în Versiunea Bibliei Regelui James în engleză, înseamnă, nuia” 
sau,toiag”, în special nuiaua sau toiagul care aparținea fiecărui neam ca simbol al autorităţii lor. Fiecare neam 
avea un toiag” specific cu numele lui înscris pe acesta. Astfel, „sceptrul” semnifică identitatea lor ca neam. 


MESIA POTRIVITI PROROCIRII BIBLIEI 29 


Maleahi, ca şi cea din Hagai, nu puteau fi împlinite după distrugerea 
templului din 70 d.C. Dacă Mesia urma să vină vreodată, El trebuia să 
vină înainte ca templul să fie distrus. Zaharia 11.13 spune, de aseme- 
nea, că Mesia trebuia să vină înainte de distrugerea templului evreiesc, 
deoarece acea profeție vorbeşte despre cei treizeci de arginți care au fost 
aruncaţi olarului în Casa Domnului. În Psalmul 118.26 prorocirea ne 
informează că cei care îl vor întâmpina pe Mesia nu vor spune numai: 
„Binecuvântat să fie cel ce vine în Numele Domnului”, ci şi „Vă bine- 
cuvântăm din Casa Domnului”. Adică, cei din Casa Domnului ÎI vor 
binecuvânta când va veni. 

Aceasta s-a împlinit perfect în viaţa lui Isus. Când EI s-a apropiat de 
Ierusalim pentru intrarea Lui triumfală, oamenii au spus: „Binecuvân- 
tat este cel ce vine în Numele Domnului; Osana în cerurile prea înalte” 
(Matei 21.9). Citim că Isus a vindecat mulţi orbi şi şchiopi în templu 
(Matei 21.14). Matei 21.15 ne spune că au strigat copiii în templu, spu- 
nând: „Osana, Fiul lui David”. Desigur, „Iu ai scos laude din gura prun- 
cilor şi din gura celor ce sug” (Psalmi 8.2, Matei 21.16). Dumnezeu a 
folosit copiii pentru a-Și împlini prorocirea dată în Psalmul 118.26, 
care afirmă că Mesia trebuie să fie binecuvântat în Casa Domnului! 

Există cel puţin cinci profeţii în scripturi cu privire la venirea Lui 
Mesia care afirmă că Fl trebuie să vină atâta timp cât templul din 
Ierusalim este încă în picioare. Acest aspect are o importanță foarte 
mare, deoarece templul NU a mai fost reconstruit după distrugerea lui 
din 70 d.C. Aceste cinci Scripturi sunt: Hagai 2.7-9, Maleahi 3.1, Zaha- 
ria 11.13, Daniel 9.26 şi Psalm 118.26. 

Ca urmare, intrarea publică a lui Isus în Ierusalim și în templu aşa 
cum a fost înregistrată a fost atât aranjată în prealabil cât şi prezisă. 
A făcut parte din planul perfect care a profeţit venirea Lui Mesia şi 
activităţile Sale, inclusiv timpul venirii Lui. Totul s-a împlinit perfect 
în mişcările lui Isus din Nazaret când a venit (Matei 21.1-16, Marcu 
11.1-10, Luca 19.29-40). 

„Isus a intrat în Templul lui Dumnezeu... nişte orbi şi şchiopi au 
venit la El în templu şi EL i-a vindecat... şi copiii strigând în templu, și 
zicând: Osana, Fiul lui David” (Matei 21.12-15). 

Două alte Scripturi uimitoare vorbesc, de asemenea, despre aceasta. 
Una vorbeşte despre ceea ce s-a întâmplat când copilul Isus a fost dus 
la templu de părinţii Lui, aşa cum se menţionează în Luca 2.25-32. 

Cealaltă afirmă că, pe când Isus avea doisprezece ani, El a fost „în tem- 
plu, șezând în mijlocul învăţătorilor... şi toţi care-L auzeau, rămâneau 
uimiți de priceperea şi răspunsurile Lui” (Luca 2.46-47). 

După secole de aşteptare, Mesia a venit pe neaşteptate la Templul 
Său! (Maleahi 3.1). Câţiva ani mai târziu, Dumnezeu, cu un gest dra- 
matic, a distrus templul și orașul Ierusalim, aşa cum Isus le-a spus 
oamenilor că va fi. Pe locul vechiului templu stă acum un altar păgân, 
Domul Rocii.!* Providența, prin aceste fapte semnificative, le spune tu- 
turor evreilor şi oamenilor de pretutindeni că Mesia a venit deja! Mesia 
a trebuit să vină acum 2.000 de ani, înainte de distrugerea templu- 
lui în 70 d.C. de către generalul roman Titus, aşa cum determinase 
Dumnezeu. 

Fie Isus din Nazaret este adevăratul Mesia, fie nu există Mesia, nici 
prorocire, nici Cuvântul Domnului, nici Dumnezeu şi nici adevăr obi- 
ectiv. Dacă ar fi așa, atât istoria trecutului, cât şi tot viitorul, ar fi la fel 
de nesemnificative ca şi bâlbâielile unui idiot şi la fel de lipsit de finali- 
tate ca un lemn plutind pe marginea unui vârtej înnebunitor. 

(C) Prin Sfântul Duh, proorocul Daniel a profeţit cu exactitate zile- 
le, anii şi lunile în care Mesia se va naște și în care va muri. Oricine care 
a susținut că este Mesia, şi care s-a născut sau a murit înainte sau după 
aceste date prorocite de Daniel este un impostor, deoarece Mesia a tre- 
buit să se nască şi să moară exact la aceste date. Oferind orarul pentru 
venirea lui Mesia, de pe vremea lui Daniel, profetul afirmă cu claritate 
că Mesia va veni şi „va fi stârpit [ucis pentru iertarea păcatelor noastre 
trecute]” înainte ca „poporul unui domn care va veni, va [fi] nimi- 
ci[t] cetatea [Ierusalim] și sfântul Locaș” (Daniel 9.26). Este o dovadă 
în plus la prorocirile menționate mai sus despre vremea planificată de 
Dumnezeu, că Dumnezeu va veni pe pământ prin Duhul Său care e în- 
trupat într-un om, un bărbat. Următorul fapt se referă la timpul venirii 
lui Mesia. 

(D) Mesia a trebuit să vină după 483 de ani de la o dată specifică, 
din vremea lui Daniel. Această profeție precisă cu privire la TIMPUL 
exact al venirii lui Mesia este una dintre cele mai minunate prorociri 
din întreaga Biblie. Aceasta stabileşte data venirii lui Mesia cu aproape 
cinci sute de ani înainte ca El să vină. Iată profeția: 


13. Isus le-a spus că templul, inima slăvirii lor, inima şi sufletul existenţei lor naţionale, va fi distrus şi „nu va 
rămânea aici piatră pe piatră” (Matei 24.2). Aşa cum a spus Isus, adevăratul prooroc, aşa s-a petrecut — fără 
îndoială, mai repede decât se aşteptau discipolii. 

„Să ştii dar, şi să înţelegi, că de la darea poruncii pentru zidirea din 
nou a Ierusalimului, până la UNSUL (MESIA), la CÂRMUITORUL, 
vor trece şapte săptămâni; apoi timp de şasezeci şi două săptămâni, pie- 
tele şi gropile vor fi zidite din nou, şi anume în vremuri de strâmtorare. 
După aceste şasezeci şi două de săptămâni, unsul [Mesia] va fi stârpit, 
[dar nu din vina lui - text original în ebraică]. Poporul unui domn care 
va veni, va nimici cetatea şi sfântul Locaş” (Daniel 9.25-26). 

Data „ordinului de reconstrucţie a Ierusalimului” a fost decretul lui 
Artaxerxe din 444 î.d.C. care a dat permisiunea evreilor să se întoarcă 
în Israel și să reconstruiască cetatea Ierusalimului (Neemia. 2.1-8). 

Cuvântul ebraic tradus „săptămâni” în Scriptura citată mai sus (Da- 
niel 9.25-26) înseamnă „şapte” sau „heptade” şi este folosit în sensul 
a şapte ani, ca atunci când Iacov şi-a servit săptămânile pentru soții- 
le sale: şapte ani, o săptămână, pentru Lea şi şapte ani, o săptămână, 
pentru Rahela'! (Geneza 29.27-28, Levitic 25.8). Cu alte cuvinte, cei 
„şaptezeci de şapte” care sunt determinaţi în prorocire pentru Israel și 
cetatea sfântă, cu evenimentele specificate (Daniel 9.24), reprezintă o 
perioadă de 490 de ani. 

Această perioadă este divizată în trei părți. Prima este şapte „săp- 
tămâni” sau de şapte ori şapte ani — cei 49 de ani pe care proorocul i-a 
alocat reconstrucției Ierusalimului sub conducerea lui Neemia şi Ezra 
şi cei asociaţi cu ei (vezi cărţile lui Neemia şi Ezra). Istoria ne spune că 
au fost necesari 49 de ani pentru această reconstrucție. 

A doua perioadă este de 62 de „săptămâni” sau 434 de ani, care 
aduce vremea lui MESIA. A treia perioadă, a 70-a „săptămână, este o 
perioadă de şapte ani, cândva după venirea lui Mesia. 

Acum suntem interesați în mod special de perioada „de la ordinul 
de reconstrucţie a Ierusalimului” până la „Mesia, Cârmuitorul” în total 
483 de ani. Sir Robert Anderson, în cartea sa Prințul care vine, a calcu- 
lat totul şi a oferit lumii concluziile sale. 

Anderson începe cu 14 martie 444 î.d.C., data ordinului de recon- 
strucție a Ierusalimului și termină cu intrarea triumfală a lui Isus în 
Ierusalim (care el crede că a fost momentul în care toţi israeliții şi-au 
dat seama că Hristos este Mesia. El crede că este prezentarea oficială a 
lui Mesia ca şi „Cârmuitor” în Israel [Matei 21.1-9, Zaharia 9.9]). După 
investigaţii atente şi consultarea cu astronomi renumiţi, el oferă aceste 


14. Geneza 29.20-28 

concluzii uimitoare: „Din 444 î.d.C. până în 32 d.C. sunt 476 de ani; 
476 X 365 fac 173.740 de zile; din 14 martie până în aprilie 6 (ziua in- 
trării triumfale a lui Hristos) sunt 24 de zile, adaugă 116 de zile pentru 
anii bisecți (pentru ca un an să fie an bisect, trebuie să se dividă exact la 
patru, în afară de cazul în care anul se termină cu două zerouri; în acest 
caz, trebuie să fie divizibil cu 400), şi obţii un total de 173.880 de zile. 
Deoarece anul prorocirii din Biblie este întotdeauna 360 de zile, cei 69 
de «şapte» ai acestei prorociri în Daniel (69 X 7 X 360) este 173.880 de 
zile! Astfel timpul dat de Daniel de la «ordinul de a reconstrui Ierusali- 
mul» până la «Mesia, Cârmuitorul» se potriveşte perfect - până la ziua 
respectivă!” (Anderson). 

Aceasta este cu adevărat o prorocire, la fel de detaliată ca o hartă, 
cu nici o urmă de ambiguitate. Este şi o profeție care s-a dovedit a fi 
adevărată. Acesta este un semn care se îndreaptă fără greş către ISUS 
DIN NAZARET, „Mesia, Cârmuitorul”, care a fost „stârpit” dar nu din 
vina Lui. Când Isus şi-a început lucrarea Lui publică, El a spus ceva 
semnificativ: „S-a împlinit VREMEA, şi Împărăţia lui Dumnezeu este 
aproape” (Marcu 1.15). Mesia a trebuit să se nască cândva; ar fi putut 
fi în orice secol sau în orice an; dar anul şi luna exactă a marelui eveni- 
ment din viața Lui a fost prezis cu absolută precizie. 

Această minunată prorocire a fost oferită în Biblie astfel încât toţi 
să-L recunoască pe Mesia, la venirea Lui. Precizia profeţiei este extraor- 
dinară; împlinirea ei este exactă. O singură greşeală ar fi fatală — dar to- 
tul este în perfectă armonie: Isus din Nazaret împlinește TOATE spe- 
cificaţiile privind neamul Lui, locul naşterii Lui şi timpul naşterii Lui. 
Şi nu este cu atât mai remarcabil că în epoca generaţiei care a urmat 
suferințelor lui Hristos pe cruce, templul a fost distrus, preoţia evrei- 
lor a dispărut, nu au mai fost oferite sacrificii, arhivele genealogice ale 
evreilor au fost distruse, oraşul evreilor a fost distrus şi poporul israelit 
a fost izgonit din țara lui, israeliții vânduți ca sclavi şi împrăștiați în cele 
patru colţuri ale lumii? De când acele judecăţi naţionale îngrozitoare au 
căzut asupra Israelului, a fost totalmente imposibil pentru un „Mesia” 
să vină cu „acreditările” potrivite, cum ar fi cele din Vechiul Testament 
şi acreditările pe care le-a prezentat Isus din Nazaret. 

II. PROROCIRILE PRIVIND VIAȚA ŞI 
LUCRAREA LUI MESIA 


(1) Natura divină şi perfecțiunea lui Mesia sunt clar conturate de 
prooroci în sute de prorociri: El va fi Cel fără de păcate - la fel de 
sfânt ca şi Dumnezeu.” De fapt, El este Dumnezeu întrupat într-un 
om. 

Mesia trebuie să fie la fel de neprihănit ca Dumnezeu Însuși (fiind- 
că Fl este Dumnezeu): pentru că EL va fi „ramură [cuvânt original în 
ebraică] neprihănită... Şi iată Numele pe care i-L vor da, DOMNUL, 
NEPRIHĂNIREA NOASTRĂ” (Ieremia 23.5-6). Mesia trebuie să fie 
Cel ales de Dumnezeu în care Își găseşte plăcere (Isaia 42.1). În Matei 
3.17, am citit că Tatăl i-a spus despre Isus: „Acesta este Fiul Meu prea 
iubit, în care Îmi găsesc plăcerea”. Mesia, la rândul Lui, va fi servito- 
rul ascultător al Domnului care va fi „încântat” să facă voia Domnului 
(Psalmi 40.8). Domnul Isus ar putea mărturisi: „Mâncarea Mea este să 
fac voia Celui ce M-a trimis şi să împlinesc lucrarea Lui” (loan 4.34, 
6.38). 

Mesia va fi uns de Sfântul Duh într-un mod și într-un grad mai pre- 
sus de orice alt bărbat sau alți bărbaţi („mai pe sus” decât pe tovarășii 
Lui în ziua aceea până la Cincizecime [când ucenicii au primit botezul 
Duhului Sfânt], Psalmi 45.7, Evrei 1.9). Citiţi pasajul remarcabil din 
Isaia 11.2-5 care ne spune: 

„Duhul Domnului Se va odihni peste El [scriere originală, «în El»], 
duh de înţelepciune şi de pricepere, duh de sfat şi de tărie, duh de cu- 
noştință şi de frică de Domnul. Plăcerea lui va fi frica de Domnul; nu 
va judeca după înfăţişare, nici nu va hotărî după cele auzite, ci va judeca 
pe cei săraci cu dreptate... Neprihănirea va fi brâul coapselor Sale și 
credincioşia brâul mijlocului Său”. 

În Noul Testament citim despre ungerea lui Isus cu Duhul Sfânt în 
momentul botezării Sale, când Duhul Sfânt a coborât ca un porumbel 
şi venind deasupra Lui (originalul este, „în EI”) (Matei 3.16). El este 
martorul coborârii „Duhului lui Dumnezeu” asupra Lui (scriere origi- 
nală, „în EP) (Luca 4.18), ceea ce împlinea prorocirea despre autenti- 
citatea lui Mesia şi lucrarea Sa în Isaia 61.1-3. Oamenii „Îl vorbeau de 


15. Pentru o lectură agreabilă a Bibliei, căutaţi aceste Scripturi despre înțelegerea lui Mesia: Psalmi 40.6-10, 
45.1-8, Isaia 11.2-5, 42.1-7, 53.7-9, 63.1-3. 

bine [pe Isus] şi se mirau de cuvintele pline de har care ieşeau din gura 
Lui” (Luca 4:22). 

Mesia trebuia să fie un bărbat sub controlul Sfântului Duh al Dum- 
nezeului Tată: „Nu-L va face să se audă pe ulițe” (Isaia 42.2). Când a 
vorbit EI, Tatăl vorbea din EI, așa că nu au fost auzite niciodată cuvinte 
omeneşti din partea Lui. De aceea, vocea Lui nu s-a auzit pe străzi. 
Trebuie să fim ca El. „Cuvintele pe care vi le spun Eu nu le spun de 
la Mine; ci Tatăl care locuieşte în Mine, Fl face aceste lucrări ale Lui” 
(loan 14.10); „Iată, dacă voieşti, depărtează paharul acesta de la Mine! 
Totuşi, facă-se nu voia Mea, ci a Ta” (Luca 22.42). „În timpul acesta, 
ucenicii Îl rugau să mănânce, și ziceau: «Învățătorule, mănâncă!» Dar 
EI le-a zis: «Eu am de mâncat o mâncare, pe care voi n-o cunoaşteţi...» 
Isus le-a zis: «Mâncarea Mea este să fac voia Celui ce M-a trimis, şi să 
împlinesc lucrarea Lui»” (loan 4.31-32, 34). Deci, din nou, nu se aude 
vocea Lui pe stradă, ci cea a Tatălui condus de Sfântul Duh. Vocea Ta- 
tălui Său - fie că este mânios sau în altă stare - era Tatăl. Tatăl, Fiul și 
Sfântul Duh sunt unul și acelaşi. Fiindcă oamenii sunt slabi, El le-a pro- 
mis puterea Lui, aceeași puterea pe care a avut-o şi care I-a permis să fie 
puternic ca să poată urma toate poruncile lui Dumnezeu fără a păcătui 
niciodată (şi acum noi prin El cu Tatăl Lui prin Duhul din noi).' 

EI le va permite oamenilor să aibă capacitatea de a exersa voința 
morală proprie, deşi mesajele Lui sunt stricte şi de neclintit, în aceeași 
măsură în trecut, în prezent şi pentru vecie. El va permite oamenilor 
să aleagă ceea ce este bun sau rău, astfel încât omul să-şi poată alege 
destinul propriu şi consecinţele: „Trestia frântă n-o va zdrobi, şi mucul 
care mai arde încă, nu-l va stinge” (Isaia 42.3). El va răspândi mesajul 
adevărat în speranţa că va fi primit, că sufletul nu-şi va petrece eter- 
nitatea în Iad. Însă, dacă o persoană vrea să meargă în Iad după ce a 
auzit mesajul adevărului, El nu o va răpi sau nu o va forța să-şi schim- 
be gândirea necreştină, aşa cum oamenii răi de astăzi se străduiesc 
să-i forțeze pe creştini să-şi shimbe gândurile şi lucrările lor creştine. 
Oamenii, fie că vor face voia Tatălui şi vor ajunge în Rai, fie că vor 
face ceea ce vor ei şi-şi vor petrece eternitatea într-un iad îngrozitor, 
pentru vecie. 

Mesia va manifesta tenacitate, perseverenţă, în timp ce va face ceea 
ce este drept, şi anume voia Tatălui Său; El va avea atât curajul necesar 


16. Luca 24.49, Faptele Apostolilor 1.8, Romani 8.1-10, 37, Galateni 5.16, Filipeni 4.13, 1 loan 4.4 

şi succes în a-și atinge scopul, cât şi statornicia scopului: „El nu va slăbi, 
nici nu se va lăsa” (Isaia 42.4). 

Matei, în descrierea lucrării lui Isus, spune că Isus a împlinit ceea ce 
spusese Isaia despre EI: „Ca să se împlinească ce fusese vestit prin proo- 
rocul Isaia [prin Duhul Tatălui], care zice: «Iată Robul Meu, pe care 
L-am ales; Prea iubitul Meu, în care sufletul Meu îşi găseşte plăcerea: 
Voi pune Duhul Meu peste EL, şi va vesti Neamurilor judecata. El nu se 
va lua la ceartă, nici nu va striga. Şi nimeni nu-l va auzi glasul pe uliţe. 
Nu va frânge o trestie ruptă, şi nici nu va stinge un fitil care fumegă, 
până va face să biruie judecata. Şi Neamurile vor nădăjdui în Numele 
Lui” (Matei 12.17-21). 

Compasiunea şi blândețea lui Mesia sunt arătate printr-o descriere 
minunată, de o tandreţe emoţionantă: „EI îşi va paşte turma ca un Păs- 
tor, va lua mieii în brațe, îi va duce la sânul Lui şi va călăuzi blând oile 
care alăptează”. (Isaia 40.11). În Noul Testament, citim despre compa- 
siunea lui Isus în Matei 9.36, 14.14, 15.32 şi în multe alte locuri. În al 
zecelea capitol al lui Ioan, Hristos este prezentat ca „Păstorul cel bun” 
care Îşi iubeşte oile şi care are grijă de ele, dându-ţi chiar viaţa pentru 
ele (Ioan 10.1-18). Aceasta nu înseamnă că El nu-l urăște pe Diavol, pe 
demoni, şi pe cei care îi urmează şi nu se căiesc niciodată. 

Mesia va fi „neprihănit” şi „smerit” (Zaharia 9.9), „cel mai fru- 
mos dintre oameni” cu „harul turnat pe” buzele Sale şi binecuvântat 
de Dumnezeu pe vecie (Psalmi 45.2). El este lipsit de violenţă (nici o 
violență împotriva Cuvântului lui Dumnezeu, doar aduce reproşuri şi 
dojeneşte împotriva răului), nu a săvârşit nici o nelegiuire - și nici un 
vicleşug - are o viața nevinovată (Isaia 53.9, 1 Petru 2.22). O mare ne- 
dreptate I se va face (Isaia 50.6, 53.7, Matei 26.67-68, 27.28-44, Luca 
23.11, 35-37, loan 19.1-3, 16-18). Ajungând la Noul Testament, aflăm 
că Isus este „blând și smerit [pentru a îndeplini toate comenzile Tată- 
lui] cu inima” (Matei 11.29); iar Tatăl a depus mărturie despre EI, „Tu ai 
iubit neprihănirea [făcând voia Domnului] şi AI URÂT nelegiuirea, de 
aceea Dumnezeu... Te-a uns cu un untdelemn de bucurie mai pe sus 
decât pe tovarășii Tăi” (Evrei 1.9). Când Domnul Isus a fost răstignit, El 
smerit (slujindu-L pe Dumnezeu) a suferit toate umilințele, insultele, 
blasfemiile, tortura mintală, violenţa fizică care s-au abătut asupra Lui 
şi S-a rugat pentru turma Lui care a fugit (Matei 27.12-14, Luca 23.34) 
fiindcă nu erau botezați încă cu Duhul lucrării, Botezul Sfântului Duh, 

pe care l-au primit în ziua Cincizecimii din cartea Faptelor, Capitolul 
2, versurile 1-4. 

Ca învățător, Mesia „nu va slăbi [nu va eșua]... până va aşeza drep- 
tatea pe pământ” şi naţiunile „vor nădăjdui în legea Lui” (Isaia 42.4). 
Domnul şi Mântuitorul nostru, Mesia, nu va eşua să împlinească toate 
prorocirile din Vechiul Testament. Aceasta a dovedit că El este Mân- 
tuitorul lumii, Mesia, şi Judecătorul tuturor lucrurilor. El a dovedit, de 
asemenea, că este Dumnezeu Însuşi, Domnul şi Mântuitorul nostru, 
Mesia al nostru, prin faptul că a învins moartea, Iadul şi mormântul, 
prin învierea Lui din morţi și înălțarea sa înapoi în Ceruri, şi capaci- 
tatea Lui de a da putere acelora care cred cuvintele Lui şi le urmează 
cu EI trăind prin ele şi lucrând prin ele. Ele sunt continuarea vieții şi 
lucrărilor lui Hristos pe pământ, continuarea încarnării Cuvântului. 
Judecăţile Lui sunt drepte şi, prin studiul vieții Lui, naţiunile pot vedea 
că judecăţile Lui sunt adevărate, drepte și corecte pentru toţi bărbaţii, 
femeile şi copiii. 

A fost scris în prealabil că Mesia va deschide gura rostind „parabo- 
le”. El va „vorbi în pilde” (Psalmi 78.2). Când Isus, marele Învățător, a 
venit, EL i-a învăţat „ca unul care avea putere, nu cum îi învățau cărtura- 
rii lor” (Matei 7.29). Cărturarii îi învățau citând ce spusese un rabin sau 
altul, dar când Isus i-a învățat, El a rostit cuvintele lui Dumnezeu prin 
Duhul Sfânt și le-a vorbit hotărât şi încrezător: „Adevărat, adevărat, vă 
spun” (Ioan 5.24, 6.47). Mai mult, metoda de predare caracteristică a 
lui Hristos a fost prin folosirea parabolelor: „Şi nu le vorbea deloc fără 
pildă: ca să se împlinească ce fusese vestit prin proorocul care zice: 
«Voi vorbi în pilde»” (Matei 13.34-35). 

Este evident din citirea Vechiului Testament că atunci când Mesia, 
Domnul şi Mântuitorul nostru urma să intre în lumea aceasta, lumea 
în care trăim, EI va fi mai sfânt, mai înţelept, Adevărul, şi mai puter- 
nic decât oamenii. El a venit să aducă putere şi adevăr. El urma să fie 
şi încă mai este la fel de drept şi de neprihănit ca Dumnezeu Însuși 
fiindcă El este Dumnezeu (Isaia 9.6, 44.6, Mica 5.2, Matei 1.23, loan 
1.1-3, 14, Apocalipsa 19.13). Despre cine altcineva în istoria lumii 
ar fi putut vorbi aceasta decât despre Isus Hristos, care era „sfânt, ne- 
vinovat, fără pată, despărțit de păcătoşi, şi înălțat mai pe sus de ceruri” 
(Evrei 7.26)? 


17. Matei 28.18, loan 10.30, 37-38, 12.44-45, 14.6-11, 20, 1 Timotei 3.16 

Miracolul literaturii: înfăţişarea Dumnezeului-om perfect 

Am ajuns la miracolul literaturii: înfăţişarea Dumnezeului-om 
perfect, Isus Hristos, în Noul Testament. Ceea ce este descris în mod 
abstract în caracterizarea din Vechiul Testament a venirii perfectului 
Mesia devine o realitate concretă, întrupată în persoana lui Isus Hristos 
în Noul Testament. În Domnul Isus, îl vedem pe Cel care este în acela- 
şi timp minunat, cel mai mare conducător dintre zece mii, încântarea 
Tatălui ceresc." 

Dumnezeirea perfect balansată a lui Hristos nu a fost dezechilibrată 
de excentricități sau greșeli omeneşti. Perfecţiunea Lui nu a fost pătată 
de mândrie şi înțelepciunea Lui nu a fost deteriorată de nici o nesăbu- 
ință. Nepărtinirea Lui nu a fost deformată de prejudiciu, iar dreptatea 
Lui nu a fost falsificată de pofte egoiste. El a avut demnitatea cuvenită, 
care se îmbina perfect cu umilința divină a lui Dumnezeu de a face 
voința Domnului. El a fost preocupat de alţii, a manifestat zel, răbdare, 
tact fără necinste şi sinceritate fără păcat. Autoritatea Lui a fost echili- 
brată şi s-a împletit cu blândeţea, răbdarea, dojana, mustrarea şi marea 
putere, ca şi cu ura pentru Satana şi o tenacitate de neclintit împotriva 
acestuia. 

Fl nu a fost niciodată învins. El nu a trebuit să-Şi retragă o afirma- 
ţie, să-Şi ceară iertare, să-Şi schimbe Învățăturile, să mărturisească un 
păcat sau o greşeală sau să ceară sfaturi de la omenire. El a avut întot- 
deauna răspunsul exact - voinţa şi Cuvântul Domnului. 

EI a continuat să facă bine, s-a rugat întotdeauna, I-a dat slavă lui 
Dumnezeu şi I-a dat mulțumiri pentru toate şi nu L-a interesat acumu- 
larea de bunuri materiale. El a trăit şi a murit în sărăcie pe această lume, 
şi totuşi nu I-a lipsit nimic până la suferinţele Lui de pe cruce. 

Miracolele Lui au fost toate benefice şi nu au fost făcute din vanitate. 
El a fost Învățătorul perfect, care a întrupat ceea ce a predicat. El a fost 
unul dintre noi în cel mai adevărat sens ca „Fiul Omului”, totuşi El nu a 
fost unul dintre noi, fiindcă nu a păcătuit niciodată. El venea de sus, nu 
din pământ, şi era singurul Fiu al lui Dumnezeu. „Niciodată n-a vorbit 
vreun om ca omul acesta” (Ioan 7.46). El a fost dovada că omul poate 
deveni perfect prin prezenţa Lui cu Tatăl prin Duhul care trăieşte și 
lucrează în omul regenerat. 


18. În contrast cu Hristos, şiretul Mohamed a pretins că a primit un mandat divin de a sancţiona păcatele 
sale trecute şi de a autoriza crime viitoare. Cât de diferit a fost Isus Domnul! El a spus: „Dacă nu fac lucrările 
Tatălui Meu, să nu Mă credeţi” (loan 10.37). 

Cel care a spus: „Sunt Lumina lumii” (loan 9.5), a deschis ochii mul- 
tora care au fost născuţi orbi astfel încât toţi să poată vedea dreptul Lui 
de a declara că este Mesia, şi astfel să ştie că El este într-adevăr Mesia. 
Cel care a spus: „Sunt Învierea și Viaţa” (Ioan 11.25), a dovedit că aces- 
tea sunt cuvinte sobre de adevăr înviindu-l pe Lazăr din morţi (loan 
11.43-44)! Cel care a spus: „Sunt Pâinea Vieţii [însemnând Cuvântul 
Domnului |” (loan 6.35), a dovedit pe deplin că EI era tot ceea ce decla- 
ra că este realizând miracolul simbolic al hrănirii a cinci mii de oameni 
cu câteva pâini şi chiar mai puţini peşti (loan 6.5-14). Dacă Isus nu ar 
fi fost adevăratul Mesia, Mântuitorul lumii, ce crimă completă împo- 
triva omenirii, ce nesăbuinţă neruşinată, ce egocentrism de neiertat ar 
fi fost pentru El să facă promisiunile pe care le-a făcut şi astfel să înșele 
oamenii pe vecie. Cu siguranţă că un lucru aşa de diabolic nu ar fi putut 
veni de la cineva aşa de bun şi de iubitor ca Isus. Noi credem și suntem 
convinşi că El este cu adevărat Hristos, Fiul lui Dumnezeu, Cel care a 
venit pe lume ca Mântuitorul omenirii. 

Au fost scrise volume şi se vor scrie şi mai multe volume despre sla- 
va Domnului Isus Hristos. Ar trebui să fie suficient pentru a afirma că 
Isus este imaginea întrupată a Dumnezeului invizibil (Evrei 1.3), suma 
şi substanţa a tot ceea ce este bun, Cel în care a locuit toată deplinătatea 
Dumnezeirii într-un trup omenesc (Coloseni 2.9). Sfințenia Lui a stră- 
lucit cu slavă; frumuseţea Lui a fost la fel de pură şi de curată ca slava lui 
Dumnezeu; dragostea Lui a fost altruistă şi la fel de desăvârşită ca dra- 
gostea lui Dumnezeu, fiindcă în întreaga istorie a omenirii nu s-a mai 
văzut, în afară de moartea lui Hristos, un Dumnezeu-om perfect care 
a murit sub povara incomparabilă a unei agonii nemeritate. Suferindul 
împărătesc, puternic şi în acelaşi timp umil, a purtat povara păcatului 
rasei umane, fără să se plângă, în moartea Lui pe cruce. 

(2) Lucrările „miraculoase”, supranaturale ale lui Mesia sunt 
profeţite cu claritate. EI trebuie, ca şi unul din semnele Lui distinc- 
tive, să facă lucrări supranaturale care dovedesc că EI este Cel numit 
de Dumnezeu, Mântuitorul trimis de Dumnezeu. Prin lucrarea Lui 
„specială”, Isus, Mântuitorul lumii, Mesia, S-a sacrificat pentru a is- 
păşi pedeapsa conform legii în locul nostru, plătind pentru păcatele 
noastre. 

Lucrarea întreagă a lui Mesia trebuie SĂ BINECUVÂNTEZE oame- 
nii. Aşa cum a prorocit Isaia: 

„Duhul Domnului Dumnezeu este peste Mine, căci Domnul M-a 
uns să aduc veşti bune celor nenorociţi: El M-a trimis să vindec pe cei 
cu inima zdrobită, să vestesc robilor slobozenia şi prinşilor de război 
izbăvirea; să vestesc un an de îndurare al Domnului... să le dau o cu- 
nună împărătească în loc de cenușă, un untdelemn de bucurie în locul 
plânsului, o haină de laudă în locul unui duh mâhnit; ca să fie numiţi 
«terebinţi [copaci] ai neprihănirii», un sad [plantare] a Domnului ca să 
slujească spre slava Lui” (Isaia 61.1-3). 

Mesia, ca Domnul Dumnezeu în mijlocul neamului Lui, trebuie să 
fie lucrătorul minune prin excelenţă: 

„Dumnezeul vostru va veni... El însuși va veni și vă va mântui. 
Atunci se vor deschide ochii orbilor, se vor deschide urechile surzilor. 
Atunci şchiopul va sări ca un cerb, şi limba mutului va cânta de bucu- 
rie; căci în pustie vor ţâşni ape şi în pustietate pâraie” (Isaia 35.4-6). 

„Eu, Domnul, Te-am chemat în neprihănire [text original în ebrai- 
că]... Te voi pune ca legământ al poporului, ca să fii lumina neamuri- 
lor; să deschizi ochii orbilor [să alungi orbirea spirituală], să scoţi din 
temniță pe cei legaţi, şi din prinsoare pe cei ce locuiesc în întuneric” 
(Isaia 42.6-7). Puterea Satanei este învinsă de credința noastră și de su- 
punerea noastră faţă de Dumnezeu, prin puterea Domnului care trăieş- 
te și lucrează în noi. 

Mesia este MÂNTUITORUL lumii întregi spre „mântuirea până 
la marginile pământului” (Isaia 49.6), ca şi o „Lumină a neamurilor” 
(Isaia 42.6, 11.10) şi drept „Răscumpărătorul lui Israel” (Isaia 49.7). 

În Noul Testament, Hristos este Mântuitorul universal: „Fiindcă atât 
de mult a iubit Dumnezeu LUMEA, că a dat pe singurul Lui Fiu, pentru 
ca oricine crede în El, să nu piară, ci să aibă viață veşnică” (loan 3.16). 

Când profetul Simeon, în templu, l-a văzut pe copilul Isus, el a ști- 
ut că acesta era Hristos. El a spus: „Stăpâne... căci au văzut ochii mei 
mântuirea Ta, pe care ai pregătit-o să fie înaintea tuturor popoarelor; 
lumina care să lumineze neamurile şi slava poporului Tău Israel” (Luca 
2.29-32, 1.68-79, Romani 3.29). 

Lucrarea specială a lui Mesia este aceea de a-Şi oferi o dată, şi nu- 
mai o dată, sufletul Lui și trupul Lui, ca răscumpărare, ca ofrandă și 
ca sacrificiu, astfel încât păcătoşii să poată fi iertați pentru păcatele lor 
anterioare, ca şi pentru păcate din neştiință, dacă nu mai sunt comise 
niciodată (Isaia 53.4-6, 10, 12). Aceasta deoarece, dacă vă daţi seama 

că aţi comis un păcat din neştiință, dacă v-aţi pocăit, şi apoi aţi comis 
acelaşi păcat, nu mai este considerat un păcat din neștiință, ci unul de- 
liberat. Dacă un păcat de moarte este comis după mântuire, nu mai 
este iertat.” Prin acest sacrificiu suprem, El va „zdrobi” capul Satanei 
(Geneza 3.15 cu Evrei 2.14, 1 Ioan 3.8); şi prin această măreaţă lucrare 
de mântuire EI va stabili o împărăție care va dăinui pe vecie (Daniel 
7.14, Isaia 9.7, Luca 1.32-33). 

Întorcându-ne la Noul Testament, vedem o identificare a lui Mesia 
din Vechiul Testament cu Hristos din Noul Testament, în ceea ce pri- 
veşte perfecțiunea Lui sfântă, „lucrările” Lui şi „lucrarea? Lui specială 
pe cruce. 

Miracolele săvârşite de Isus - lucrările Lui - au fost binecunoscute 
de generaţia Lui. Petru, în predica lui din ziua Cincizecimii, foloseşte 
lucrările miraculoase ale lui Hristos ca DOVADĂ că Fl este Mesia. 

„Bărbaţi Israeliţi, ascultați cuvintele acestea! Pe Isus din Nazaret, 
om adeverit de Dumnezeu înaintea voastră prin MINUNILE, SEMNE- 
LE şi LUCRĂRILE pline de putere, pe care le-a făcut Dumnezeu prin El 
în mijlocul vostru, după cum bine ştiţi... Să ştie bine dar, toată casa lui 
Israel, că Dumnezeu a făcut DOMN şi HRISTOS pe acest Isus, pe care 
L-aţi răstignit voi [pe care Dumnezeu L-a înviat]” (Faptele Apostolilor 
2.22, 24, 36). 

În Evanghelii citim că Isus i-a binecuvântat, i-a mântuit şi i-a ajutat 
pe toţi cei care L-au căutat şi au venit în contact cu EI: El i-a vindecat pe 
cei bolnavi, curățat pe leproşi, le-a deschis ochii orbilor, a înviat morţii, 
i-a hrănit pe cei flămânzi, a mers deasupra Mării Galileea şi a făcut 
multe alte miracole.” 

Ioan Botezătorul, după ce a fost întemnițat de Regele Herod, i-a tri- 
mis pe doi dintre discipolii Lui la Domnul nostru Isus să-l întrebe: „Tu 
eşti acela care are să vină [Mântuitorul lumii, Mesia] sau să aşteptăm 
pe altul?” (Matei 11.2-3). Prin această întrebare, loan Botezătorul i-a 
arătat lui Hristos că EI se îndoia că Hristos este Mântuitorul lumii, Me- 
sia. „Cine va crede şi se va boteza, va fi mântuit; dar cine nu va crede 
va fi osândit” (Marcu 16.16). Isus a răspuns amintindu-i lui loan de 
LUCRĂRILE Sale MIRACULOASE, astfel asigurându-i că El este Me- 
sia, prezența Dumnezeului Atotputernic, fiindcă numai Mesia, pre- 
zenţa Dumnezeului Atotputernic, putea face acele lucrări, şi numai 


19. Evrei 6.4-8,10.26-29, 1 loan 5.16-17 20. Marcu 1.32, 34, 40-42, loan 6.9-13, 19-21, 9.6-7, 11.43-44 

Mesia, prezența lui Dumnezeu în această lume, avea cuvintele vieții 
eterne. Şi de ce? Fiindcă El este Cuvântul, Cuvântul lui Dumnezeu, 
Dumnezeu Însuşi.” 

„Duceţi-vă de spuneți [din nou] lui Ioan ce auziţi şi ce vedeți: Or- 
bii îşi capătă vederea, şchiopii umblă, leproşii sunt curățiți, surzii aud, 
morții înviază şi săracilor li se propovăduieşte Evanghelia” (Matei 
11.4-5) - şi ACESTE LUCRURI SUNT CHIAR SEMNELE LUI MESIA 
DATE ÎN VECHIUL TESTAMENT! 

În final, după serviciile Lui benevole de vindecare şi binecuvânta- 
re a oamenilor, Hristos a realizat marea lucrare pentru care Fl a venit 
pe lume, lucrarea pentru care a fost predestinat înainte de întemeierea 
lumii (1 Petru 1:18-20): El a murit pe cruce, sacrificându-Se pentru 
mântuirea rasei omeneşti. 

„Isus Hristos; care S-a dat pe Sine însuși ca preţ de răscumpărare 
pentru toți” (1 Timotei 2.5-6). 

„Isus... prin harul lui Dumnezeu El să guste moartea pentru toţi” 
(Evrei 2.9). 

Hristos „la sfârşitul veacurilor... S-a arătat o singură dată, ca să 
şteargă păcatul prin jertfa Sa” (Evrei 9:26). 

Isus Însuşi a ordonat oamenilor să creadă în EI „cel puţin pentru 
lucrările acestea” (Ioan 14.11). „Nu crezi că Eu sunt în Tatăl, şi Tatăl 
este în mine? Cuvintele pe care vi le spun Eu, nu le spun de la Mine: ci 
Tatăl care locuieşte în Mine, el face aceste lucrări ale Lui. Credeţi-mă că 
Eu sunt în Tatăl, şi Tatăl este în Mine: credeți cel puţin pentru lucrările 
acestea” (loan 14.10-11). 

Nici un pretins Mesia nu poate avea această dovadă ÎNŞEPTITĂ a 
veridicităţii Lui: 

(1) A fost născut de o fecioară 

(2) A fost la fel de perfect ca şi Dumnezeu fiindcă 
Dumnezeu era în El 

(3) A realizat lucrări „miracol? 

(4) S-a sacrificat pe Sine pentru mântuirea rasei 
omeneşti 

(5) S-a înviat din morţi 

(6) S-a înălțat la Ceruri în prezența a sute de martori 

(7) Şi-a luat locul de drept la dreapta lui Dumnezeu 


21. loan 1.1-3, 10, 14, 1 loan 5.7, Apocalipsa 19.13 

Aceste şapte cerinţe nu numai că elimină orice falşi „Mesia”, dar 
stabileşte clar faptul că Isus din Nazaret este adevăratul Mesia, deoa- 
rece FI a satisfăcut toate cele şapte cerinţe! 

În ultimele douăzeci de secole, Evanghelia Lui a fost literalmente 
predicată în întreaga lume, şi milioane de neamuri care nu sunt de ori- 
gine ebraică, ca şi o multitudine de evrei, şi-au pus credința și continuă 
să creadă în El. Isus este într-adevăr Mântuitorul universal, „Mielul lui 
Dumnezeu, care ridică păcatul lumii” (loan 1.29). Dragostea Lui învă- 
luieşte lumea (Ioan 3.16); evanghelia Lui se adresează oricărei făpturi 
(Marcu 16.15); şi „nu este sub cer nici un alt Nume dat oamenilor, în 
care trebuie să fim mântuiţi” (Faptele Apostolilor 4.12). 


Efectul copleşitor, cumulativ al semnelor adăugate 

Am urmărit neamul lui Mesia de la Şem, prin Avraam, Isaac, Iacov, 
Iuda, Isai, David - până la naşterea dintr-o fecioară, sămânța femeii, 
la ora şi la locul stabilite, şi am descoperit că toate au fost îndeplinite 
perfect în Isus din Nazaret, fără greşeală! De asemenea, am văzut că 
deoarece toate documentele genealogice au fost distruse în 70 d.C., de 
atunci nici un pretins Mesia nu-și poate dovedi veridicitatea. 

Am arătat că în Vechiul Testament este prorocit un Mesia şi că El va 
fi un Dumnezeu-om perfect (Emanuil, Dumnezeu cu noi) care oferă 
de bună voie lucrarea caracterizată prin miracole de vindecare, şi că 
lucrarea Lui măreaţă va fi aceea de a se sacrifica pe Sine pentru a mân- 
tui oamenii (care cred în El). Isus din Nazaret, Hristosul celor patru 
Evanghelii, a împlinit toate acestea perfect. Efectul cumulativ a unei 
împliniri după alta, fără greşeală, este uimitor. 

Prezentăm o ilustrare care demonstrează că, în mod comparativ, 
puţine „semne” distincte sunt suficiente pentru a identifica o persoană 
dintre miliarde de persoane. 


Identificarea lui David Greenglass 

Când autorităţile americane au dat de urma trădătorului, David 
Greenglass, care le-a furnizat secrete privind tehnologia nucleară ruși- 
lor, după cel de-al doilea război mondial, el a fugit în Mexic. Complicii 
Lui au aranjat ca el să se întâlnească cu secretarul ambasadorului rus 
în oraşul Mexico şi să se identifice cu aceste semne prestabilite. (In- 
strucțiuni identice i-au fost date atât lui Greenglass cât şi secretarului.) 

(1) El urma să scrie o înştiinţare secretarului și să semneze cu numele 
„IL. Jackson”. (2) După trei zile urma să meargă în Plaza de Colón în 
Mexic, şi (3) să stea în fața statuii lui Columb, (4) cu degetul mijlociu 
într-un ghid de călătorie. (5) Când secretarul se apropia, Greenglass 
urma să spună că statuia lui Columb este minunată și că el (Green- 
glass) este din Oklahoma. (6) Atunci secretarul urma să-i dea un pa- 
şaport. Fără îndoială că planul a reuşit.” 

Ei ştiau - toţi oamenii ştiu — că fiind vorba de şase semne de iden- 
tificare, ar fi imposibil pentru un impostor să-l înşele pe secretar, doar 
dacă el ar fi aflat care sunt aceste semne. Dumnezeu a considerat potri- 
vit să ne ofere nu şase ci sute de semne pentru a-l identifica pe Mesia 
şi a făcut semnele (cum ar fi naşterea dintr-o fecioară sau învierea lui 
Mesia) de aşa natură astfel încât nici un fals Mesia să nu le poată falsi- 
fica! Toţi cei care-şi vor găsi timp să cerceteze faptele, aşa cum le pre- 
zentăm noi aici, vor ajunge la concluzia că a fost prorocit un Mesia și 
că singurul care ar fi putut fi acel Mesia este Isus Hristos din Noul 
Testament. 

Un moment de gândire va convinge toate persoanele cu mintea 
ascuţită că Isus Hristos din Noul Testament care a împlinit TOATE 
sutele de prorociri care se referă la prima Lui venire este singurul 
om (Dumnezeu) din istorie care poate fi profeţitul Mesia; şi că nici 
o altă carte, în afara Bibliei, nu conţine ceva comparabil prorocirilor 
cu privire la Mesia. 


III. PARADOXURILE PROFETICE DIN 
PROROCIRILE REFERITOARE LA HRISTOS 


Vechiul Testament prezintă o enigmă profetică misterioasă alcătui- 
tă din combinaţii de prorociri ciudate cu privire la venirea lui Mesia, 
care sunt uneori atât de conflictuale, încât par imposibil de împlinit. 
Numim aceste prorociri aparent contradictorii şi ireconciliabile „pa- 
radoxuri profetice”. Definim un „paradox profetic” ca două sau mai 
multe prorociri care conţin o contradicție aparentă, neimplicând nici 
o absurditate reală, şi conţinând o enigmă care, fără o „cheie” sau împli- 
nire, par imposibil de rezolvat. Vechiul Testament abundă în astfel de 


22. Aceste fapte sunt luate din ediţia din 2 aprilie 1951 a lui The New Leader. 


44 MESIA POTRIVIT PROROCIRII BIBLIEI 


paradoxuri profetice cu privire la Hristos, care au fost şi încă mai sunt 
mistere absolute cu excepţia celor rezolvate de Noul Testament prin 
Hristos. Aceste paradoxuri în prorocire au un element de obscuritate, 
prezentându-se ca şi cum ar fi un LACĂT pentru care numai Noul Tes- 
tament are CHEIA%-şi cheia aceea este Isus Hristos. 

Această caracteristică uimitoare a multor profeţii cu privire la Mesia 
îi împiedică atât pe oamenii răuvoitori cât şi pe discipolii prea zeloşi să 
le împlinească intenționat — dacă ar putea. Fiindcă prorocirile, cel puţin 
în unele cazuri, nu au fost înţelese pe deplin până când împlinirea lor 
nu le explică şi atunci devin clare (1 Petru 1.10-11). Astfel de prorociri 
unice dovedesc în mod absolut că Dumnezeul prorocirii care le-a ela- 
borat şi Dumnezeul providenţei care le-a împlinit sunt unul şi acelaşi. 

O altă caracteristică extraordinară a acestor paradoxuri profetice 
este modul perfect normal, natural, prin care acestea au fost predesti- 
nate, chiar miraculos, împlinite în viața lui Isus Hristos din Noul Testa- 
ment. Nu este necesar să extindem sau să forțăm nici una dintre fapte 
sau dintre profeții pentru a le face să se potrivească. 

Reflectaţi câteva clipe asupra câtorva dintre aceste contraste „impo- 
sibile”: Dumnezeu va veni pe pământ, născându-se ca un copil. Mesia 
va fi zămislit de Sfântul Duh (Dumnezeu este Sfântul Duh [Ioan 4.24]), 
şi totuşi El Însuşi este Dumnezeu (Dumnezeu într-un corp omenesc). 
Fl va fi un „Fiu” în ceea ce priveşte trupul şi în ceea ce priveşte Divi- 
nitatea (adică Dumnezeu Tatăl, Dumnezeu FIUL şi Dumnezeu Duhul 
Sfânt), totuşi El este „Părintele Veciniciilor” (Isaia 9.6), Atotputernicul 
(Apocalipsa 1.8). Cel care este adevăratul Cuvânt al lui Dumnezeu ale- 
ge împreună cu Tatăl să vină pe lume întrupat ca om cu scopul de a ne 
mântui sufletele. El este un Dumnezeu-om al durerii şi este obişnuit cu 
suferinţa (Isaia 53.3). El a făcut asta ca să ne arate că El este Domnul, 
Mântuitorul, Înaltul Preot şi Dumnezeu Atotputernic, prezenţa însăşi a 


23. Harry Houdini, poate cel mai mare magician care a trăit vreodată, a oferit odată, la Paris, o demonstraţie 
a capacităţii sale de a descuia lacăte. Un magician local a pretins că ar putea face tot ceea ce a făcut Houdini. 
Şi în mod public s-a oferit să iasă singur dintr-o cuşcă a doua zi, care era încuiată cu un lacăt special al lui 
Houdini. Şiretul magician francez a avut un complice, necunoscut lui Houdini, care a aflat cifrul lacătului 
magicianului american. Dar Houdini a suspectat înşelătoria - şi, în noaptea aceea, a schimbat cifrul. A doua 
zi, magicianul francez, sigur de el, s-a încuiat în cuşcă. Spre dezamăgirea lui, el nu a putut descuia lacătul 
cu cifru. A încercat în zadar să descopere noul cifru, în mijlocul huiduielilor mulțimii. În final, a trebuit să-l 
implore pe Houdini să-l elibereze, ceea ce acesta a şi făcut după puţin teatru. Apoi Houdini i-a arătat lui şi 
publicului care era noul cifru al lacătului: F-R-A-U-D-Ă. Cel care a creat cifrul a fost cel care l-a descuiat. Cel 
care a făcut aceste misterioase prorociri în Vechiul Testament, asemenea unui LACĂT, cunoaşte cifrul care 
„descuie” misterele, şi numai El le cunoaşte. Isus a avut „cheia” care descuie în persoana şi lucrarea Lui! Toţi 
acei „Mesia” contrafăcuţi sunt frauduloşi! 24. Isaia 7.14, 9.6, loan 1.1-3, 14, Filipeni 2.6-8, Evrei 2.9-10, 14-18, 
1 Timotei 3.16 

lui Dumnezeu, „Emanuil... Dumnezeu cu noi”, adică „să aibă milă de 
slăbiciunile noastre” (Evrei 4.15), fiindcă şi El a fost Dumnezeu întru- 
pat, pentru că El „în toate lucrurile a fost ispitit ca şi noi, dar fără păcat” 
(Evrei 4.15). El ne poate înţelege și Îl putem şi noi înțelege acum fiind- 
că El nu este numai Dumnezeul nostru, Mântuitorul nostru, Domnul 
nostru şi Mesia al nostru, ci este și fratele nostru. Venind la evrei și 
fiind respins de aceştia ca neam, El va fi primit de alte neamuri, el va fi 
„lumina neamurilor” El va fi un om care este Dumnezeu și Dumnezeu 
care este om, fără păcat, şi făcând o lucrare benevolentă în fiecare as- 
pect. El va fi „urât” şi totuşi preamărit şi exaltat; „ucis” şi totuși viața Sa 
va fi prelungită. Suferinţă şi slavă, muncă şi triumf, umilire şi exaltare, 
cruce şi coroană sunt atât de strâns îmbinate încât comentatorii evrei 
antici nu au putut concilia aceste prorociri. Întreaga imagine profetică 
a lui Mesia care vine, cu împlinirea sa, este atât de inedită, atât de mis- 
terioasă, atât de firească, şi totuşi atât de complexă, încât a fost şi este şi 
trebuie să rămână pentru vecie minunea literaturii. 

Să examinăm mai detaliat câteva dintre multele paradoxuri profeti- 
ce din prorocirile despre Mesia care va veni. 

(1) Privind naşterea Lui - remarcaţi în următoarele prorociri aces- 
te izbitoare ireconcilieri: o fecioară va avea un fiu, ceva necunoscut în 
experiența umană. Şi acest bărbat-copil va fi DUMNEZEU - „Dumne- 
zeu cu noi”. Dumnezeu-zămislit, totuşi Dumnezeu încarnat! 

„Domnul Însuşi vă va da un semn: Iată, fecioara va rămânea însăr- 
cinată, va naşte un fiu, şi-i va pune numele EMANUIL:” (Isaia 7.14). 

„Căci un Copil ni s-a născut, un Fiu ni s-a dat şi domnia va fi pe 
umărul Lui: Îl vor numi: Minunat, [ebraic, miracol], Sfetnic, Dumne- 
zeu tare, Părintele veciniciilor, Domn al păcii” (Isaia 9.6). 

Pentru a împlini aceste uimitoare prorociri, Dumnezeu a realizat 
un „miracol biologic” şi Hristos a fost conceput de Duhul Sfânt (Luca 
1.35) şi născut de fecioara Maria așa cum a fost înregistrat în Matei 
1.16-25. Pentru a împlini cele două preziceri menţionate mai sus, făcu- 
te cu şapte sute de ani înainte de împlinirea lor, Dumnezeu, în persoana 
Fiului Său, a venit pe pământ şi încarnarea a devenit realitate: „Fiul 
Celui mai Înalt” a devenit fiul Mariei, Dumnezeu întrupat (Luca 1.31- 
33, Ioan 1.1-3, 14, 1 Timotei 3:16) - şi cu toate acestea Maria nu L-a 
conceput cu un bărbat (Luca 1.34). 


25. Matei 1.23, Isaia 9.6, Mica 5.2 

Nu numai că Mesia urma să fie DUMNEZEUL-OM, născut dintr- 
o fecioară (Isaia 7.14, 9:6), El urma să fie într-un mod misterios toate 
acestea: Sămânța femeii (Geneza 3.15); Fiul Omului (Daniel 7.13); 
Fiul lui Dumnezeu (Psalmi 2.7); Sămânţa lui Avraam (Geneza 22.18); 
şi „rodul” corpului lui David (Psalmi 132.11). Dar cum poate Dum- 
nezeu să fie om şi omul să fie Dumnezeu, şi în același timp să fie fiu 
al omului şi Fiul lui Dumnezeu? Şi cum poate o persoană să fie Dum- 
nezeu şi să fie născută din Dumnezeu? Şi Cum poate fi cineva „Fiu al 
Omului” şi să nu aibă un tată uman? Şi cum poate EI să fie Sămânţa 
femeii când femeia „nu a cunoscut nici un bărbat?” Cum este posibil 
ca o persoană să fie TOATE acestea? Minune a minunilor, Isus a fost! 
Domnul Isus a fost, este şi va fi întotdeauna Dumnezeu (Ioan 1.1); El 
a fost om (loan 1.14); El a fost „născut de o femeie” (Galateni 4.4); El 
a fost „Fiu al Omului”-omul exemplar (Luca 19.10); El a fost Fiul lui 
Dumnezeu (loan 3.16); El a fost Sămânţa lui Avraam şi Sămânţa lui 
David (Matei 1.1). Iată, miracolul tuturor vremurilor: Isus Hristos, 
omul perfect, şi totuşi în realitate Dumnezeu; Dumnezeu cel zămislit, 
totuşi Dumnezeu încarnat într-o personificare indivizibilă, iubitoare, 
fără pereche! Apostolul Ioan explică misterul suprem numit „miste- 
rul lui Dumnezeu... şi al lui Hristos” (Coloseni 2.2, 4.3), în aceste 
cuvinte: 

„Şi Cuvântul [care era Dumnezeu și era cu Dumnezeu (loan 1.1-2), 
care este în sânul Tatălui (loan 1.18)] s-a făcut trup, şi a locuit printre 
noi, (şi noi am privit slava Lui, o salvă întocmai ca slava singurului 
născut din Tatăl,) plin de har şi de adevăr” (Ioan 1.14). 

(2) Locul originii Lui - de unde a venit El: Betleem? Egipt? Na- 
zaret? Iată o nouă serie de prorociri. Prorocirea a spus: „Din tine [Be- 
tleeme] Îmi va ieşi Cel ce va stăpâni peste Israel” (Mica 5.2). Dar o altă 
Scriptură spune: „[Am] chemat pe fiul Meu din Egipt” (Osea. 11.1 cu 
Matei 2.15). Şi a fost o prorocire din vorbă în vorbă cunoscută de oa- 
menii din Israel ca una dintre prezicerile proorocilor: „EI va fi chemat 
Nazarinean” (Matei 2.23), pe baza lui Isaia 11.1, în care, în originalul 
ebraic, Mesia este numit Ramură (în ebraică, neh-tzer, care înseamnă 
cel separat, sau „Nazarineanul”). 

Sunt aceste evenimente contradictorii? Deloc, când a venit persoa- 
na care a descifrat misterul prin cursul evenimentelor în viața Lui divin 
predestinată. El s-a născut în Betleem, aşa cum a spus Mica; îndată 

după aceea, a fost dus în Egipt de Iosif şi Maria, de unde Dumnezeu 
„L-a chemat” înapoi pe Pământul Sfânt după moartea teribilului Rege 
Herod (Matei 2.13-21). Şi când Iosif şi Maria s-au întors în Israel cu 
copilul Isus, s-au stabilit în Nazaret, orașul în care Domnul a fost cres- 
cut.2* De aceea, în timpul lucrării lui, oamenii îi spuneau „Isus din Na- 
zaret” (Luca 18.37, Faptele Apostolilor 2.22). Nu este ciudat că deşi s-a 
născut la Betleem, nimeni nu Îl numeşte niciodată „Isus din Betleem”, 
şi deşi este numit „Isus din Nazaret”, toată lumea știe că s-a născut în 
Betleem, nu în Nazaret! 

Făcând parte din neamul lui Iuda şi fiind născut în Betleem, El a fost 
într-adevăr un adevărat „Nazarinean', „cel separat”, trăind în Galileea 
în loc de a trăi cu fraţii lui din Iudeea! Așa cum Iosif din vechime a fost 
şi el separat („nazir”) de fraţii lui prin exil în Egipt, atâţia ani de zile 
(vezi Geneza 49.26, unde cuvântul „separat” vine din rădăcina evreias- 
că „nazar”). 

Documentele istorice referitoare la viaţa lui Isus evidenţiază aceste 
trei prorociri aparent contradictorii. 

(3) Cum a putut fi Mesia atât fiul lui David... cât şi Domnul lui 
David? 

Hristos Însuși a pus această întrebare interesantă Fariseilor când le- 
a spus astfel: 

„«Ce credeţi voi despre Hristos? Al cui fiu este?» «Al lui David», I- 
au răspuns ei. Şi Isus le-a zis: «Cum atunci David, fiind insuflat de Du- 
hul, Îl numeşte Domn, când zice: „Domnul a zis Domnului Meu: «Şezi 
la dreapta Mea, până voi pune pe vrăjmaşii Tăi sub picioarele Tale?»” 
Deci dacă David Îl numeşte Domn, cum este EI fiul lui?»” (Matei 22.41- 
45, Hristos a citat din Psalm 110.1). 

Este greu să vă daţi seama cum a putut fi Hristos atât fiul lui Da- 
26. Există uluitoare informaţii istorice suplimentare care adaugă o înfricoşătoare ascuțime înţelegerii proro- 
cirii şi împlinirii acesteia. Când Iosif şi Maria s-au întors la Pământul Sfânt din Egipt, losif se pare că dorea să se 
stabilească lângă Betleem, în ludeea; „Dar când a auzit că în ludeea împărățeşte Arhelau, în locul tatălui său 
Irod, s-a temut să se ducă acolo... şi a plecat în părţile Galileei. A venit acolo şi a locuit într-o cetate numită 
Nazaret, ca să se împlinească ceea ce fusese vestit prin prooroci, şi anume că «El va fi chemat Nazarinean»” 
(Matei 2.22-23). Într-o criză de mânie, chiar înainte de a muri, Regele Irod şi-a schimbat testamentul şi l-a 
numit pe Arhelaus, cel mai rău dintre fiii săi în viaţă, să domnească în locul lui Antipas. Această teamă de 
Arhelaus l-a făcut pe Iosif să caute locuinţă în altă parte; apoi Dumnezeu l-a condus spre Nazaret! Astfel 
Dumnezeu, care foloseşte mânia unui om pentru a-şi aduce slavă Lui, a permis mâniei unui rege insolent 
să aducă la împlinire Cuvântul Lui (Psalmi 76.10)! Această întorsătură de evenimente care i-a determinat pe 
losif şi pe Maria să meargă la Nazaret a fost prorocită de Dumnezeu cu sute ani înainte, arătând că Dumnezeu 
cunoaşte fiecare mişcare a noastră şi că El ştie deznodământul lucrurilor înainte de începutul lor (Isaia 46.10). 


Aşa ne va judeca Dumnezeu pentru fiecare gând rău sau intenţie rea a inimilor noastre şi fapte rele pentru 
care nu ne-am căit în Ziua Judecăţii de Apoi (Matei 12.36-37, Romani 2.16, Evrei 4.12-13). 

vid cât şi Domnul lui David? Deloc, când unul are cheia problemei 
în faptele prezentate în Noul Testament. Hristos a fost fiul lui David 
deoarece era urmașul lui David după sânge (Luca 1.32, Romani 1.3), 
şi El a fost Domnul lui David, fiindcă Mesia este Dumnezeu - Îm- 
păratul Împăraţilor şi Domnul tuturor (Apocalipsa 19.16). Mesia este 
numit „DOMNUL, NEPRIHĂNIREA NOASTRĂ” în Ieremia 23.6, şi 
este numit Domnul (Ha-adon) în Maleahi 3.1 și Domn (Adoni) în 
Psalmul 110.1. Vezi Isaia 9.6, Matei 1.23, loan 14.8-10 - toate acestea 
au multe nume și titluri de Divinitate în Vechiul şi Noul Testament. 
Este clar că Mesia nu este numai Domnul lui David, ci este DOMNUL 
TUTUROR. 

(4) Dreptul lui Hristos la tronul lui David: acesta este un mister 
complex, atât de complex încât cititorul va fi nevoit să se concentreze 
puţin pentru a urmări problema şi soluția acesteia, dar eforturile îi vor 
fi răsplătite. 

Hristos, Sămânţa lui David, trebuie să fie născut de o fecioară și 
totuşi să aibă un drept legal la scaunul de domnie al lui David, în ciuda 
faptului că unul dintre urmașii lui Solomon a fost un om diabolic pe 
nume leconia, despre care s-a scris că niciunul dintre urmașii săi nu 
vor stăpâni în Iuda (Ieremia 22.28-30), şi în ciuda faptului că în Israel 
dreptul la tron s-a transmis numai pe linia bărbătească. Și iată că 
Hristos a fost născut de o fecioară! 

Este perfect clar că Mesia va moşteni „scaunul de domnie al lui Da- 
vid” (Isaia 9.7, Ieremia 33.15-17, Psalmi 132.11, 1 Cronici 17.11, 14). 
Deoarece El trebuie să fie născut de o fecioară, cum a putut să obțină 
dreptul legal la scaunul de domnie al lui David? Și cum trecem peste 
obstacolul ridicat de păcatul lui Ieconia? Cine poate descâlci aceste 
profeţii aparent foarte confuze? Lăsaţi asta în seama minţii luminate 
care a conceput prorocirile ciudate şi a lucrat la împlinirea lor. Reţi- 
neţi, proorocul Isaia a spus: „Iată ce va face râvna Domnului oștirilor” 
(Isaia 9.7). 

Nu numai că aparentul imposibil a fost soluționat şi rezolvat prin 
ISUS HRISTOSUL, ci Domnul ne-a oferit o descriere completă a mo- 
dului în care a realizat aceasta în genealogiile Noului Testament. În ge- 
nealogia lui Matei, este oferită genealogia lui Hristos prin intermediul 
lui Iosif. Această genealogie arată că Hristos este „Fiul lui David” - care 
Îi dă dreptul la scaunul de domnie al lui David, şi, de asemenea, „Fiul 

lui Avraam” - care Îi dă dreptul la pământul promis, posesiunile terito- 
riale date lui Avraam şi neamului său.” 

În genealogia lui Matei, Iosif este considerat ca aparţinând liniei 
REGALE a urmașilor regelui David prin intermediul lui Solomon. Dar 
Iosif a fost şi urmaşul lui David prin Ieconia (numit şi Conia) — de aici, 
succesiunea lui Iosif la scaunul de domnie este blocată. Istoria genea- 
logică a lui Matei arată că Isus NU a fost, „odrasla trupului lui David”, 
prin Iosif, adică un urmaş direct al lui David prin Iosif. 

În Luca 3.23-38, genealogia lui Hristos este dată prin Maria. (Eli a 
fost, cu siguranță, tatăl Mariei, socrul lui Iosif, versul 23.) În docu- 
mente, se arată că Hristos este LITERALMENTE „rodul trupului lui 
David” prin mama Lui, Maria. Însă, şi acest lucru este important: în 
timp ce Maria era într-o linie REGALĂ a lui David, ea nu era urmaș 
REGAL din linia cu drepturi la tron, deoarece era urmașa regelui Da- 
vid prin Natan, drepturile la scaunul domniei urmau să vină prin linia 
lui Solomon (1 Cronici 28.5-6). Ca urmare, căsătoria lui Iosif cu Maria 
înainte de naşterea lui Hristos a fost absolut necesară - şi exact aşa s-a 
întâmplat! 

„Iar naşterea lui Isus Hristos a fost aşa: Maria, mama Lui, era lo- 
godită cu Iosif; şi înainte ca să locuiască ei împreună, ea s-a aflat în- 
sărcinată de la Duhul Sfânt... I s-a arătat în vis un înger al Domnului, 
şi i-a zis: Iosife, FIUL LUI DAVID, nu te teme să iei la tine pe Maria, 
NEVASTĂ-TA, căci ce s-a zămislit în ea este de la Duhul Sfânt” (Matei 
1.18-20). 

Deci, prin Maria, Isus Hristosul Şi-a obţinut descendența literală 
din Regele David; şi din căsătoria Mariei cu Iosif, care era, de aseme- 
nea, „un fiu al lui David”, El Şi-a obţinut dreptul legal la scaunul de 
domnie al lui David, deoarece Maria a fost soţia lui Iosif înainte de 
naşterea lui Isus, astfel încât Iosif a fost tatăl Lui legal, tatăl Lui vitreg. 
Iar prorocirea cu privire la leconia a fost şi ea împlinită, deoarece Isus 


27. Este interesant de observat că în Luca 3.38, genealogia lui Hristos este urmărită prin Eli (tatăl Mariei) 
până la ADAM şi DUMNEZEU - dându-i lui Hristos un titlu (act) pentru pământul întreg ca „Fiul lui Adam” 
(Geneza 1.27-30, Evrei 2.6-9, Apocalipsa 5.1-10), şi pentru „TOATE LUCRURILE” ca „Fiul lui Dumnezeu” (Evrei 
1.2). 28. Este interesant de observat că în istoria genealogică din Matei, este scris că „Iacov a născut pe losif” 
(Matei 1.16); adică lacov a fost adevăratul tată al lui losif. Dar în Luca se scrie că „Iosif... era fiul lui Eli” (Luca 
3.23); „fiul în sensul că s-a căsătorit cu fiica lui Eli. Aceasta era potrivit obiceiului evreiesc (1 Samuel 24.16). 
29. Este greşit să se minimalizeze importanţa istoriilor genealogice din Biblie. Ele sunt foarte importante 
pentru a dovedi că Isus din Nazaret este MESIA şi că El are dreptul să stea pe scaunul de domnie al lui David. 
Incidental, prezenţa istoriilor genealogice în Noul Testament arată importanţa pe care o acordă Dumnezeu 
DOVEZII că Isus este fiul lui David şi arată indirect importanţa întregului argument din prorocirile împlinite. 

Hristosul NU este „sămânța”- urmaşul direct - al lui leconia. Vă puteţi 
gândi la ceva atât de complex și totuşi îndeplinit cu atâta precizie? 

Iosif şi Maria au trebuit să fie părinţii (tatăl vitreg şi mama) lui Isus 
Hristosul: ei au fost singurele două persoane ale acelei generaţii care 
ar fi putut să fie, şi astfel să împlinească prorocirea cu privire la Mesia. 
Iar Iosif trebuia să se căsătorească cu Maria înainte de nașterea lui Isus 
pentru ca El să-şi poată obţine dreptul legal la scaunul de domnie al 
lui David prin Iosif. În acelaşi timp, Hristos nu putea fi copilul lui Iosif 
deoarece avea interdicției asupra urmașului lui Ieconia. Şi deşi Iosif a 
trebuit să se căsătorească cu Maria, Iosif nu a putut-o „cunoaşte” pe 
Maria ca soţie a sa până când se va naşte Isus, pentru că EI trebuia să 
fie născut de o fecioară! Iar împlinirea divin ordonată a fost perfectă 
până la detalii! 

(5) Mesia urma să fie atât piatră din capul unghiului cât şi o stân- 
că de cădere. 

„El va fi... o piatră de poticnire şi o stâncă de cădere [cuvânt origi- 
nal în ebraică] pentru cele două case ale lui Israel [şi întreaga lume]” 
(Isaia 8.14). 

„Piatra pe care au lepădat-o zidarii, a ajuns să fie pusă în capul un- 
ghiului clădirii [Noului Ierusalim, adevărata biserică a Domnului, mi- 
reasa lui Hristos]” (Psalmi 118.22, Isaia 28.16). 

Cheia acestui mister este simplă: este credința sau necredinţa în 
Hristos. Pentru cei care nu cred, Mesia ar fi o „stâncă de cădere” şi o 
„piatră de poticnire”. Petru explică misterul arătând că totul depinde 
de atitudinea unei persoane față de Hristos, fie ea credință sau necre- 
dință. 

„Căci este scris în Scriptură: «lată că pun în Sion o piatră din capul 
unghiului, aleasă, scumpă; şi cine se încrede în El, nu va fi dat de ruși- 
ne». Cinstea aceasta este dar pentru voi cari aţi crezut! Dar pentru cei 
necredincioși, «piatra» pe care au lepădat-o zidarii, a ajuns să fie pusă 
în capul unghiului; şi «o piatră de poticnire şi o stâncă de cădere». Ei se 
lovesc de ea pentru că n-au crezut Cuvântul și la aceasta sunt rânduiți” 
(1 Petru 2.6-8, Romani 9.32-33). 

Aşa cum a făcut de multe ori, Domnul Isus a atras atenţia asupra 
prorocirilor din Vechiul Testament, confirmându-se pe Sine Însuși ca 
împlinirea lor în Noul Testament: „Isus le-a zis [Fariseilor]: «N-aţi citit 
niciodată în Scripturi că: „Piatra pe care au lepădat-o zidarii, a ajuns să 

fie pusă în capul unghiului; Domnul a făcut acest lucru şi este minunat 
în ochii noștri?"»"(Matei 21:42). Domnul a mai adăugat această afir- 
maţie importantă: „Oricine va cădea peste piatra aceasta [căutând mila 
şi harul Lui] va fi zdrobit de ea [speranţele sale în sine însuși complet 
zdrobite]; şi pe acela peste care va cădea ea [drept judecată] îl va spul- 
bera [îl va ruina complet pe vecie]” (Luca 20.18). 

Pentru credincioși, Hristos este PIATRA DIN CAPUL UNGHIU- 
LUI, şi El este nepreţuit. Pentru necredincioși, Hristos este PIATRA 
DE POTICNIRE sau STÂNCA DE CĂDERE. Pentru unii, Hristos 
Stânca aduce mântuire eternă; pentru alții, El aduce judecata. Cei care 
se împiedică în necredință de Hristos, îl resping şi cad spre eterna lor 
distrugere. 

(6) Respins de Israel (Isaia 53.3), Mesia devine apoi „o lumină 
a neamurilor” pentru „mântuirea până la marginile pământului” 
(Isaia 49.6). 

Din punct de vedere al originii, Mesia trebuie să fi fost evreu, un 
„vlăstar” din tulpina lui Isai (Isaia 11.1, 10), şi totuși, neamurile se vor 
întoarce la EI (Isaia 11.10) — ceva nemaiauzit, pentru că există şi a exis- 
tat dintotdeauna o animozitate naturală între evrei şi neamuri. Dar 
această dușmănie este uitată „în Hristos” (Efeseni 2.13-15). 

Vălul orbirii spirituale aruncat deasupra inimilor neamurilor va fi 
distrus pentru mulți prin credinţa în Cuvântul lui Dumnezeu (Isaia 
25.7), şi un văl de necredinţă se va forma deasupra inimilor multor 
(nu tuturor) evrei. Isaia a prorocit această orbire ca şi judecată pentru 
Israel deoarece ei „L-au disprețuit şi L-au respins” pe Mesia lor. Aceasta 
li se va întâmpla şi multor popoare datorită respingerii lui Mesia în 
ultimele zile, fiindcă L-au cunoscut pe Hristos şi apoi L-au respins de 
asemenea. 

„Împetreşte inima acestui popor [Israel], fă-l tare de urechi, şi astu- 
pă-i ochii; să nu se... întoarcă la Mine, şi să fie tămăduit” (Isaia 6.10). 

„Este prea puţin lucru să fii Robul Meu... ca să aduci înapoi rămă- 
şiţele lui Israel: De aceea te pun să fii Lumina neamurilor ca să aduci 
mântuirea până la marginile pământului” (Isaia 49.6). 

Douăzeci de secole de istorie atestă adevărul acestor cuvinte. Când 
romanii L-au răstignit şi Israel L-a respins pe Mesia, un văl de necredin- 
tă s-a coborât asupra poporului lui Israel, şi deşi unii cred în Domnul 
Isus şi sunt mântuiţi, orbirea este încă în inimile şi minţile multor israe- 

liți (2 Corinteni 3.14-15). Evanghelia a fost dată apoi la restul popoare- 
lor (Faptele Apostolilor 28.28), şi glorioasa evanghelie din Ioan 3.16 este 
acum predicată în întreaga lume, atât la evrei cât şi la alte neamuri. Este 
neobișnuit ca popoarele care nu sunt de origine ebraică să se încreadă 
într-un evreu pentru mântuirea lor, dar este adevărat. Este neobișnuit 
să-L respingă poporul pe care a venit să-l binecuvânteze, dar s-a întâm- 
plat (loan 1.11-12); şi pare de neconceput ca neamurile care nu erau 
poporul lui Dumnezeu să devină poporul lui Dumnezeu prin credință 
în Mesia evreul, dar așa lucrează Dumnezeu şi exact aşa se întâmplă. 

(7) Mesia urma să aibă DUBLĂ UNGERE: o lucrare de compa- 
siune ca Mântuitor, şi o lucrare de judecată ca și Împărat care vine. 

Deoarece Hristos, când a venit prima oară, a venit să sufere şi să 
moară pentru păcatele oamenilor care se vor căi, ştim acum (deşi pen- 
tru unii dintre evreii epocii lui Isus a fost greu să accepte) că rolul Lui ca 
JUDECĂTOR şi ÎMPĂRAT va fi împlinit la a doua Lui venire. 

Isaia, care descrie gloria împărăției lui Mesia care va veni, prin eloc- 
venţa Duhului Sfânt al lui Dumnezeu, caracterizează cu precizia unui 
istoric umilirea, încercările, şi agonia care urmau să preceadă trium- 
ful Mântuitorului lumii, prezentând pe de o parte un Împărat glorios, 
Dumnezeu Însuși, „Domnul este cu noi”, care are putere deplină și pe 
de altă parte unul a cărui figură a fost mai distrusă decât a oricărui om, 
muribund şi însetat cu oasele dezmembrate (Psalmi 22). Cum putea 
El fi marele monarh divin, El care va readuce gloria templului lui So- 
lomon - și să fie totuși sacrificat, Cel care va purta păcatele oamenilor 
lumii care se vor căi pentru păcatele lor trecute? 

Este clar că două destine atât de opuse nu se puteau împlini simul- 
tan. Nu este decât un singur răspuns: în conformitate cu scopul divin, 
planul puternic al mântuirii lui Dumnezeu trebuie să aibă loc în două 
epoci diferite - prima Lui venire şi a doua Lui venire. 

Mesia „suferindul” (şi lucrarea lui de compasiune) sunt deseori pre- 
zentate în aceleaşi Scripturi cu lucrarea Lui ca Judecător şi Împărat. În 
Scripturile pe care le cităm mai jos, imprimăm cu litere de tipar fraza 
care descrie lucrarea Lui de judecător la cea de-a doua venire a Lui. 
Restul se aplică primii Lui veniri. 

„Duhul Domnului Dumnezeu este [peste] Mine; căci Domnul M-a 
uns să aduc veşti bune celor nenorociţi: El M-a trimis să vindec pe cei 
cu inima zdrobită, să vestesc robilor slobozenia, şi prinşilor de război 

izbăvirea; să vestesc un an de îndurare al Domnului, ŞI O ZI DE RĂZ- 
BUNARE A DUMNEZEULUI NOSTRU” (Isaia 61.1-2). 

Aceeași împletire a prorocirilor care descriu lucrarea lui Mesia la 
ambele veniri - umilirea Lui şi lucrarea Lui ca Mântuitor la prima ve- 
nire, şi lucrarea Lui de a-i aduce pe cei mântuiţi în final în împărăția 
Lui la a doua venire - se poate observa în multe alte Scripturi, cum ar fi 
Zaharia 9.9-10, Mica 5.1-4, şi Daniel 9.24. 

Studiind prorocirea mesianică, este important să se determine dacă 
sunt reprezentante prima venire, a doua venire, sau ambele veniri. 

Când Hristos, în sinagoga de la Nazaret, a aplicat versetul din 
Scriptură în Isaia 61.1-2 la Sine însuşi (Luca 4:17-21), El s-a oprit din 
citit cu cuvintele „să vestesc un an de îndurare al Domnului”. De ce? 
EI NU va proclama ziua de răzbunare a Dumnezeului nostru până 
la a doua Lui venire. 

Vechii rabini, studiind aceste profeții şi altele similare despre Mesia 
care vine, au ajuns la concluzia că trebuie să fie DOI MESIA, un Me- 
sia va trebui să sufere, iar celălalt Mesia va cuceri şi va judeca. Ei nu 
au putut vedea marele adevăr, la fel cum majoritatea Israelului nu l-a 
văzut până acum, că este UN SINGUR MESIA, Domnul Isus Hristos, 
care are două sarcini distincte de îndeplinit: o sarcină la prima Lui ve- 
nire, „să ispăşească nelegiuirea”; a doua sarcină o va îndeplini când se 
va întoarce a doua oară pe pământ ca Împărat atotputernic „pentru a 
aduce neprihănirea veşnică” (Daniel 9.24). În Hristos, multitudinea de 
prorociri aparent contradictorii privitoare la Mesia care se referă fie la 
prima Lui venire sau la a doua Lui venire, cu obiectivele lor diferite, se 
armonizează perfect. Aceste două veniri ale lui Hristos sunt comparate 
în pasaje din Isaia Capitolele 11 şi 53, Psalmii 22, 69, 72 şi 89. Acest 
adevăr este dezvăluit pe deplin în Noul Testament în pasaje cum ar fi 
I Petru 1.11, care vorbeşte despre „suferințele lui Hristos” la prima Lui 
venire şi „slava care ar trebui să urmeze” la a doua Lui venire. Puteţi 
compara, de asemenea, loan 3.16-17 cu Apocalipsa 19.11-21, Luca 9.56 
cu luda 14-15, şi Luca 19.10 cu 2 Tesalonicenii 1.7-10. 

(8) Mesia va fi un „preot pe scaunul Lui de domnie”. 

„Aşa vorbeşte Domnul oştirilor: «Iată că un om al cărui nume este 
RAMURA [cuvânt original ebraic]... va zidi Templul Domnului [care 
este trupul lui Hristos, biserica, Noul Ierusalim]... El va fi [împărat şi] 
preot pe scaunul Lui de domnie»” (Zaharia 6:12-13). 

În Psalm 110.4, Mesia este numit „preot în veac, în felul lui Melhi- 
sedec”. El este „Împăratul împăraţilor și Domnul domnilor” (1 Timotei 
6.15, Apocalipsa 19.16). În Ieremia 23.5, Mesia este numit „Ramură 
[cuvânt original în ebraică] neprihănită... un Împărat”. Preoţii prove- 
neau din neamul lui Levi. Cum Hristos era din neamul lui Iuda (Evrei 
7.14), cum putea fi El preot, din moment ce nu putea proveni din două 
neamuri (luda și Levi)? 

Cum a fost rezolvat misterul? Hristos este un împărat din neamul 
lui Iuda. El va stăpâni pe pământ pe scaunul Lui de domnie la a doua 
Lui venire. Hristos este şi un preot a cărui preoţie are ca model preo- 
ţia aaronică în care preoții ofereau sacrificii pentru păcatele oameni- 
lor (Hristos s-a sacrificat El Însuşi, un sacrificiu doar o singură dată şi 
pentru totdeauna, pentru toate păcatele trecute, aşa cum este descris 
în Psalm 22.16, Isaia Capitolul 53, şi Evreii 9.26). Dar El a fost făcut 
preot în felul lui Melhisedec (Evrei 5.6, Psalmi 110.4), care a fost atât 
rege cât şi preot (Evrei 7.1-2). Acest subiect foarte captivant al preoţiei 
lui Hristos este explicat în întregime în Evrei, Capitolele 7-9. Misterul a 
fost rezolvat prin Hristos! 

(9) Mesia, Robul ales al Domnului, va fi un Dumnezeu-om pu- 
ternic foarte plăcut de Tatăl Atotputernic, Alesul Lui în care își gă- 
seşte plăcere duhul Său (Isaia 42.1); totuşi acest „om sfânt” va fi „di- 
spreţuit” de poporul Israelului (Isaia 49.7). 

Isaia 40.5 ne spune că în Mesia, Cel ce va veni, „se va descoperi slava 
Domnului, şi în clipa aceea orice făptură o va vedea. Apoi, în deplin 
contrast, Mesia este descris drept Cel care va fi „disprețuit și părăsit de 
oameni”, în care poporul nu va vedea că „n-avea nici frumuseță, nici 
strălucire care să atragă privile [lor] ” (Isaia 53.1-3). 

În povestea lui Isus, paradoxul este explicat. Tatăl a spus despre Isus, 
preaiubitul Lui: „Acesta este Fiul Meu prea iubit, în care Îmi găsesc plă- 
cerea Mea” (Matei 17.5). Pe de altă parte, majoritatea oamenilor L-au 
respins; şi nici o prorocire, pe lângă cele care descriu respingerea Lui, 
nu a primit o împlinire mai tristă. Patosul respingerii lui Mesia este 
descris de Isus Însuşi: 

„lerusalime, lerusalime, care omori pe prooroci şi ucizi cu pietre 
strânge găina puii sub aripi și n-aţi vrut!” (Matei 23:37). 

Cei ce L-au urât fără nici un temei au fost mai mulţi decât perii 


MESIA POTRIVITI PROROCIRII BIBLIEI 55 


capului Lui (Psalmi 69.4, loan 15.25). Noul Testament ne spune că „A 
venit la ai Săi, şi ai Săi nu L-au primit” (loan 1.11). 

(10) „Treizeci de arginţi” - preţul lui Hristos sau preţul țarinei 
olarului? 

„Eu le-am zis: «Dacă găsiți cu cale, daţi-Mi plata; dacă nu, nu Mi-o 
dați!» Şi Mi-au cumpărat ca plată, treizeci de arginţi. Dar Domnul mi-a 
zis: «Aruncă olarului preţul acesta scump cu care M-au prețuit». Şi am 
luat cei treizeci de arginţi, şi i-am aruncat în casa Domnului, pentru 
olar” (Zaharia 11.12-13). 

Sunt într-adevăr cuvinte ciudate pe care cineva cu greu le-ar putea 
înțelege sau compara cu orice alt eveniment specific din istorie, dacă 
nu ar fi împlinirea din Noul Testament, unde citim că Iuda s-a înţeles 
cu preoții cei mai de seamă să-L trădeze pe Hristos şi să li-L predea: 
„Ei i-au cântărit treizeci de arginţi” (Matei 26.15). Când oroarea acestei 
crime i-a devenit clară lui Iuda, el „a dus înapoi cei treizeci de arginţi, 
i-a dat preoţilor celor mai de seamă şi bătrânilor... Iuda a aruncat ar- 
ginţii în Templu şi s-a dus de s-a spânzurat. Preoţii cei mai de seamă 
au strâns arginţii... şi după ce s-au sfătuit au cumpărat cu banii aceia 
«Țarina olarului»... Atunci s-a împlinit ce fusese vestit prin proorocul 
Ieremia care zice: «Au luat cei treizeci de arginţi, preţul Celui prețuit... 
şi i-au dat pe Țarina olarului»” (Matei 27.3-10). 

Nu numai Iuda, ci majoritatea poporului lui Israel L-au vândut pe 
Hristos şi L-au subestimat în mod teribil. Ei L-au vândut pentru treize- 
ci de arginţi, preţul unui sclav mort (Exod 21.32); şi astfel conducătorii 
evrei şi-au exprimat ura şi disprețul pentru Cel Sfânt. Acesta este un 
exemplu perfect al unui anumit grad de obscuritate a unor prorociri 
care este dezvăluit în împlinire. 

Nimeni nu poate presupune că acordul perfect dintre profeţirea din 
Vechiul Testament şi împlinirea ei din Noul Testament, concentrân- 
du-se asupra sumei exacte de bani (treizeci de arginţi), ar putea fi în- 
tâmplător. Şi mai puţin se poate concepe că însuşirea banilor pentru 
cumpărarea țarinei olarului ar fi putut avea loc fără un plan care a or- 
chestrat acest lucru. Prin împlinire, toată obscuritatea este îndepărtată 
şi armonia perfectă a împlinirii cu prorocirea este evidentă. S-a împli- 
nit atât de exact încât fiecare poate vedea că același Dumnezeu care a 
vorbit prin prooroc, prin intervenţia secretă a puterii Lui omnipoten- 
te, care se extinde şi asupra păcătosului, a aranjat lucrurile astfel încât 

atunci când Iuda a aruncat banii înapoi şi preoții cei mai de seamă au 
cumpărat țarina olarului, nu numai că au împlinit proorocirea, dar au 
şi perpetuat moştenirea păcatului lor împotriva lui Mesia şi au atras 
răzbunarea Domnului împotriva naţiunii lor. 

(11) Suferinţe îngrozitoare şi moarte se va pogori asupra Celui 
care L-a slujit pe Dumnezeu în mod perfect tot timpul. 

„Şi pe la ceasul al nouălea, Isus a strigat cu glas tare: «Dumnezeul 
Meu, Dumnezeul Meu, pentru asta M-ai păstrat>” (Matei 27.46, text 
original Aramaic). „Pe Cel ce n-a cunoscut nici un păcat, El [Dumne- 
zeu] L-a făcut [pe Hristos] păcat pentru noi; ca noi să fim neprihănirea 
lui Dumnezeu în EI” (2 Corinteni 5.21). 

(12) „Rănit” şi „străpuns” - totuşi cu „nici un os rupt” este uimi- 
toarea istorie profetică a lui Mesia care vine. 

El urma să fie rănit în casa prietenilor Lui (Zaharia 13.6), cu ambele 
mâini şi picioare străpunse (Psalmi 22.16), şi totuşi în mod miraculos 
nici un os al suferindului Mesia nu a fost rupt. În Psalmi, Iehova a spus 
despre Mesia: „Toate oasele I le păzeşte, ca niciunul din ele să nu i se 
sfărâme” (Psalmi 34.20, Exod 12.46). 

La răstignire, când evreii s-au temut că cei trei care erau răstigniți 
s-ar putea să nu moară așa de repede, prea târziu ca să le ia corpurile de 
pe cruce înainte de Sabat, au cerut permisiune de la Pilat ca „picioarele 
lor să fie zdrobite” — ca să le grăbească moartea şi să poată fi coborâţi 
de pe cruci mai curând (loan 19.31). 

„Ostaşii au venit deci, şi au zdrobit fluierele picioarelor celui dintâi, 
apoi pe ale celuilalt, care fusese răstignit împreună cu El. Când au venit 
la Isus, şi au văzut că murise, nu I-au zdrobit fluierele picioarelor: ci 
unul din ostași I-a străpuns coasta cu o suliță; și îndată a ieșit din ea 
sânge şi apă. Faptul acesta este adeverit de cel ce l-a văzut... Aceste 
lucruri s-au întâmplat ca să se împlinească Scriptura: «Nici unul din 
oasele Lui nu va fi sfărâmat.» Şi în altă parte, Scriptura mai zice: «Vor 
vedea pe cine au străpuns»” (loan 19.32-37). 

Miracol minunat al providenţei divine: ei au zdrobit picioarele a doi 
dintre cei răstigniți, dar NU ale Celui de-al treilea; fiindcă prorocirea 
a spus: nici unul din oasele Lui să nu I se sfărâme (Psalmi 34.20). I-au 
străpuns mâinile, picioarele şi coasta, şi de fiecare dată armele au intrat 
printre oase şi nu le-au sfărâmat. 

(13) Mesia, care urma să fie „şters de pe pământul celor vii [ucis, 

răstignit, pentru păcatele lumii]” (Isaia 53.8, Daniel 9.26), şi care 
„S-a dat pe Sine însuși la moarte” (Isaia 53.12), mai urma să fie „suit 
şi ridicat, şi înălţat foarte sus” (Isaia 52.13); iar datorită lui Dumne- 
zeu va „trăi multe zile, şi lucrarea Domnului va propăși în mâinile 
Lui” (Isaia 53.10), şi Dumnezeu a spus că El va „împărți prada cu cei 
puternici” (Isaia 53.12). 

Şi astfel glorioasele fapte ale morţii ispășitoare şi a învierii lui Mesia, 
după cum afirmate în prorociri, sunt în limbaj clar când se împlinesc, 
dar în limbaj confuz până la împlinire, într-unul dintre cele mai palpi- 
tante paradoxuri profetice din universul Scripturii. 

În Noul Testament citim că Isus „S-a smerit și S-a făcut ascultător 
până la moarte, şi încă moarte de cruce. De aceea și Dumnezeu L-a 
înălțat nespus de mult, și I-a dat Numele, care este mai pe sus de orice 
nume, pentru ca în Numele lui Isus să se plece orice genunchi... Şi ori- 
ce limbă să mărturisească că Isus Hristos este DOMNUL, spre slava lui 
Dumnezeu Tatăl” (Filipeni 2.8-11). 

Omul L-a disprețuit şi nu L-a băgat în seamă (Isaia 53.3), dar în 
timpul Lui, Dumnezeu ÎI va face „cel mai înalt dintre împărații pămân- 
tului” (Psalmi 89.27). Atât proorocii cât și cititorii Vechiului Testament 
au încercat să descifreze misterul (1 Petru 1.10-11), dar totul a devenit 
clar când Isus Hristos în Noul Testament a murit pentru păcatele noa- 
stre şi a fost înălțat dintre morți a treia zi. 


IV. PROROCIRILE PRIVIND SUFERINȚELE, 
MOARTEA ŞI ÎNVIEREA LUI MESIA (HRISTOS) 


O examinare a: (A) Psalmului 22 (B) Isaia 53 
(A) PSALMUL 22 


MIRACOLUL CELUI DE-AL DOUĂZECI ȘI DOILEA PSALM este 
acesta: răstignirea a fost un obicei roman şi grec, necunoscut evreilor 
până în ziua captivităţii lor. (600 î.d.C.). Evreii îşi executau criminalii 
prin aruncare cu pietre. Şi totuşi, scris cu o mie de ani în urmă, de un 
om care nu a văzut şi nu a auzit niciodată de o astfel de metodă de exe- 
cuţie cum ar fi răstignirea, Psalmul 22 oferă un portret grafic al morții 
prin răstignire! 

Natura mesianică a acestui Psalm este universal admisă de studenţii 
devotați. 

Psalmul 22 descrie pe cineva - Mesia - care are o moarte îngrozi- 
toare, în circumstanţe foarte deosebite. Documentul vechi spune: „O 
ceată de nelegiuiți dau târcoale împrejurul meu, mi-au străpuns mâini- 
le şi picioarele. Toate oasele aş putea să mi le număr. Ei, însă, pândesc 
şi mă privesc” (versurile 16-17). Răstignirea în timpul lui David era 
necunoscută printre evrei, totuşi străpungerea mâinilor şi picioarelor şi 
dezbrăcarea răstignitului - „oasele aş putea să mi le număr” — evident 
că se referă la răstignire: răstigniţilor li se străpung numai mâinile şi 
picioarele şi sunt dezbrăcaţi ca să fie umiliți. OARE UN FALS MESIA 
AR FI ALES ACEST PASAJ PENTRU ÎMPLINIRE? Nici un amănunt 
al acestui Psalm nu a fost greșit — exact ca la naşterea şi în lucrarea Lui, 
documentul vechi este o fotografie a faptului împlinit în cele mai mici 
detalii. 


ISUS NU A SPUS NICIODATĂ: „DUMNEZEUL MEU, DUMNEZEUL 
MEU, DE CE M-AI ABANDONAT?” 

Cele patru Evanghelii au fost scrise în limba aramaică şi ebraică, nu 
în limba greacă. Isus şi discipolii Lui au vorbit aramaica şi ebraica, nu 
greaca. Iată traducerea corectă a cuvintelor adevărate ale lui Hristos 
răstignit pe cruce: Isus a strigat: „Dumnezeul Meu, Dumnezeul Meu, 
pentru asta M-ai păstrat”. 

„De la ceasul al şaselea până la ceasul al nouălea s-a făcut întuneric 
peste toată ţara. Şi pe la ceasul al nouălea, Isus a strigat cu glas tare: 
„Eli, Eli, lemana shabakthani!... Unii din cei ce stăteau acolo, când au 
auzit aceste vorbe, au zis: Strigă pe Ilie!” (Matei 27.45-47, Text Original 
Aramaic). 

Toate versiunile Evangheliilor au reţinut aceste cuvinte în limba ori- 
ginală şi le-au dat un înţeles diferit. Matei, potrivit versiunii orientale 
(arameice), nu le traduce, fiindcă el scria oamenilor care Îl văzuseră 
pe Hristos şi Îl auziseră predicând. Se pare că scriitorii ulteriori nu au 
fost de acord asupra înţelesului exact al acestei fraze când au tradus-o 
în limba greacă. Aceasta deoarece limba aramaică este o limbă foarte 
rară şi ei nu au înţeles-o aşa cum ar fi trebuit înainte de a o traduce și 
de a introduce textul în Scripturi. Acest termen, chiar şi acum, este 
folosit numai de poporul din Asiria care vorbeşte limba aramaică, care 

vorbesc aceeași limbă pe care o vorbeau cei din Galileea pe vremea 
Domnului nostru. Această frază din aramaică înseamnă: „Dumnezeul 
Meu, Dumnezeul Meu, pentru asta am fost păstrat [acesta era destinul 
Meu, am fost născut pentru asta]. 

David nu a citat Psalmul 22:1 ca prorocire a Domnului, ci din mo- 
tive personale (fiindcă el avea mulţi duşmani). David spunea în mod 
nesăbuit că Dumnezeu l-a părăsit pe el, nu pe Hristos, deplinătatea 
corpului divinității atârnând pe cruce. Această parte a Psalmului 22 
nu a fost o prorocire a morții lui Hristos. Isus nu a citat acest Psalm. 
Dacă ar fi făcut-o, ar fi fost în ebraică nu în aramaică, şi dacă ar fi 
făcut traducerea din ebraică, El ar fi folosit cuvântul arameic „nasha- 
tani” care înseamnă „m-a părăsit” în locul cuvântului „shabakthani” 
care, în acest caz, înseamnă „m-ai păstrat”. Chiar și soldaţii care au 
stat lângă cruce nu au înţeles ce a spus Isus în acea oră de agonie şi 
suferință. Ei au crezut că Îl chema pe Ilie, deoarece cuvântul „Ilie” 
în aramaică este „Elia? care este similar cu cel pentru „Dumnezeul 
Mev” „Eli”. 

În acele ultime minute de suferință, Isus s-a uitat la mulţime, care 
era formată din rabini, preoți și bărbaţi și femei din Ierusalim, care 
veniseră să-L vadă murind. Unii L-au insultat. Alţii L-au scuipat în 
faţă, L-au batjocorit şi au respins afirmaţia Lui că ar fi fost Hristos, 
primul Dumnezeu-om, primul om în care Dumnezeul triunitar tră- 
ieşte şi lucrează. Ei L-au acuzat că este un răufăcător şi un păcătos. El 
s-a născut pentru acea oră pentru a fi martorul adevărului şi să des- 
chidă drumul pentru alţii care vor fi botezați în moartea Lui - acesta 
era destinul Lui. Numai crucea I-ar fi putut oferi o victorie atât de 
glorioasă. 

Discipolii şi femeile care erau din Galileea nu s-au gândit nici măcar 
pentru o clipă că Isus spunea că Dumnezeu L-a părăsit. Cum putea 
spune El aşa ceva când Le spusese discipolilor Lui că întreaga lume Îl 
va părăsi, inclusiv ei, dar Tatăl va fi mereu cu El fiindcă Dumnezeul 
triunitar era în EI? El i-a spus lui Petru: „Crezi că n-aş putea să rog pe 
Tatăl Meu care Mi-ar pune îndată la îndemână mai mult de douăspre- 
zece legiuni de îngeri?” (Matei 26.53). El a mai spus: „Iată, dacă nu se 
poate să se îndepărteze de Mine paharul acesta, fără să-l beau, facă-se 
voia Ta”. (Matei 26.42). Aceste cuvinte: „Eli, Eli, lemana shabakthani”, 
chiar şi acum sunt folosite de asirieni când suferă şi mor pe nedrept. În 

loc să se plângă şi să fie nesatisfăcuţi, ei lasă totul în voia Domnului. Ei 
cred că este dorința Domnului ca ei să treacă prin astfel de experienţe. 
Acesta este motivul pentru care, în Orientul Mijlociu, oamenii cu tea- 
mă de Dumnezeu nu se sinucid.” 


Ei L-au batjocorit 

În versetele de la 6 la 8 din Psalmul 22 se spune despre cei care L- 
au disprețuit şi L-au batjocorit pe Isus: „Toți cei ce mă văd își bat joc 
de Mine, îşi deschid gura, dau din cap şi zic: «S-a încrezut în Domnul! 
să-L mântuiască Domnul, să-L izbăvească, fiindcă-L iubeşte!»” (Psalmi 
22.7-8). 

Noul Testament ne spune cum oamenii L-au ridiculizat şi L-au bat- 
jocorit pe Hristos pe cruce (Matei 27.39-44), folosind aproape aceleaşi 
cuvinte pe care le-a folosit proorocul: „Preoții cei mai de seamă, îm- 
preună cu cărturarii şi bătrânii, ziceau... «S-a încrezut în Dumnezeu; 
să-L scape acum Dumnezeu»” (Matei 27.41, 43). 


Caracterul uman, setea şi expunerea la disprețul public 

În istoria profetică, sunt oferite și alte detalii uimitoare: „Îşi deschid 
gura împotriva Mea... Am ajuns ca apa care se scurge, şi toate oasele 
Mi se despart: Mi s-a făcut inima ca ceara şi se topeşte înlăuntrul meu. 
Mi se usucă puterea ca lutul, şi Mi se lipește limba de cerul gurii; M-ai 
adus în țărâna morţii” (Psalmi 22.13-15). 

Expunerea lui Mesia la disprețul public - „Îşi deschid gura împo- 
triva Mea” (Psalmi 22.13)-a fost împlinit în Noul Testament la cruce, 
când oamenii „au şezut jos... şi-L păzeau” (Matei 27.36). Slăbiciunea 
lui extremă, transpiraţia şi setea sub razele nemiloase ale soarelui fier- 
binte sunt prorocite: 

„Am ajuns ca apa care se scurge... Mi se usucă puterea ca lutul; şi 
Mi se lipeşte limba de cerul gurii” (Psalmi 22.14-15). 

Noul Testament a exprimat într-o afirmaţie simplă caracterul Lui 
uman şi setea Lui: „După aceea, Isus, care ştia că acum totul s-a sfârșit, 
ca să împlinească Scriptura, a zis: «Mi-e sete»” (Ioan 19.28). 


30. Holy Bible: From the Ancient Eastern Text (Sfânta Biblie: Din textul antic oriental [arameic]), traducere în en- 
gleză de George M. Lamsa, publicată de Harper Collins; Idioms in the Bible Explained and A Key to the Original 
Gospels (Expresii din Biblie cu explicaţie şi o cheie pentru evangheliile originale), traducere în enlgeză de George 
M. Lamsa, publicată de Harper Collins. 

El a murit fiindcă | s-a rupt inima 

Te simţi mâhnit când te gândeşti la suferințele îngrozitoare ale lui 
Mesia, cum ar fi agonia datorată dislocării oaselor provocată de greuta- 
tea corpului suspendat numai prin cuiele bătute în mâini şi în picioare: 
„toate oasele Mi se despart” (Psalmi 22.14). Adăugaţi la aceasta tortu- 
ra mintală şi spirituală atât de mare încât I-a rupt literalmente inima: 
„Inima Mea... se topeşte înlăuntrul Meu” (Psalmi 22.14). În sfârșit, su- 
ferinţele Lui s-au terminat prin moarte: „M-ai adus în țărâna morții” 
(Psalmi 22.15). 

Relatarea din Noul Testament dovedeşte că Hristos a murit fiind- 
că I s-a rupt inima. Când soldatul roman „I-a străpuns coasta... în- 
dată a ieşit din ea sânge şi apă (loan 19.34), indicând că inima se 
rupsese (înainte de a fi străpunsă de sulița romană), probabil din 
cauza marii tensiuni emoţionale prin care trecuse Hristos. Fluidul 
limfatic se pare că se separase de sângele roşu, producând „sânge și 
apă”. Cuvântul „limfă” provine din latinul „limpha” care înseamnă 
apă (Vezi şi 1 loan 5.6.) 


Împărţirea hainelor Lui, Psalmul 22.18: 

„Îşi împart hainele mele între ei, și trag la sorți pentru cămașa 
mea”. 

Din punct de vedere al detaliului, dramatic împlinit, acesta este giu- 
vaerul prorocirii. Prooroculului divin inspirat i-a fost arătat de Dum- 
nezeu ce se va întâmpla peste o mie de ani, în legătură cu răstignirea, 
care pare atât de banală și nesemnificativă încât ne întrebăm de ce este 
amintită. Fiindcă Dumnezeu a vrut ca noi să ştim că El (Dumnezeu) a 
scris prorocirea și El (Dumnezeu) a împlinit-o. 

În relatarea din Noul Testament a răstignirii lui Hristos, când ei I-au 
„străpuns mâinile şi picioarele Lui” este menţionat acel detaliu supli- 
mentar, „neimportant” despre împărțirea hainelor lui Mesia. Soldaţii 
romani, care nu-L cunoşteau nici pe Dumnezeu şi nici prorocirea, şi 
neştiind nimic despre importanţa sfântă a ceea ce făceau, au împlinit 
prorocirea detaliată a lui Dumnezeu! 

„Ostaşii, după ce au răstignit pe Isus, I-au luat hainele, şi le-au făcut 
patru părți, câte o parte pentru fiecare ostaş; I-au luat şi cămaşa, care 
n-avea nici o cusătură, ci era dintr-o singură țesătură de sus până jos. 
Şi au zis între ei: «Să n-o sfâșiem, ci să tragem la sorţi a cui să fie». 

Aceasta s-a întâmplat ca să se împlinească Scriptura, care zice: «Şi-au 
împărțit hainele Mele între ei, şi pentru cămaşa Mea au tras la sorți»” 
(loan 19.23-24). 

Şi astfel o prorocire obscură, ascunsă în Vechiul Testament de o 
mie de ani, apare ca un martor, un miracol viu, dovedind din nou că 
DUMNEZEU A DECLARAT în Vechiul Testament şi DUMNEZEU A 
ÎMPLINIT în Noul Testament. Această prorocire este suficientă pentru 
a convinge cea mai sceptică persoană că profețiile privindu-L pe Me- 
sia din Vechiul Testament au fost împlinite în Hristos din Evanghelii, 
oferind o demonstraţie satisfăcătoare a originii divine a ambelor Tes- 
tamente. 


Învierea lui Mesia 

Acest Mesia, ucis cu atâta cruzime, va fi ajutat (Psalmi 22.19), eli- 
berat (Psalmi 22.20), salvat din gura leului (Psalmi 22.21). Rugăciunea 
lui va fi auzită: „M-ai auzit” (Psalmi 22.21). Versul 21 este sfârşitul unei 
secțiuni. Versul 22 începe o secţiune nouă, iar Mesia care a fost eliberat 
în mod glorios şi înviat, zice: 

„Voi vesti Numele Tău fraţilor mei, și Te voi lăuda în mijlocul adu- 
nării” (Psalmi 22.22). 

Noul Testament, fireşte, dovedeşte că deşi Hristos a murit, Dumne- 
zeu L-a înviat din morţi în a treia zi. 

„Pe Omul acesta [Hristos], dat în mâinile voastre |[răuvoitoare], L- 
aţi răstignit şi L-aţi omorât [pe El]: dar DUMNEZEU L-A ÎNVIAT, 
dezlegîndu-I legăturile morţii: pentru că nu era cu putință să fie ţinut 
de ea” (Faptele Apostolilor 2.23-24). 


Rezumat 

Profeţiile cu privire la Hristos din acest capitol sunt atât de nume- 
roase şi atât de detaliate încât nu ar fi putut să fie dictate de nimeni 
altcineva decât de Cel pentru care toate lucrurile sunt clare şi deschise 
şi care lucrează toate lucrurile după voia Lui. Cele mai nesemnificative 
împrejurări asociate cu moartea Domnului nostru sunt prezentate cu 
o precizie la fel de mare ca şi cele mai importante. Ce ar putea fi mai 
improbabil decât ca Mesia să fie răstignit, când răstignirea nu era o pe- 
deapsă evreiască ci romană? Totuşi David a prorocit în acest Psalm ce 

se va întâmpla cu secole înainte ca Roma să fie fondată şi cu zece secole 
înainte ca prorocirea să se împlinească! 


(B) ISAIA 53 


ACEASTĂ REMARCABILĂ PROROCIRE a suferințelor şi exal- 
tării lui Mesia a fost scrisă cu şapte sute de ani înainte de vremea lui 
Hristos. Se poate compara mai degrabă cu rezumatul istoric al po- 
vestirii din Evanghelie a suferințelor lui Hristos şi a slavei care urma, 
decât cu o prorocire. Un alt comentator spune: „E ca şi cum ar fi 
fost scrisă sub crucea Golgotei. Acea prorocire este cel mai profund 
şi nobil lucru pe care Vechiul Testament l-a realizat, depăşindu-se pe 
sine”. 

Acest capitol este o combinaţie de paradoxuri sau contradicții apa- 
rente, la fel de numeroase ca versurile din capitol. De fapt, a fost DES- 
TINAT prezentării unei enigme profetice, pe care numai persoana (şi 
lucrarea) lui Hristos din Noul Testament o poate rezolva. Fl este ră- 
dăcina care a răsărit dintr-un pământ uscat, şi totuşi a produs roade; 
frumuseţea Lui nu era de natură externă, și totuși este ales ca Robul 
lui Dumnezeu; El este disprețuit şi respins de oameni, şi totuşi El este 
Mântuitorul desemnat; El suferă până la moarte, şi totuşi supravieţu- 
ieşte; El nu a avut nici un urmaş fizic, şi totuşi urmaşii Lui spirituali 
sunt nenumărați, ca nisipul mării. Oamenii I-au săpat mormântul cu 
cei răi, şi totuşi El este îngropat cu cei bogaţi; El înfruntă adversități 
extraordinare, şi totuşi se bucură de prosperitate; El este învins, şi totuși 
triumfă; El este condamnat, şi totuşi îi scuză pe condamnaţi. Aceste pa- 
radoxuri rămân o problemă până când crucea este ridicată, mormântul 
se deschide şi Fiul lui Dumnezeu care a venit să moară, S-a înălțat ca 
să domnească. 

Prorocirea începe cu cuvintele: „IATĂ, ROBUL MEU” şi acesta este 
subiectul întregii secțiuni, Isaia 52.13-53.12. Este un portret grafic al 
lui: 


Mesia suferind... „Robul lui lehova” 
Prima întrebare care are nevoie de un răspuns este: „Despre cine 
vorbeşte proorocul astfel? Despre sine sau despre vreun altul?” (Fap- 

tele Apostolilor 8.34). Singurul răspuns corect este că această proro- 
cire vorbeşte despre un individ, MESIA, și nu există decât o singură 
persoană în istoria universală căruia I se potriveşte: Hristos din Noul 
Testament.” 

Oricine se poate cufunda în conţinutul acestui capitol şi apoi poate 
citi ce s-a spus despre Isus în Evanghelii, și, stând sub cruce, poate ve- 
dea dacă nu există cea mai perfectă corespondenţă între cei doi. Aceas- 
tă prorocire şi-a găsit împlinirea perfectă numai în Isus din Nazaret, El 
singur în întreaga istorie. 

În acest capitol, dorim acum să atragem atenţia şi mai mult asu- 
pra unora dintre minunile prorocirii, descrierile respingerii lui Mesia, 
suferințele, moartea, învierea şi preamărirea. Astfel atragem atenția în 
mod repetat asupra acestui fenomen neobișnuit: când Isus din Nazaret 
a venit, după șapte sute de ani, și a murit pe cruce, aceste prorociri au 
fost împlinite cu o precizie uimitoare şi o exactitate similară celei 
matematice. 

(1) PREAMĂRIREA uimitoare a lui Mesia, Isaia 52.13: 

„Iată, Robul Meu va propăşi; Se va sui, Se va ridica, Se va înălța 
foarte sus”. 

Înainte ca profunzimile umilirii lui Mesia să fie prezentate în 
această secțiune (Isaia 52.13-53.12), suntem asiguraţi chiar de la în- 
ceput de VICTORIA şi GLORIA Lui finală. Atragem atenţia asupra 
naturii progresive a cuvintelor „se va sui... se va ridica... se va înălța 
foarte sus”. 

Din aceste cuvinte rezultă această linie de gândire: El se va ridica, 
El se va înălța chiar şi mai sus, El va sta în înălțime. Şi acest lucru este 


31. Unii necredincioşi au încercat să interpreteze acest capitol ca referindu-se la „Israelul suferind”, poporul, 
mai degrabă decât la „Mesia suferindul” dar aceste cinci fapte dovedesc că tema capitolului 53 din Isaia este 
MESIA, nu poporul evreu: 
(1) Această prorocire vorbeşte pe tot parcursul capitolului despre un INDIVID. Şi anume: „EL va creşte” 
(Isaia 53.2), „EL este dispreţuit...un OM al durerii” (Isaia 53.3), „EL era străpuns” (Isaia 53.5), şi aşa mai de- 
parte în tot capitolul. 
(2) Versul 8 este definitoriu: cel care suferă a fost lovit pentru păcatele„poporului Meu” (Israel); deci El este 
un individ care suferă PENTRU popor; deci El nu poate fi„poporul”. 
(3) El este un suferind NEVINOVAT (Isaia 53.7, 9), ceea ce nu se poate spune despre poporul evreu. 
(4) El este un suferind VOLUNTAR, care de bună voie „S-a dat pe Sine Însuşi la moarte” (Isaia 53.12) - din 
nou descriind moartea unui individ, nu a unui popor. În plus, Israel ca popor nu a suferit niciodată de 
bună voie, voluntar sau pentru cineva. 
(5) El este un suferind CARE NU OPUNE REZISTENȚĂ, care,„nu Şi-a deschis gura” (Isaia 53.7), ceea ce nu s-ar 
putea spune niciodată despre poporul evreu. Cuvintele nu pot fi mai clare pentru cei care sunt deschişi 
către adevăr; Isaia Capitolul 53 descrie un INDIVID fără păcate, voluntar, care nu opune rezistenţă şi care 
suferă de bună voie pentru poporul lui Dumnezeu, Israel. 

asociat, pe drept, cu cele trei etape principale ale împlinirii prorocirii 
prin Isus din Nazaret după moartea Lui: adică, ÎNVIEREA Lui, ÎN- 
ĂLŢAREA Lui și aşezarea Lui în PREAMĂRIRE la DREAPTA LUI 
DUMNEZEU. 

Aici suntem imediat confruntaţi cu deznodământul lui Mesia - care 
ne pregătește, într-un fel, pentru şocul umilirii Lui personale: Robul 
lui Dumnezeu (după suferinţele Lui) este văzut ridicându-se, din etapă 
în etapă, şi în sfârşit El atinge o înălțime de neatins care se ridică mai 
presus de tot şi toate. 

Noul Testament clarifică foarte bine preamărirea finală a lui Hristos 
după suferinţele şi moartea Lui: 

„EL care este oglindirea slavei Lui şi întipărirea fiinţei Lui, şi care 
ţine toate lucrurile cu Cuvântul puterii Lui, a făcut curățirea păcatelor” 
prin moartea Lui ispăşitoare de pe cruce, „[EI] a şezut la DREAPTA 
MĂRIRII ÎN LOCURILE PREA ÎNALTE” (Evrei 1.3). 

Isus Hristos: „care măcar că avea chipul lui Dumnezeu, totuşi n-a 
crezut ca un lucru de apucat să fie deopotrivă cu Dumnezeu: ci... S-a 
smerit şi S-a făcut ascultător până la moarte, şi încă moarte de cruce. 
DE ACEEA ŞI DUMNEZEU L-A ÎNĂLŢAT NESPUS DE MULI, și l-a 
dat numele care este mai pe sus de orice nume” (Filipeni 2.5-9, Matei 
28.6, Faptele Apostolilor 1.3, 9, Efes. 1.20-23). 

(2) MALTRATAREA şocantă a lui Mesia, Isaia 52.14: 

„După cum pentru mulți a fost o pricină de groază - atât de schi- 
monosită Îi era faţa, şi atât de mult se deosebea înfățișarea Lui de a fiilor 
oamenilor” 

Dacă preamărirea lui Mesia (Isaia 52.13) este uimitor de „înaltă, 
suferințele Lui sunt şi mai uimitoare. În orele îngrozitoare dinaintea 
răstignirii Lui, Domnul Isus a fost înghiontit brutal, a fost lovit, a fost 
biciuit şi a fost maltratat în alte feluri. Iar pe cruce, coroana de spini, cu- 
iele bătute prin carnea Lui tremurătoare şi agonia ce a urmat răstignirii 
Lui în care fiecare nerv, fiecare muşchi a devenit „o flacără de tortură”, 
adăugate la agonia mentală insuportabilă şi durerea sufletească, L-au 
afectat atât de mult încât trăsăturile Lui au devenit atât de schimonosite 
şi de deformate încât nu mai semăna cu un om. Acest fapt oribil este 
aproape de necrezut, dar este descris clar despre Mesia în Vechiul Tes- 
tament, şi la fel de clar oferit în relatările privind suferinţele și moartea 
lui Isus Hristos în Noul Testament. 

„Atunci Pilat a luat pe Isus şi a pus să-L bată.” Ostaşii au împletit o 
cunună de spini, I-au pus-o pe Cap”™ (loan 19.1-2). 

„Atunci L-au scuipat în față, L-au bătut cu pumnii; și L-au pălmuit” 
(Matei 26:67), „L-au dezbrăcat de hainele Lui, şi L-au îmbrăcat cu o 
haină stacojie. Au împletit o cunună de spini, pe care I-au pus-o pe 
cap... îşi băteau joc de El... şi luau trestia, şi-L băteau în Cap” (Matei 
2728-30). 

Dumnezeu a permis, iar Isus a îndurat această suferință îngrozitoa- 
re, nu numai pentru a împlini imaginea profetică, ci şi pentru a suferi 
în locul nostru. Întrebăm: cine în afară de adevăratul Mesia ar dori să 
fie un astfel de Mesia? 

Înainte de a ajunge la cruce, dar îndreptându-se spre ea, fața lui 
era schimonosită; pe cruce, înfăţişarea Lui era schimonosită - astfel 
încât împlinirea prorocirii a fost completă. Sudoarea însângerată, ur- 
mele coroanei de spini, scuipatul de pe față, şi rezultatul loviturilor 
în cap I-au desfigurat fața; în timp ce biciuirea, lovirea, cuiele bătute 
prin mâinile şi picioarele Lui, greutatea corpului, scoțând oasele din 
încheieturi, şi sulița care în final I-a străpuns coasta, I-au schimono- 
sit trupul. Adăugaţi agonia mintală extremă şi durerea sufletească, și 
rezultatul a fost cineva atât de schimonosit încât nu mai semăna cu 
un om. Cât de mult a iubit El, cât de mult a plătit El pentru mântuirea 
noastră! 

Cum contemplăm cu umilinţă intensitatea suferințelor îngrozitoare 
ale Mântuitorului, fie ca inimile noastre să se plece cu aceeași rușine 
şi regret pentru păcatul care a provocat toate acestea, şi să-I purtăm o 
dragoste mai mare şi gratitudine nemuritoare Celui care a purtat toate 
acestea pentru noi. 

(3) Un mesaj care va STROPI și va ŞOCA multe naţiuni, Isaia 
52.15: 

„Tot aşa va stropi multe popoare [va spăla păcatele multor popoare 
cu sângele preţios pe care L-a vărsat pe cruce pentru ei toți]; înaintea 
Lui împărații vor închide gura, căci vor vedea ceea ce nu li se mai isto- 


risise, şi vor auzi ce nu mai auziseră” (text original în ebraică). 


32. Biciuirea în sine a fost violentă, inumană. Biciul era adesea făcut din fâşii de piele, legate de un mâner. La 
capătul fâşiilor de piele, uneori, erau fixate bucăţi de metal sau rocă ascuţite, care tăiau şi sfâşiau pielea vic- 
timei, transformând spatele acesteia într-o sângerândă carne vie. 33. Am văzut spini pe pământurile Bibliei 
cu vârfuri ascuţite de 5-7 cm. Când se uscau, aceştia erau foarte tari şi ascuţiţi ca acele. O astfel de „coroană”, 


dacă e apăsată pe cap, ar străpunge pielea în multe locuri provocând atât durere cât şi o cruntă sângerare, 
ceea ce ar duce la încleierea şi ciufulirea părului cu un aspect îngrozitor. 

Dumnezeu a conceput un mod unic de a atrage atenţia, de a câştiga 
suflete şi de a câştiga devotamentul oamenilor. El Însuși, prin persoana 
Fiului Lui, a suferit atât de mult, creând o scenă atât de îngrozitoare, în- 
cât a IMPRESIONAT TOATE VÂRSTELE. Memoria Calvarului îl tre- 
zeşte pe cel mai adormit, îl impresionează pe cel mai dur, îl incită pe cel 
mai letargic. Oamenii înţeleg acum atât dragostea cât şi înțelepciunea 
lui Dumnezeu: GOLGOTA dezvăluie aceasta. Oamenii văd că atât ha- 
rul lui Dumnezeu cât şi calea lui Dumnezeu pot în mod îndreptățit să-i 
socotească neprihăniți pe păcătoşii care cred. Harul lui Dumnezeu este 
Dumnezeu în Hristos, cu puterea Lui trăind în oameni, permițându-le 
să respecte toate poruncile Lui cu ușurință. „Pe Cel ce n-a cunoscut 
nici un păcat, El L-a făcut păcat pentru noi; ca noi să fim neprihănirea 
lui Dumnezeu în EI” (2 Corinteni 5.21). Evanghelia va ŞOCA pe mulți 
şi îi va face să creadă. 

(4) Un mesaj care nu va fi CREZUT de Israel, Isaia 53.1: 

„Cine a crezut în ceea ce ni se vestise? Cine a cunoscut brațul Dom- 
nului?” 

Pare destul de ciudat, că deşi mesajul șocant al suferinţei lui Mesia 
uimeşte multe popoare, el găseşte puţini credincioși printre oamenii 
lui Mesia, printre evrei, şi foarte puţini credincioşi printre alte po- 
poare. „Dar strâmtă este poarta, îngustă este calea care duce la viață, şi 
puţini sunt cei ce o află” (Matei 7.14). 

În Noul Testament, citim despre împlinirea acestei prorociri. „Mă- 
car că făcuse [Isus] atâtea semne înaintea lor, tot nu credeau în Fl: Ca să 
se împlinească vorba, pe care o spusese proorocul Isaia: «Doamne, cine 
a dat crezare propovăduirii noastre? Şi cui a fost descoperită puterea 
braţului Domnului?»” (loan 12.37-38). 

(5) Despre nașterea supranaturală a lui Mesia şi creşterea lui spi- 
rituală, Isaia 53.2 a spus: 

„EI [Isus] a crescut înaintea Lui [Tatăl] ca o plantă firavă, ca un lăs- 
tar care iese dintr-un pământ uscat [când Hristos s-a născut, în lume 
virtual nu exista înţelepciune spirituală şi înțelegere]”. Duhul este cel 
care ne udă şi ne hrăneşte pe cei dintre noi care sunt spirituali, ca să 
avem mai mult din Dumnezeu în creşterea lui Hristos în noi." Hristos 
S-a născut într-o lume întunecată, fără apă şi mâncare spirituală, un pă- 


34. Psalmi 36.7-9, 46.4, Isaia 12.3, 44.3-5, 55.1, leremia 17.13, Ezechiel 47.1-12, loan 6.35, 7.37-39, 10.9, Apo- 
calipsa 21.6, 22.1-2, 17 

mânt foarte uscat.” El a fost singurul om în care Dumnezeul Triunitar 
a trăit în vremea aceea." 

Naşterea lui Hristos a fost miraculoasă în mai multe privinţe. Unul 
dintre miracole a fost acela al naşterii dintr-o virgină. Notaţi, de ase- 
menea, acest paradox - creșterea lui supernaturală şi totuşi naturală: 
„Elva creşte” (normal, ca orice alţi oameni), dar va creşte „în fața Lui”. 
Cu alte cuvinte, Mesia va creşte în prezenţa lui Iehova, în viața Lui, în 
puterea Lui şi sub îngrijirea Lui. Aici El nu va datora nimic împreju- 
rărilor Lui naturale, deoarece Mesia era „o plantă firavă... din pământ 
uscat”. „Firav” înseamnă că va fi milostiv față de cei păcătoşi, dacă se 
căiesc, şi răbdător cu ei când căutau o îmbogăţire spirituală. Mesia a 
fost o plantă prețioasă, robustă „căci nu este sub cer nici un alt Nume 
dat oamenilor, în care trebuie să fim mântuiţi [în afară de numele lui 
Isus]” (Faptele Apostolilor 4.12). Aceasta Îl face şi mai prețios decât 
oricine din lume. Fiindcă El este singurul care dă viaţă eternă, El este 
cel mai robust, crescând sub supravegherea atentă a Tatălui ceresc și 
înaintea ochilor lumii din acea vreme. Slavă Domnului, avem măr- 
turia lui Dumnezeu în Hristos în această lume, și Slavă Domnului, 
oamenii sfinți de Dumnezeu care sunt încă în această lume sunt des- 
crişi, de Hristos, exact aşa cum era El — ca şi reproduceri exacte ale 
„Seminţei”. El a spus: „cine crede în Mine, va face şi el lucrările pe care 
le fac Eu; ba încă va face altele şi mai mari decât acestea” (loan 14.12). 
Aceasta deoarece Dumnezeul din Hristos trăieşte în alte corpuri ome- 
neşti. Prezenţa Dumnezeului Triunitar trăieşte şi lucrează în oamenii 
Lui sfinţi până astăzi şi va continua să facă acelaşi lucru până când va 
veni Fl. 

Din nou, El va creşte în mijlocul foametei spirituale a lui Israel, 
într-un deşert al greutăților, al păcatului şi al lipsei de credinţă, care 
înseamnă obscuritate şi uscăciune spirituală.” Dar va fi un proces nor- 
mal - şi El va „creşte. Nu se va arăta lumii deodată, într-o splendoare a 
cutezanţei şi realizării. Din contră, El se va adapta ritmului de creştere, 
încet şi tăcut, impus de Dumnezeu. 

Nu este uimitor că Dumnezeu a prorocit modul venirii Lui pe pă- 
mânt şi „creşterea” copilăriei Lui, ca şi spiritualitatea copilăriei Lui? 
Iată, când a venit Mesia, totul s-a împlinit exact cum a fost profeţit. Me- 


35. Psalmi 107.35-37, Isaia 32.2-3, 44.2-4, Osea 10.12 36. Matei 1.18-20, 23, 9.2-8, 12.18, 28, 15.30-31, Luca 
2.40, 4.1, 5.24, loan 1.4, 14, 16, 3.15-16, 34-36, 5.25-26, 6.33, 35, 47, 63, 10.30, 37-38, 11.25-26, 14.6, 8-11, 
Faptele Apostolilor 10.38, Romani 8.29 37. Matei 12.43, Luca 11.24 

sia NU a venit ca un împărat matur, cu putere, maiestate şi splendoare. 
Acestea au fost rezervate pentru cea de a doua venire a Lui. 

În Noul Testament, citim următoarele despre copilul Isus: „Iar 
Pruncul creştea şi se întărea; era plin de înțelepciune, şi harul [care este 
puterea, viața] lui Dumnezeu era peste EI” (Luca 2.40). 

(6) Generaţia lui Mesia nu va vedea și nu va aprecia măreţia Lui 
aşa cum a fost prorocit în Isaia 53.2: 

„N-avea nici frumuseţe, nici strălucire ca să ne atragă privirile, şi 
înfăţişarea Lui n-avea nimic care să ne placă”. Când a venit Mesia, oa- 
menii care aşteptau un rege puternic şi un reformator politic, au fost 
dezamăgiţi de El. Oamenii nu au văzut frumuseţea Lui - frumusețea 
sanctității. Nici n-au înţeles misiunea Lui. El nu se conforma idealului 
lumesc. Interpretând greşit prorocirile, oamenii nu au găsit nimic care 
să-i farmece sau să-i atragă la robul lui Iehova. Lucrarea lui Mesia de la 
prima Lui venire, să facă din sufletul Lui „ofrandă pentru păcat”, nu era 
una dintre ideile despre Mesia care existau la acea vreme. Iată de ce: 

(7) EL a fost DISPREŢUIT și RESPINS de oameni, Isaia 53.3: 

„Dispreţuit şi părăsit de oameni, om al durerii şi obişnuit cu sufe- 
rinţa, era aşa de disprețuit că îţi întorceai faţa de la EI, și noi nu l-am 
băgat în seamă”. „Respins de oameni” înseamnă şi respins de oamenii 
de seamă. Adică, numai câţiva oameni de seamă, numai câțiva oameni 
„importanţi, numai câţiva oameni distinși L-au susținut pe El şi pro- 
gramul Lui prin autoritatea şi influenţa lor. Aşa s-a dovedit a fi în viața 
lui Isus Hristos. Următoarea mărturie din Noul Testament relevă aceas- 
ta. Fariseii (vorbind anumitor aprozi) au spus: „Doar n-aţi fi fost duşi 
şi voi în rătăcire? A crezut în El vreunul din mai marii noştri sau din 
Farisei?” (loan 7.47-48, vezi contextul). 

Cine altul decât eternul Dumnezeu, care cunoaște sfârşitul de la în- 
ceput, ar îndrăzni să facă o prorocire ca aceasta, prezentându-l pe Me- 
sia fără sprijinul conducătorilor poporului? Dar istoria a confirmat pe 
deplin veridicitatea acestei profeţii. 

(8) Mesia va fi cunoscut ca OM AL DURERII, lovit de Dumne- 
zeu, potrivit lui Isaia 53.3-4: 

„Om al durerii şi obișnuit cu suferința, era așa de disprețuit că îţi 
întorceai faţa de la El... şi noi am crezut că este pedepsit, lovit de Dum- 
nezeu şi smerit”. Ceea ce se evidenţiază și ceea ce este adevărat în îm- 
plinirea sa, este faptul că Mesia va fi un om plin de durere de tot felul. 

Durerea lui Isus s-a născut nu numai când a suferit cu compasiune 
pentru răurile omenirii, o suferință solidară, ci şi când a fost respins 
în eforturile Lui de a-i binecuvânta pe ceilalți. Durerea Lui a devenit 
copleşitoare când oamenii L-au respins şi au continuat să trăiască în 
condiţia lor pierdută, condamnată. Iar durerile Lui au crescut când oa- 
menii de seamă L-au părăsit, şi-au întors feţele de la El." În loc să-L 
considere neprețuit, ei „nu L-au stimat” L-au considerat „un nimic”. „A 
venit la ai Săi şi ai Săi nu L-au primit” (loan 1.11). 

Cel mai rău a fost că oamenii L-au considerat „lovit de Dumnezeu”. 
Ei nu şi-au dat seama că EI a suferit pentru a-i răscumpăra pe ei sau 
că a acceptat să fie „făcut blestem” ca să-i poată mântui pe cei pentru 
care a suferit. „Hristos ne-a răscumpărat din blestemul Legii, făcându- 
Se blestem pentru noi, - fiindcă este scris: «Blestemat e oricine este 
atârnat pe lemn [copac - cuvânt original în ebraică]»” (Galateni 3.13, 
Deuteronom 21.23). 

(9) SUFERINȚELE LUI MESIA ÎNDURATE PENTRU ALŢII, 
Isaia 53.4-6, 8, 10-12: 

„Totuşi El suferinţele NOASTRE le-a purtat şi durerile NOASTRE 
le-a luat asupra Lui [Isaia 53.4]... El era străpuns pentru păcatele NOA- 
STRE, zdrobit pentru fărădelegile NOASTRE: pedeapsa care NE dă 
pacea a căzut peste EL; și prin rănile LUI SUNTEM tămăduiți [Isaia 
53.5]... Domnul a făcut să cadă asupra LUI nelegiuirea NOASTRĂ a 
tuturor [Isaia 53.6]... El fusese lovit de moarte pentru păcatele POPO- 
RULUI MEU [Isaia 53.8]... Îşi va da viaţa ca jertfă pentru păcat [Isaia 
53.10]... Va lua asupra Lui povara nelegiuirilor LOR [Isaia 53.11]... A 
purtat păcatele multora [Isaia 53.12]”.% 

Faptul cel mai important din acest capitol sunt suferinţele îndura- 
te pentru alţii de către Mesia. Acest capitol minunat conţine numai 
douăsprezece versuri, totuși de paisprezece ori anunță doctrina sacri- 
ficiului îndurat în locul altora pentru toate păcatele omenirii. Întreaga 
secțiune (Isaia 52.13-53.12) abundă în această concepţie, şi misterul nu 
a fost rezolvat până când Domnul Isus nu a fost „făcut... păcat pentru 
noi” (2 Corinteni 5.21) şi „a murit pentru păcatele noastre” (1 Corin- 
teni 15:3). 


38. Matei 27.24, loan 3.1-2 39. Autorul divin face imposibil faptul ca, în pofida unei cât de mari ingeniozități 
sau învăţări, cineva ar putea să elimine doctrina ispăşirii din acest pasaj, prin prezentarea sa atât de frecventă 
şi sub forme atât de variate şi totuşi atât de asemănătoare, încât cel care reuşeşte într-un loc îl va întâlni în 
altul. 

Iehova „a făcut să cadă asupra Lui nelegiuirea noastră a tuturor” 
(Isaia 53.6). Mesia a fost Mântuitorul divin asupra căruia au căzut toate 
razele de foc ale judecății care ar fi căzut asupra omenirii. Cât de minu- 
nat este harul lui Dumnezeu prin ipsăşirea lui Hristos pentru alții! Ast- 
fel crucea a devenit, deodată, umilirea cea mai profundă a lui Hristos, 
totuşi gloria Lui cea mai mare - și mijloacele stabilite pentru a aduce 
mântuirea oamenilor. 

Când Domnul Isus a venit, El a împlinit aceste preziceri mesianice 
prin moartea Lui ispăşitoare de pe cruce: „El a purtat păcatele noastre 
în trupul Său pe lemn” (1 Petru 2.24). 

(10) Mesia va suferi DE BUNĂVOIE şi fără să se plângă, Isaia 
53.7: 

„Când a fost chinuit şi asuprit, n-a deschis gura deloc, ca un miel pe 
care-l duci la măcelărie, şi ca o oaie mută înaintea celor ce o tund: n-a 
deschis gura”. 

Alţii suferinzi, de obicei, se vaită, în special când sunt trataţi nedrept 
- dar nu suferindul Mesia. El S-a prezentat de bunăvoie pentru a-Şi 
îndeplini misiunea „să poarte păcatele noastre” şi a mers ca un miel la 
moarte. Într-o liniște sublimă şi mărinimoasă, Mesia va îndura cele mai 
mari suferinţe, deoarece asta e voinţa lui Iehova. Şi aici ne cufundăm în 
misterul de nepătruns al dragostei eterne. 

În Noul Testament, când Isus Hristosul a fost bătut, acuzat pe ne- 
drept, maltratat, batjocorit, scuipat de oameni, persecutat, lovit, biciuit 
şi răstignit, nu a fost nici o urmă de resentiment, nici o incriminare 
împotriva celor care-L executau, nici o plângere, ci doar o rugăciune. 

După ce mulți martori falși au depus mărturie împotriva Lui, mai 
marii preoţi au zis: „Nu răspunzi nimic? Dar Isus tăcea” (Matei 26.62- 
63). 

Aceasta este rugăciunea lui Isus când îndura torturile răstignirii: 
„Iată, iartă-i, căci nu ştiu ce fac!” (Luca 23.34). 

Această întreagă procedură este atât de neobişnuită, atât de contrară 
naturii şi experienţei umane, că nu ne putem împiedica să fim șocați, 
atât datorită prorocirii ciudate cât şi datorită împlinirii sale şi mai re- 
marcabile. 

(11) Când a fost luat din închisoare și la judecată, Mesia nu va 
avea NICI UN AVOCAT care să-l susţină cauza, nici un prieten care 
să-I declare nevinovăția, Isaia 53.8: 

„EI a fost trecut prin închisoare şi judecată: dar cine din cei de pe 
vremea lui va declara aceasta?” (Versiunea Regelui James în engleză). 

Sanhedrinul avea obiceiul în „procesele pentru viață” să le ceară tu- 
turor celor care ştiau ceva în favoarea acuzatului să se prezinte şi să o 
declare. Aceasta nu s-a observat în procesul lui Isus din Nazaret, mai 
degrabă procedurile presupusului şi grăbitului Său proces în fața San- 
hedrinului au fost în contradicție flagrantă cu propriile regulamente şi 
împotriva tuturor normelor dreptăţii şi ale imparțialității. 

Isus a trebuit să apară singur şi neapărat înaintea unei ierarhii evre- 
ieşti corupte şi apoi în faţa reprezentanţilor Imperiului Roman, cel mai 
mare și puternic popor din lume din acea vreme. Nimeni nu I-a luat 
apărarea. Iuda L-a trădat; Petru s-a lepădat de El prin jurământ; iar 
ceilalți discipoli „L-au părăsit şi au fugit” (Matei 26.56). Şi multe dintre 
femeile care L-au ajutat în timpul lucrării Lui „priveau de departe” când 
El a fost răstignit (Matei 27.55). Atunci când a avut mai multă nevoie, 
omeneşte vorbind, NICI O PERSOANĂ NU L-A APĂRAT SAU SPRI- 
JINIT. E adevărat că mai târziu, după ce ore de suferinţă i-au amorțit 
trupul zdrobit, Maria, mama Lui, câteva femei credincioase şi Ioan, 
preaiubitul Lui discipol „au stat” lângă cruce; dar în timpul judecării 
Lui şi în primele ore ale răstignirii Lui, El a fost singur - absolut singur. 
Niciodată în istoria omenirii nu a mai fost cineva părăsit complet de 
prieteni şi de cei ce L-au iubit aşa cum a fost Isus. 

Isus a fost arestat, NU de autorităţile de drept, ci de mulțime, gloata 
- „O gloată mare, cu săbii şi cu ciomege, trimiși de preoții cei mai de 
seamă şi de bătrânii norodului” (Matei 26.47). Până și Isus a comentat 
asupra inconsecvenţei atitudinii lor: „Aţi ieșit ca după un tâlhar, cu să- 
bii şi cu ciomege, ca să Mă prindeţi? În toate zilele şedeam în mijlocul 
vostru, şi învăţam norodul în templu, şi n-aţi pus mâna pe Mine. Dar 
toate aceste lucruri s-au întâmplat ca să se împlinească cele scrise prin 
prooroci” (Matei 26.55-56). 

Martori falși au fost puşi să depună mărturie împotriva Lui „ca să-L 
poată omori” (Matei 26.59) şi a fost judecat noaptea, ceea ce era ilegal. 

În tribunalul roman, când Pilat a căutat fără succes un motiv pentru 
a-L condamna legal, i-a întrebat pe oameni: „Ce rău a făcut EI?” Singu- 
rele răspunsuri pe care le-a primit au fost strigăte iraționale ale mulți- 
mii, îndemnați de liderii lor: „Să fie răstignit... să fie răstignit” (Matei 
27.23). Apoi, când Pilat a văzut că raţiunea şi dreptatea nu pot triumfa 

şi că un „tumult” mai mare se năştea, el şi-a spălat mâinile de afacerea 
asta şi L-a predat pe Isus mulțimii ca să-L răstignească (Matei 27.22- 
26). Acesta a fost cel mai mare abuz al justiţiei din analele istoriei. 

Dar nevinovăția lui Hristos nu a fost atestată numai de Pilat-„eu nu 
găsesc nici o vină în EI” (loan 19.6) — ci şi de proorocul mesianic din 
vechime: „nu săvârşise nici o nelegiuire şi nu se găsise nici un vicleșug 
în gura Lui” (Isaia 53.9). 

(12) În momentul morţii, umilirea lui Mesia urma să se sfârşeas- 
că; și deşi oamenii au intenţionat să-L îngroape „între cei răi”, provi- 
dența a făcut să fie îngropat „printre cei bogaţi” Isaia 53.9: 

„Groapa Lui a fost pusă printre cei răi, şi mormântul Lui la un loc 
cu cel bogat”. 

Fiindcă a murit ca un criminal, corpul Lui ar fi trebuit să fie aruncat 
peste zid ca să fie ars ca şi gunoiul în focurile de la Tofet (vest de Ierusa- 
lim); dar când suferinţele Lui în numele altora s-au sfârşit, nu a mai fost 
permisă nici o umilire a corpului Lui neînsufleţit. Şi această remarcabi- 
lă coincidenţă este cu adevărat minunată dacă ne gândim că legiuitorii 
evrei i-ar fi acordat lui Isus aceeaşi înmormântare dezonorantă ca și 
celor doi tâlhari; dar autorităţile romane I-au dat corpul lui Iosif Ari- 
mateanul, un „om bogat” (Matei 27.57-60), care L-a pus în mormântul 
lui din grădina sa. Şi îndată vedem un acord între istoria Evangheliei şi 
cuvintele profetice care ar putea fi numai lucrarea lui Dumnezeu atât 
ca prorocire cât şi ca împlinire a acesteia, în așa măsură încât nu ar 
putea exista nici o suspiciune că a existat un plan omenesc de a adapta 
prorocirea la împlinirea sa. 

Motivul acestei înmormântări onorabile a Lui, care era atât de dife- 
rită de ceea ce fusese planificat sau stabilit pentru El de duşmanii Lui, 
este faptul că „nu săvârşise nici o nelegiuire şi nu se găsise nici un vicle- 
şug în gura Lui” (Isaia 53.9) - altă reiterare a NEVINOVĂȚIEI absolute 
a Suferindului Divin. 

Citiţi din nou cu interes descrierea înmormântării lui Isus din Noul 
Testament pentru a găsi împlinirea perfectă: 

„Spre seară a venit un om bogat din Arimatea, numit Iosif, care era 
şi el ucenic al lui Isus. El s-a dus la Pilat, şi a cerut trupul lui Isus. Pilat a 
poruncit să i-L dea. Iosif a luat trupul, L-a înfășurat într-o pânză curată 
de in, şi L-a pus într-un mormânt nou [care aparținea lui Iosif ]” (Matei 
27.57-60). 

(13) După ce sufletul şi trupul lui Mesia au fost oferite ca jertfă 
pentru păcat, Dumnezeu va face ca El „să trăiască multe zile” prin 
ÎNVIERE; şi El va vedea sămânţa Lui, roadele muncii Lui, Isaia 
53.10: 

„După ce îşi va da viaţa ca jertfă pentru păcat, va vedea o sămânță 
de urmași, va trăi multe zile, şi lucrarea Domnului va propăşi în mâi- 
nile Lui”. 

După ce Mesia s-a jertfit ca o jertfă de păcat, Dumnezeu va face ca 
El „să trăiască multe zile” prin înviere şi El va vedea „SĂMÂNȚA de 
urmași” — sufletele mântuite ca urmare a sacrificiului Lui. 

Împlinirea acestui paradox, aşa cum am evidenţiat deja, este în 
moartea și învierea lui Isus Hristosul, care „a murit pentru păcatele 
noastre, după Scripturi... şi a înviat a treia zi, după Scripturi” (1 Co- 
rinteni 15.3-4). 

Acest fapt al învierii lui Mesia este în acord cu alte scripturi ale Ve- 
chiului Testament, cum ar fi Psalmul 16.10: „Căci nu vei lăsa sufletul 
meu în locuința morților [Iad]; nu vei îngădui ca prea iubitul Tău să 
vadă putrezirea”. 

În plus, voinţa lui Dumnezeu va prospera în mâna lui Mesia - Me- 
sia va realiza voinţa lui Dumnezeu cu zel şi El va aduce într-adevăr 
mântuire şi neprihănire atât pentru Israel cât şi pentru alte popoare 
(Isaia 42.4). 

Noul Testament nu numai că ne spune despre învierea glorioasă a 
lui Hristos, ci şi despre începutul lucrării Lui după înviere - lucrând 
prin discipolii Lui — prin care mulţimi au fost mântuite. 

Faptele Apostolilor 2.41: „Trei mii de suflete” au fost mântuite şi 
adăugate bisericii. Faptele Apostolilor 4.4: „Însă mulţi din cei ce auzi- 
seră cuvântarea, au crezut; şi numărul bărbaţilor credincioşi s-a ridicat 
aproape la cinci mii”. 

În ultimele douăzeci de secole ale istoriei bisericii, multe milioane 
au crezut în Hristos şi au fost mântuiţi. Hristos a văzut într-adevăr 
SĂMÂNȚA, iar voinţa lui Dumnezeu prosperă în mâna Lui. Hristos, 
la a doua Lui venire, va triumfa, apoi „pământul va fi plin de cunoş- 
tința Domnului, ca fundul mării de apele cari-l acopăr” (Isaia 11.9). 
Cu adevărat, Căpitanul mântuirii noastre „aduce mulți fii la slavă” 
(Evrei 2.10). 

(14) Nu numai că Dumnezeu va fi „satisfăcut” de sacrificiul lui 
Mesia, dar cunoscându-L pe Mesia, mulți vor fi NEPRIHĂNIŢI, 
Isaia 53.11: 

„Va vedea rodul muncii sufletului Lui şi se va înviora. Prin cunoş- 
tinţa Lui, Robul Meu cel neprihănit va pune pe mulți oameni într-o 
stare după voia lui Dumnezeu, şi va lua asupra Lui povara nelegiuirilor 
lor”. 

Aici ni se dă oferă o viziune a adevărului cel mare, atât de bine 
prezentată de Pavel în Noul Testament, a NEPRIHĂNIRII PRIN CRE- 
DINŢĂ, mântuire prin har - fiindcă Hristos a murit pentru păcatele 
noastre şi a cumpărat o răscumpărare completă pentru toţi. Acest ade- 
văr al neprihănirii prin credință este marele adevăr central al Noului 
Testament. 

„Neprihănirea dată de Dumnezeu, care vine prin credinţa în Isus 
Hristos, pentru toţi şi peste toți cei ce cred în EL... Sunt socotiți nepri- 
hăniţi fără plată prin harul Său prin răscumpărarea, care este în Hristos 
Isus” (Romani 3.22-24). 

„Căci prin har aţi fost mântuiţi, prin credinţă” (Efeseni 2.8-9, Ro- 
mani 4.5-6, 5.15-19, Titus 3.5). 

În cazul în care uităm că TOT harul coborât asupra credincioşilor 
se bazează pe sacrificiul lui Mesia, ni se reamintește că „EI va purta toa- 
te nelegiuirile lor”. Este o antiteză aici sugerând ideea schimbului sau 
înlocuirii reciproce: ei vor primi neprihănirea Lui şi El va purta povara 
grea a nelegiuirilor lor. 

Aceasta, fireşte, este în consonanţă cu Noul Testament: „El [Dum- 
nezeu] L-a făcut [pe Hristos] păcat pentru noi, ca noi [păcătoşii] să fim 
neprihănirea lui Dumnezeu în EI” (2 Corinteni 5.21). 

(15) O ÎMPREJURARE stranie a morţii lui Mesia ni se oferă, 
Isaia 53.12: 

„A fost pus în numărul celor fărădelege, şi a purtat păcatele multora 
şi a mijlocit pentru cei vinovaţi [păcătoși]” (original în ebraică). 

Aşa cum mențiunea înstrăinării hainelor lui Mesia în Psalmul 22 a 
arătat detaliile adevărate ale prorocirii, vedem aici un incident de legă- 
tură care arată, de asemenea, DETALII adevărate în prorocire, dove- 
dind-o ca adevărată. Detaliile din prorocire, dacă împlinirea corespun- 
de prorocirii, sunt mărcile care imediat o identifică ca fiind de origine 

divină. Hristos a permis de bună voie să fie numărat, altfel spus, să fie 
socotit în numărul celor fărădelege, arătându-și dispoziţia Lui de a su- 
feri TOT ce a plănuit Tatăl pentru El. 

Este foarte interesant că Hristos Însuşi a citat acest verset din Scrip- 
tură (Isaia 53.12) chiar înainte de răstignirea Lui: „Căci vă spun că tre- 
buie să se împlinească cu Mine aceste cuvinte scrise: «El a fost pus în 
numărul celor fărădelege»” (Luca 22.37). Această prorocire şi împlini- 
rea ei devine una dintre acele adeveriri remarcabile între prorocire şi 
suferința Mântuitorului nostru, prin răstignirea lui Hristos între doi 
tâlhari (vezi Matei 27.38). 

Mult a fost spus deja despre natura suferințelor lui Mesia pentru 
alţii, aşa cum se descrie în acest capitol (Isaia Capitolul 53). În acesta, în 
versetul final, faptul este din nou accentuat: „A purtat păcatele multora 
şi a mijlocit pentru cei vinovaţi [păcătoşi]” (original în ebraică). 

Cei care sunt familiarizați cu Noul Testament îşi vor reaminti multe 
versete care evidenţiază natura morții lui Hristos în locul nostru. Citez 
doar două: „acum, la sfârşitul veacurilor, S-a arătat [Hristos] o singură 
dată, ca să şteargă păcatul prin jertfa Sa... Hristos S-a adus jertfă o sin- 
gură dată ca să poarte păcatele multora” (Evrei 9.26, 28). „Hristos, de 
asemenea, a suferit odată pentru păcate, El, Cel neprihănit, pentru cei 
nelegiuiţi, ca să ne aducă la Dumnezeu” (1 Petru 3.18). 

Multe volume au fost scrise pentru a descrie minunile prorocirii 
divine atât în acest capitol (Isaia Capitolul 53) cât şi în împlinirea prin 
moartea ispăşitoare a lui Isus Hristosul aşa cum este ea descrisă în Noul 
Testament. Cred că atrăgând din nou atenția asupra acestor fenomene, 
aceste miracole tipărite, credința multora va fi, fie generată, fie confir- 
mată, atât în caracterul supranatural al prorocirilor cât şi în împlinirea 
lor. Această prorocire arată clar că Scriptura poartă marca autorului 
său divin - marca Raiului, amprenta eternității. Ca urmare, ar fi absurd 
să ne imaginăm că asemănarea în cele mai mici detalii dintre afirmaţia 
aceasta profetică din Isaia Capitolul 53, scrisă cu secole înainte de veni- 
rea lui Hristos, și istorisirea vieţii, morţii şi glorioasei învieri a Lui, aşa 
cum este prezentată în Evanghelii, poate fi doar o coincidență. 

V. PROROCIRILE CARE DESCRIU ROLURILE 
MESIANICE ALE LUI HRISTOS 


HRISTOS CEL UNS 

Atât cuvântul „Hristos” (în greacă -,„Christos”) şi „Mesia” (în ebrai- 
că — „Mashiah”) înseamnă Cel Uns.“ De la căderea omului şi separarea 
de Dumnezeu care a urmat căderii," omenirea a avut nevoie de un 
adevărat mediator, un adevărat răscumpărător, care poate satisface ne- 
voile de bază ale omului: 

(1) Păcatul l-a lăsat pe om într-o ignoranță spirituală, neştiind de 
Dumnezeu. Din acest motiv, omul trebuie să cunoască Cuvântul, voin- 
ţa şi căile Domnului. Ca urmare omul trebuie să fie regenerat, mântuit, 
salvat. Salvat de ce? Răspuns: salvat de a-şi petrece eternitatea în Iad și 
în lacul de foc! El nu are nevoie de „creştinătatea” de astăzi, el are ne- 
voie de Hristos, Mântuitorul. Creştinătatea prezentă este falsă. Hristos 
este „adevărat”, este puterea de care avem nevoie că să învingem toate 
obstacolele. 

(2) Păcatul l-a lăsat pe om vinovat, pierdut şi separat de Dumnezeu. 
De aceea, el are nevoie de iertarea păcatului, de reintegrarea unui su- 
flet neprihănit care se căieşte, de reintegrare în divina comuniune şi o 
evadare dintr-un Iad arzător, etern şi plin de chinuri, şi din lacul de foc. 
Pentru aceasta, omul are nevoie de un Preot ceresc. 

(3) Păcatul, care este o răzvrătire împotriva lui Dumnezeu, a Cu- 
vântului Lui, a conducerii Lui, a scopului Lui, i-a conferit omului un 
caracter rebel care se exprimă prin antagonismul față de Dumnezeu și 
faţă de semenii săi. Deoarece omul este o făptură supusă păcatului, el 
are nevoie nu numai de un împărat ci de un împărat divin, sfânt (Îm- 
păratul Împăraţilor). 

În vremea Vechiului Testament, Dumnezeu a asigurat aceste ne- 
voi de bază ale omenirii prin proorocii, preoții şi regii pe care i-a 
ales. Dar, deoarece toate instrumentele omeneşti nu s-au ridicat la 


40. Pentru exemple de folosire a „unsului” în vechiul Testament, vezi Levitic 4.3, 5, Psalmii 2.2, Daniel 9.24, 
1 Samuel 2.10. Cuvântul „uns” apare cel mai frecvent în Levitic, 1 şi 2 Samuel şi în Psalmi. Termenul „Mesia” 
(uns) se aplică marelui preot (Leviticul 4.3, 5, 16, 6.22), care era o imagine-tip a lui Hristos, Marele nostru 
Preot. Apare de 18 ori în 1 şi 2 Samuel, dar nu mereu cu o conotaţie Mesianică. Apare de zece ori în cartea 
Psalmilor dar, din nou, nu e mereu cu o conotaţie Mesianică. Psalmii 2.2, 20.6, 28.8, 84.9, 89.51, 132.10 şi 
17 sunt Mesianici. Psalmul 2.2 şi Daniel 9.25 şi 26 sunt pasaje remarcabile care se referă la Mesia care vine. 
41. Geneza 2.16-17, 3.1-19, 6.5, 8.21, lov 15.14-16, 25.4-6, Psalmi 14.1-3, 94.11, Isaia 53.6, 64.6, leremia 17.9- 
10, Matei 15.19, Marcu 7.21-23, Romani 3.23, 5.12-19, 8.7-8, 1 Corinteni 15.21-22, 47, Galateni 5.17, 19-21, 
Efeseni 4.22, Coloseni 2.13, 3.5-7 

înălțime şi au eşuat, Dumnezeu a planificat, de la început, să ofere 
omenirii Proorocul, Preotul, Mântuitorul şi Împăratul perfect, prin 
Cel perfect, unicul Lui Fiu zămislit (El Însuşi, Emanuil, Dumnezeu 
cu noi). 

În vremea Vechiului Testament, trei clase de servitori publici 
- prooroci (1 Împărați 19.16), preoţi (Exodul 29.21, Leviticul 8.12) 
şi regi (1 Samuel 10.1, 16.12-13) — erau consacraţi în poziţia lor prin 
ungerea cu ulei. 


(1) HRISTOS CA PROOROC 

Proorocul Vechiului Testament îl reprezenta pe Dumnezeu în fața 
poporului şi transmitea cuvintele Lui, mesajul Lui oamenilor. Când a 
venit Mesia, El îl va reprezenta pe Dumnezeu în mod perfect şi complet, 
atât în persoana Lui cât şi în cuvinte, în faţa Israelului şi a lumii. Când a 
venit Isus, El a dovedit că este proorocul perfect al lui Dumnezeu: 

„Nimeni n-a văzut vreodată pe Dumnezeu; singurul Lui Fiu, care 
este în sânul Tatălui, Acela L-a făcut cunoscut [dezvăluit, manifestat]” 
(loan 1.18). 

„Cine M-a văzut pe Mine, a văzut pe Tatăl... Nu crezi că Eu sunt în 
Tatăl, şi Tatăl este în Mine? Cuvintele, pe care vi le spun Eu, nu le spun 
de la Mine: ci Tatăl, care locuieşte în Mine, El face aceste lucrări ale Lui” 
(loan 14.9-10). 


Ca Prooroc, Mesia care va veni va fi ca Moise 

„Le voi ridica din mijlocul fraților lor un prooroc ca tine [Moi- 
se], voi pune cuvintele Mele în gura Lui, şi El le va spune tot ce-l voi 
porunci Eu. Şi dacă cineva nu va asculta de cuvintele Mele, pe care le 
va spune El în Numele Meu, Eu îi voi cere socoteală” (Deuteronom 
18.18-19). 

Moise a fost un servitor ascultător al lui Dumnezeu și a fost ales, 
mai presus de toți ceilalți prooroci, pentru a stabili prototipul lucrării 
profetice a lui Mesia care va veni. Luând în considerare aceste puncte 
importante, Hristos a fost un prooroc „ca Moise”. Moise a fost un LE- 
GIUITOR, un CONDUCĂTOR, un REGE (căpitan), un SALVATOR, 
un PROFET (purtătorul de cuvânt al lui Dumnezeu) şi un MIJLOCI- 
TOR pentru oameni, cu care Dumnezeu a vorbit personal; în afară 
de Moise, nu a mai apărut în Israel un astfel de proroc (Deuteronom 

34.10-12, Numeri 12.6-8). El a fost singurul om din istoria evreilor care 
a îndeplinit funcţiile de prooroc, preot şi rege într-o singură lucrare. 

Cât de multă dreptate au avut oamenii când au văzut miracolul prin 
care Isus îi hrănea pe cei cinci mii de oameni cu pâine şi peşte să spu- 
nă: „Cu adevărat acesta este PROOROCUL cel aşteptat în lume” (loan 
6.14). „Acel Prooroc” este de asemenea amintit în loan 1.21. 

Deşi Moise a fost mare, Hristos a fost cu mult mai mare. Moise ca 
„slugă” a fost credincios; Hristos, ca „Fiu” a fost PROOROCUL perfect 
şi atotcunoscător (Evrei 3.5-6) care a fost „credincios Celui ce L-a rân- 
duit” (Evrei 3.2). 

Petru a recapitulat predica în templu cu aceste cuvinte: „În ade- 
văr, Moise a zis părinţilor noştri: «Domnul Dumnezeul vostru, vă va 
ridica dintre frații voştri un prooroc ca mine; pe El să-L ascultați în 
tot ce vă va spune. Şi oricine nu va asculta de Proorocul acela, va fi 
nimicit cu desăvârşire din mijlocul norodului»” (Faptele Apostolilor 
3.22-23). 

Alte referințe se fac în ambele testamente la lucrarea profetică a lui 
Hristos. Atât Isaia 61.1 cât şi Luca 4.18 se referă la lucrarea profetică a 
lui Hristos şi ambele pasaje reflectă același lucru. 

„Duhul Domnului este peste Mine, pentrucă M-a Uns să vestesc 
săracilor Evanghelia; M-a trimis să tămăduiesc pe cei cu inima zdrobi- 
tă, să propovăduiesc robilor de război slobozirea, şi orbilor căpătarea 
vederii; să dau drumul celor apăsaţi” (Luca 4.18). 


(2) HRISTOS CA PREOT 

Preotul din Vechiul Testament, ales de Dumnezeu, a reprezentat 
oamenii în fața Lui Dumnezeu şi a oferit jertfe pentru păcatele lor. 
El a avut o lucrare de compasiune pe lângă „cei neştiutori şi rătăciți” 
(Evrei 5.1-2). Această preoție, în care Aaron a fost primul mare preot, 
nu era perfectă, fiindcă preoţii erau şi ei păcătoşi; de aceea, trebuiau 
înainte de toate, să ofere jertfe pentru păcatele lor şi apoi pentru pă- 
catele oamenilor (Evrei 5.3, 7.27-28, 9.7). În plus, preoţia nu dura 
prea mult; era întreruptă frecvent de moarte (Evrei 7.23). Pe lângă 
aceasta, jertfele pe care le ofereau ei erau nesemnificative, deoarece 
„este cu neputinţă ca sângele taurilor și al ţapilor să şteargă păcatele” 
(Evrei 10.4). 

Dar HRISTOS, marele Preot numit de Dumnezeu, nu este numai 

Marele Preot perfect care trăieşte etern, ci El Însuşi S-a jertfit pentru 
păcatele noastre, jertfa perfectă, odată pentru totdeauna, ispășirea 
completă pentru păcatele rasei omeneşti! 

„Şi tocmai un astfel de Mare Preot ne trebuia: sfânt, nevinovat, fără 
pată, despărțit de păcătoşi, şi înălțat mai pe sus de ceruri; care n-are 
nevoie ca ceilalți mari preoţi [din vechiul Testament], să aducă jertfe 
în fiecare zi, întâi pentru păcatele Sale şi apoi pentru păcatele noro- 
dului, căci lucrul acesta l-a făcut ODATĂ pentru totdeauna, când S-a 
adus jertfă pe Sine ÎNSUŞI. În adevăr, Legea pune mari preoţi pe nişte 
oameni supuși slăbiciunii; dar cuvântul jurământului, făcut după ce a 
fost dată Legea, pune pe Fiul [Marele Nostru Preot], care este desăvârşit 
pentru veșnicie” (Evrei 7.26-28, 9.11-14, 25-26). 

Astfel, prin acea jertfă perfectă, unică de pe cruce, Hristos îi „de- 
săvârşeşte pentru totdeauna” prin credinţa lor în El pe cei care sunt 
mântuiți (Evrei 7.23-28, 9.25-28, 10.10-14). Majoritatea cărţii Evreilor 
este dedicată faptului că în Isus Hristos, Dumnezeu ne-a oferit MARE- 
LE PREOT perfect, care a oferit jertfa perfectă pentru a ispăşi pentru 
păcatele întregii rase omeneşti, și pentru a da astfel viaţă eternă tuturor 
celor care L-au acceptat ca înlocuitor şi Mântuitor. Mesia Şi-a oferit ca 
şi jertfă atât trupul şi cât şi sufletul pentru păcate şi păcătoşi (Isaia 53.5, 
10).%2 

Deşi preoţia lui Aaron a prezentat oamenilor în permanenţă nevoia 
de ispăşire pentru păcatele lor, şi că iertarea păcatelor nu putea fi reali- 
zată decât prin vărsarea de sânge (Evrei 9.22), singura persoană aleasă 
să înfăţişeze preoţia ETERNĂ a lui Mesia nu a fost Aaron, ci Melhise- 
dec (Evrei Capitolele 5-7, Psalmi 110.4). Melhisedec, ca un prototip al 
lui Hristos, prezintă preoția neschimbătoare eternă a Lui (Evrei 7.3, El 
„rămâne preot în veac”). 


(3) HRISTOS CA ÎMPĂRAT 
„Iotuşi, Eu am uns pe Împăratul Meu pe Sion, muntele Meu cel 
sfânt” (Psalmi 2.6). 


42. Într-un sens, Mesia a fost uns să fie ca un lepros, când a purtat păcatele lumii. El a fost cu adevărat 
„făcut... păcat” pentru noi (2 Corinteni 5.21). Isaia 53.4 implică aceasta. Biblia Cornilescu spune: „Şi noi am 
crezut că este pedepsit, lovit de Dumnezeu, şi smerit”. 

În cazul lui Mesia, El a suferit pentru păcatele NOASTRE, nu pentru ale Lui. Minunat har, faptul că Hristos 
s-a oferit să fie executat în locul nostru pentru nici un păcat pe care L-a comis El ci pentru păcatele noastre. S- 
ar putea conclude că Hristos,„Unsul lui Dumnezeu” nu a fost numai uns să fie proorocul, preotul şi împăratul 
lui Dumnezeu, ci a fost uns să fie jertfă pentru păcat şi a devenit literal PĂCAT pentru noi. Pentru astfel de har, 
astfel de dragoste, fiecare credincios va fi veşnic recunoscător. 


MESIA POTRIVITI PROROCIRII BIBLIEI 81 


Cum omul nu este doar un individ, ci o ființă socială, el are ne- 
voie de un ÎMPĂRAT (guvern) care să-i supravegheze viața socială. 
Deci Dumnezeu, care a guvernat mai întâi asupra poporului Israel prin 
patriarhi, mai târziu prin „căpitani” (conducători ca Moise şi Iosua), 
şi mai târziu prin „judecători”, în final a consimţit să le dea REGI. În 
Mesia lui Dumnezeu, El le-a dat ÎMPĂRATUL perfect - „Împăratul 
împăraţilor şi Domnul domnilor” care va avea o neprihănire deplină, o 
împărăţire benefică. 

„lată, vin zile, zice Domnul, când voi ridica lui David o Odraslă 
[Ramură - cuvânt original în ebraică] neprihănită. El va împărăţi, va 
lucra cu înţelepciune, şi va face dreptate şi judecată în țară... şi iată 
Numele pe care i-L vor da: DOMNUL, NEPRIHĂNIREA NOASTRĂ! 
(leremia 23.5-6). 

„Duhul Domnului Se va odihni peste El [Mesia]... va hotărî cu 
nepărtinire” (Isaia 11.2, 4, Zaharia 9.9, 2 Samuel 7.12-17, 1 Cronici 
17.11-14). 

Dumnezeu a ales trei oameni mari pentru a înfățișa lucrarea lui Me- 
sia ca prooroc, preot şi împărat: Moise ca prooroc, Melhisedec ca preot 
şi David ca rege. 

Termenul „uns” apare de optsprezece ori în cartea lui Samuel, cartea 
care prezintă viaţă lui David. Ana, mama lui Samuel, are onoarea să fie 
prima care să folosească cuvântul „uns” referindu-se la Cel ce va veni, 
şi se referă la Hristos ca la Împăratul uns de Dumnezeu. 

„Domnul... va da Împăratului Său putere, şi El va înălța tăria Unsu- 
lui Lui” (1 Samuel 2.10). 

Venirea lui Mesia ca Împărat se referă, de obicei, la a doua venire a 
Lui, când EI îşi va stabili Împărăţia de neprihănire (Isaia 11.1-9, Mica 
4.1-5). 

Mulți Psalmi vorbesc despre Mesia ca despre Împăratul care vine 
(Psalmi 2, 45, 47, 72). În Psalmul 2, vedem încoronarea lui Mesia 
ca Împărat pe muntele Sion (Psalmi 2.6) şi moştenirea popoarelor 
păgâne (Psalmi 2.8). În Psalmul 45, vedem maiestatea şi frumuse- 
tea Împăratului şi glorioasa Lui mireasă. În Psalmul 47, Îl vedem pe 
Mesia ca DUMNEZEU şi încoronarea Lui ca Împărat al pământului 
(Psalmi 47.2, 7). Psalmul 72 ne oferă o completă imagine în cartea 
Psalmilor a viitoarei împărăţii a lui Mesia şi a domniei Lui de ne- 
prihănire: 

(1) Mesia este identificat ca fiu al împăratului (Psalmi 72.1) 

(2) Neprihănirea perfectă a Împăratului Mesia (Psalmi 72.2-4) 

(3) Domnia desăvârşită a Împăratului Mesia (Psalmi 72.5-7) 

(4) Împărăţia universala a Împăratului Mesia (Psalmi 72.8-11) 

(5) Compasiunea divină a Împăratului Mesia (Psalmi 72.12-14) 

(6) Domnia Împăratului Mesia aduce prosperitate materială şi 
spirituală (Psalmi 72.15-17) 

(7) Slăvirea perfectă a Domnului Dumnezeu în timpul domniei 
Împăratului Mesia (Psalmi 72.18-19)% 


Noul Testament mărturiseşte că Isus este Hristosul, Unsul lui 
Dumnezeu 

În Noul Testament, Isus Hristosul este prezentat clar ca Proorocul 
uns al lui Dumnezeu (Ioan 17.8), care transmite poporului Lui cuvin- 
tele lui Dumnezeu, Preotul uns al lui Dumnezeu, „care prin Duhul cel 
veşnic S-a adus pe Sine Însuși jertfă fără pată lui Dumnezeu, vă va cură- 
ţi cugetul vostru” (Evrei 9.14), şi ca „ÎMPĂRATUL ÎMPĂRAȚILOR ŞI 
DOMNUL DOMNILOR” al lui Dumnezeu (Apocalipsa 19.16). 

În Evrei 1.9, Hristos este descris ca Unsul lui Dumnezeu: „Tu ai iubit 
neprihănirea şi ai urât nelegiuirea: de aceea, Dumnezeule, Dumnezeul 
Tău Te-a UNS cu un untdelemn de bucurie mai pe sus decât pe tova- 
răşii Tăi” 

Ne-am referit mai înainte la Luca 4.18, când Hristos a spus că El 
este Unsul care va predica evanghelia săracilor, despre care vorbise 
Isaia (Isaia 61.1). 

În Apocalipsa 1.5, Isus este descris ca Prooroc, Preot şi Împărat: 


43. Mesia este, de asemenea, Preotul-Împărat: „Un preot pe scaunul Lui de domnie”, Mesajul către losua în 
Zaharia 6.12-13 pare cu siguranţă adresat nu numai lui losua dar mai departe către Mesia, pentru că sunt 
afirmaţii în pasaj care pot fi împlinite numai în cineva mai mare decât omul. 

„Aşa vorbeşte Domnul oştirilor: «lată că un om, al cărui nume este RAMURA»” - identificând mesajul ca 
fiind cu siguranţă mesianic (Zaharia 6.12) -,„El va odrăsli din locul lui” (Zaharia 6.12) - şi copil fiind va avea o 
creştere naturală şi totuşi supranaturală (Isaia 53.2) — şi „El va zidi Templul Domnului” (Zaharia 6.13) - ceea 
ce Hristos face chiar acum (Efeseni 2.21-22) — „şi El va purta podoaba împărătească” (Zaharia 6.13) — „o slavă 
întocmai ca slava singurului născut din Tatăl, plin de har şi de adevăr” (loan 1.14) - „şi va sta şi împărăţi pe 
scaunul Lui de domnie” - ca Împărat şi preot, chiar ca Melhisedec (Psalmi 110.2, 4) —„şi o desăvârşită unire va 
domni între ei amândoi” (Zaharia 6.13) — ca Împărat, Mesia va aduce pace (Psalmi 72.7, 46.9) şi ca Preot El va 
aduce pace prin sângele de pe crucea Lui (Efeseni 1.7, Coloseni 1.20). 

În leremia 30.21, este un alt remarcabil pasaj mesianic, oferind o mărturie similară. Mesia va fi Împăratul- 
Preot: El va împărăţi oamenii şi „se va apropia, şi va veni la Mine [Dumnezeu]” (leremia 30.21) ca MIJLOCITOR 
perfect (1 Timotei 2.5). 

Întorcându-ne la Noul Testament vedem că „Leul din seminţia lui luda, Rădăcina lui David” (Apocalipsa 
5.5) — Hristos ca Împărat - este şi cel care are „o preoţie care nu poate trece de la unul la altul” (Evrei 7.24-28). 

»... Isus Hristos, martorul credincios [Prooroc], Cel întâi născut din 
morţi, Domnul [Împărat] împăraţilor pământului. A Lui, care ne iu- 
beşte, care ne-a spălat păcatele noastre cu sângele Său [Preot]”. 

De asemenea, în Evrei 1.1-3, Hristos este descris ca Prooroc, Preot 
şi Împărat: 

„Dumnezeu... la sfârşitul acestor zile, ne-a vorbit prin Fiul [Proo- 
roc]... a făcut curățirea păcatelor [Preot], a șezut [ca Împărat] la dreap- 
ta Măririi în locurile prea înalte”. 


„IATĂ ODRASLA [RAMURAJ” LUI DUMNEZEU 


Alţi învățători ai Bibliei au atras atenţia asupra folosirii remarcabile 
a numelui mesianic „RAMURĂ” de patru ori în originalul ebraic al 
Vechiului Testament, şi folosirea frecventă a lui „Iată, în legătură cu 
Mesia lui Dumnezeu, Ramura. „Iată, este folosit drept „Ecce Homo” 
a lui Dumnezeu în Vechiul Testament. Luate împreună („Iată’ şi „Ra- 
mura”), ele prezintă un sumar frumos al lui HRISTOS din cele patru 
Evanghelii. Iată folosirea împătrită a „Ramurei” şi a lui „Iată” aşa cum 
sunt folosite cu referire la Mesia în Vechiul Testament: 

(1) Ca ÎMPĂRAT 

„IATĂ vin zile, zice Domnul, când voi ridica lui David o RAMURĂ 
neprihănită. El va împărăţi” (Ieremia 23.5, original în ebraică). 

„IATĂ, că ÎMPĂRATUL tău vine” (Zaharia 9.9). 

Aceasta corespunde Evangheliei lui Matei, unde Hristos este pre- 
zentat ca ÎMPĂRAT. 

(2) Ca ROBUL DOMNULUI 

„IATĂ, voi aduce pe ROBUL Meu, RAMURA” (Zaharia 3.8, origi- 
nal în ebraică). 

Aceasta corespunde Evangheliei lui Marcu, unde Hristos este pre- 
zentat ca ROBUL DOMNULUI. 

(3) Ca FIUL OMULUI 

„Aşa vorbeşte Domnul oştirilor: «IATĂ că un OM al cărui nume 
este RAMURA»” (Zaharia 6.12, original în ebraică). 

Aceasta corespunde Evangheliei lui Luca, unde Hristos este prezen- 
tat ca OMUL ideal şi exemplar. 

(4) Ca FIUL LUI DUMNEZEU 

„IATĂ DUMNEZEUL vostru” (Isaia 40.9). 

„În vremea aceea RAMURA DOMNULUI va fi plină de măreție şi 
slavă” (Isaia 4.2, original în ebraică). 

Aceasta corespunde Evangheliei lui loan, unde Hristos este prezen- 
tat ca FIUL LUI DUMNEZEU - da, DUMNEZEU ÎNSUŞI în carne şi 
oase. 

Aceste patru folosiri ale „RAMUREI” sunt singurele patru cazuri 
din Scripturile Ebraice (cu excepţia lui Ieremia 33.15, care este o repe- 
tiţie a gândului din Ieremia 23.5-6) unde Mesia este denumit „Ramura”. 
De câteva ori Mesia este prezentat în Vechiul Testament prin cuvân- 
tul „Iată” — ca şi cum ar dori să atragă atenţia în mod special asupra 
LUI.“ 


ALTE NUME ALE LUI MESIA ÎN VECHIUL TESTAMENT 
Sunt nenumărate numele date lui Mesia în Vechiul Testament; men- 
ţionăm doar câteva. 


„Robul Domnului” 

În Isaia, Mesia este frecvent numit „Robul Domnului” sau „Robul 
Mev” (Isaia 42.1, 52.13). Ca „Rob al Domnului [lehova]” El este expo- 
nentul neprihănirii şi al adevăratei umilinţe, Învățătorul şi Mântuitorul 
omenirii. El împlineşte toate dorințele Domnului; de exemplu, El este: 

Al doilea Adam - Omul perfect 

Al doilea Israel - Robul perfect 

Al doilea Moise - Proorocul perfect 

Al doilea David - Împăratul perfect 

Al doilea Mare Preot - Marele Preot perfect 

Obiectivele crescânde ale lui Dumnezeu față de întreaga rasă ome- 
nească, care s-au manifestat prin crearea lui Adam, alegerea lui Israel, 
ridicarea lui Moise, numirea lui Aaron şi chemarea lui David, sunt adu- 
se la împlinire prin şi în Hristos. 


44. Profesorul Godet spune: „Aşa cum un pictor talentat, care doreşte să imortalizeze pentru o familie ase- 
mănarea completă a unui tată ilustru, ar evita orice încercare de a combina într-un singur portret emblema 
diverselor funcţii pe care le-a avut reprezentându-l în aceeaşi imagine ca general şi ca magistrat, om de ştiin- 
tă şi tată de familie; dar ar prefera să picteze patru portrete distincte. Astfel Duhul Sfânt, pentru a conserva 
pentru omenire perfecta asemănare a Celui care a fost reprezentatul Lui ales, Dumnezeu în om, a folosit 
mijloace pentru a imprima patru imagini diferite în minţile scriitorilor Evanghaeliilor”. 

Toate aceste patru relatări ale vieţii lui Hristos Îl prezintă ca MESIA - Proorocul perfect al lui Dumnezeu, 
Preot şi Împărat şi Fiul lui Dumnezeu - totuşi fiecare are o emfază diferită. În Matei, El este ÎMPĂRAT; în Marcu, 
El este SLUGA LUI IEHOVA; în Luca, El este FIUL OMULUI; şi în loan, El este FIUL LUI DUMNEZEU. 


MESIA POTRIVITI PROROCIRII BIBLIEI 85 


„Păstorul” 

Isaia îl vede pe Mesia ca Robul Domnului (Isaia 42.1, 52.13). Eze- 
chiel Îl vede ca Păstorul lui Israel (Ezechiel 34.23, 37.24 - în aceste 
versete „David” este folosit însemnând „Sămânţa lui David”, care este 
Hristos. Cuvântul „Păstor” în aceste versuri înseamnă Isus). 

Hristos, adevăratul preaiubit al Tatălui, a fost Dumnezeu şi a fost 
adevăratul Păstor (Cuvântul, Poarta Raiului. Vezi loan, Capitolul 10. 
Aceasta arată că Dumnezeu Şi-a jertfit viaţa pentru cei care doresc să 
dobândească viață). 


Mai multe nume şi titluri ale lui Mesia 

El este, de asemenea, „Piatra” sau „Stânca” (Isaia 8.14), „Colţul” 
(Isaia 28.16), „Cuiul” (Isaia 22.21-25), „Arcul de război” (Zaharia 10.4), 
„Şilo” (Geneza 49.10), „Steaua” (Numeri 24.17). 


Numele „ISUS” în Vechiul Testament 

Numele ISUS este, de fapt, ascuns în Vechiul Testament și este gă- 
sit de aproape o sută de ori de la Geneză până la Maleahi. De fieca- 
re dată când Vechiul Testament foloseşte cuvântul ebraic însemnând 
MÂNTUIRE, în special cu sufixul ebraic care înseamnă „al meu”, „al 
tău” sau „al lui” cu câteva excepţii (când cuvântul este folosit în sens 
impersonal) este identic cu cuvântul YESHUA (Isus) folosit în Matei 
1.21. Aceasta este, de fapt, ceea ce i-a spus îngerul lui Iosif: „Ea va naşte 
un Fiu, şi-i vei pune numele YESHUA [MÂNTUIRE]: pentru că El va 
mântui pe poporul Lui de păcatele sale”. 

Să vedem cum apare aceasta în câteva din pasajele Vechiului Tes- 
tament. În Psalmul 9.14, David spune: „să mă bucur de mântuirea Ta”, 
Ceea ce spune el de fapt era: „să mă bucur de Tine YESHUA [ISUS]. 
Iar în Isaia 12.2-3, avem ceva într-adevăr minunat. MÂNTUIREA este 
menţionată de trei ori, prezentând trei extraordinare fațete ale lui Isus 
şi ale mântuirii Lui. Le oferim aşa cum se citesc ele în ebraică, cu Isus 
ca întruchipare şi personificare a cuvântului „mântuire”: 

„Iată, Dumnezeu este YESHUA mea [o referinţă la Isus, în existenţa 
Lui eternă, înainte de încarnarea Lui (Ioan 1.1)]; voi fi plin de încrede- 
re, şi nu mă voi teme de nimic: căci Domnul Dumnezeul este tăria mea 
şi pricina laudelor mele; şi El este YESHUA mea [Isus, Cuvântul care 
s-a făcut trup (loan 1.14)]. Veţi scoate apă cu bucurie din izvoarele Lui 

YESHUA [Isus răstignit, apele mântuirii curgând din Golgota (Ioan 
7.37-39, 4.10, 14)”. 


VI. DUMNEZEIREA LUI MESIA (HRISTOS) 
ÎN AMBELE TESTAMENTE 


Natura dublă a lui Mesia 

Pentru o înţelegere corectă a persoanei lui Mesia, este necesar să se 
înțeleagă că El are o NATURĂ DUBLĂ, dar este o singură personifica- 
re: El este Dumnezeu şi omul perfect; mai degrabă, El este Dumnezeul- 
om, Dumnezeu şi om într-o singură personificare indivizibilă. Uma- 
nitatea Lui este demonstrată de nume și titluri cum ar fi Fiul Omului, 
Fiul lui David şi fiul lui Avraam. Dumnezeirea Lui este demonstrată în 
nume şi titluri cum ar fi Fiul lui Dumnezeu, Dumnezeu, Domnul, Ie- 
hova, El (cuvânt ebraic) şi Elohim. Scopul acestui studiu este acela de a 
prezenta următorul fapt de cea mai mare importanţă: Biblia îl dezvăluie 
pe Mesia (Hristos) ca fiind DUMNEZEUL ÎNTRUPAT. 


Dumnezeirea lui Hristos aşa cum este prezentată în Evrei Capi- 
tolul 1 

În primele şase versete ale Evreilor Capitolul 1, aceste zece fapte sunt 
prezentate despre Hristos, toate dovedind și stabilind Dumnezeirea Lui; 
niciunul dintre aceste fapte nu pot fi afirmate despre un simplu om. 

(1) Hristos (Mesia) este numit „FIUL lui Dumnezeu în contrast cu 
„proorocii” care erau doar oameni, deşi erau oameni insuflați de Dum- 
nezeu (Evrei 1.1-2): „Dumnezeu, după ce a vorbit în vechime părinților 
noştri prin prooroci, la sfârşitul acestor zile, ne-a vorbit prin Fiul Lui”. 

(2) Hristos este „moștenitor al tuturor lucrurilor” (Evrei 1.2). El este 
Fiul; ca urmare, El este moștenitorul. 

(3) Universul a fost făcut de El (Hristos) (Evrei 1.2). Aceasta nu do- 
vedeşte numai preexistența Lui, ci ÎI relevă ca un agent activ al creaţiei 
(loan 1.1-3): „Toate lucrurile au fost făcute prin El [Hristos]; şi nimic 
din ce a fost făcut, n-a fost făcut fără EI” (Ioan 1.3). 

(4) El este identificat cu SLAVA lui Dumnezeu așa cum strălucirea 
soarelui este identificată cu soarele: „El, care este oglindirea SLAVEI 
Lui” (Evrei 1.3). 

(5) Ca Fiu al lui Dumnezeu, EI este identificat cu puterea identică a 
lui Dumnezeu, aşa cum amprenta unui sigiliu reproduce exact sigiliul: 
„întipărirea [amprenta] ființei Lui” (Evrei 1.3). 

(6) El (Mesia, Hristos) este cel care susţine acest univers vast, infi- 
nit, care, fireşte, este lucrarea unui Dumnezeu omnipotent: „ţine toate 
lucrurile cu Cuvântul puterii Lui” (Evrei 1.3); „Pentru că prin El [Hris- 
tos] au fost făcute toate lucrurile... și toate se țin prin EI” (Coloseni 
1.16-17). 

(7) El, Hristos, a realizat mântuirea rasei SINGUR. Nici un om pă- 
cătos, nici măcar un om perfect, nu a putut mântui o rasă de miliarde 
de păcătoşi pierduţi. Este nevoie de un sacrificiu suprem pentru a ispăşi 
pe toţi păcătoşii: „a făcut [de unul singur, Versiunea Regelui James] 
curățirea [purificarea] păcatelor” (Evrei 1.3). 

(8) El ocupă acum cea mai înaltă poziţie în univers, alături de Tatăl, 
la dreapta lui Dumnezeu, împărțind cu Dumnezeul Tatăl scaunul etern 
de domnie. El „a șezut la dreapta Măririi în locurile prea înalte” (Evrei 
1.3). Că Hristos, Mielul lui Dumnezeu, împarte scaunul de domnie este 
evident din Apocalipsa 22.1: „scaunul de domnie [unul singur] al lui 
Dumnezeu și al Mielului” 

(9) El este mai presus decât îngerii: „ajungând cu atât mai pe sus de 
îngeri” (Evrei 1:4). 

(10) Din nou, se stabileşte relația Tată-Fiu dintre Tatăl şi Mesia. 
Până şi îngerilor li se porunceşte să-L slăvească (pe Mesia); vezi Evrei 
1.6: „Toţi îngerii lui Dumnezeu să I se închine”. Reţinețţi, numai DUM- 
NEZEU este slăvit (Matei 4.10). „«Tu eşti Fiul Meu»... Şi iarăşi: «Eu Îi 
voi fi Tată şi el Îmi va fi Fiu [mărturia Tatălui către Fiu]»” (Evrei 1.5). 

În restul primului capitol al Evreilor (împreună cu Scripturile Ve- 
chiului Testament din care se citează în primul capitol din Evrei), des- 
coperim acest fapt impresionant: Mesia este numit cu cele trei nume 
sau titluri principale ale lui Dumnezeu folosite Vechiul Testament, și 
cu cele două nume principale ale lui Dumnezeu folosite în Noul Tes- 
tament. 

În Evrei 1.8, Dumnezeul Tatăl, vorbind Dumnezeului Fiul (Mesia) 
Îl numeşte DUMNEZEU. Acest al optulea verset este un citat din Psal- 
mul 45.6, unde numele principal al lui Dumnezeu, „Elohim”, este fo- 
losit pentru Mesia: „Scaunul Tău de domnie, Dumnezeule [în ebraică 
Elohim], este veşnic” 

În Evrei 1.10, Dumnezeu Tatăl, vorbind încă FIULUI şi despre FIU 
(Mesia), Îl numeşte DOMN. Acesta este un citat din Psalmul 102.25- 
27. Aceste versuri se referă la IEHOVA; vezi Psalmul 102.16, 19, 21-22. 
Să cităm acum acest pasaj din Noul Testament: „La început, Tu, Doam- 
ne, ai întemeiat pământul; și cerurile sunt lucrarea mâinilor Tale: Ele 
vor pieri, dar Tu rămâi; toate se vor învechi ca o haină; le vei face sul ca 
pe o manta, şi vor fi schimbate; dar Tu ești același; şi anii Tăi nu se vor 
sfârşi” (Evrei 1:10-12). 

Observaţi că în aceste versuri (Evrei 1.10-12): 

(1) Tatăl (ca şi în Evrei 1.8) încă îi vorbeşte Fiului. 

(2) Tatăl spune că Fiul este Creatorul universului: „cerurile sunt lu- 

crarea mâinilor Tale” (Evrei 1.10). 

(3) Tatăl spune despre Fiu că EI este ETERN-NESCHIMBĂTOR. 
Universul se va învechi ca o haină veche, dar despre FIU (Me- 
sia) El spune: „anii Tăi nu se vor sfârşi” (Evrei 1.12). 

Scriitorul cărții Evreilor adaugă încă două insuflate comentarii cu 

privire la Mesia: 

(1) „Și căruia din îngeri i-a zis El [Dumnezeu Tatăl] vreodată: «Şezi 
la dreapta Mea, până voi pune pe vrăjmașii Tăi aşternut al pi- 
cioarelor Tale»” (Evrei 1.13) - din nou arătând poziţia înaltă a 
lui Mesia la dreapta lui Dumnezeu. 

(2) „până voi pune pe vrăjmaşii Tăi aşternut al picioarelor Tale” 
(Evrei 1.13), asigurându-i pe toţi de VICTORIA ETERNĂ a lui 
Mesia. 

Cum Dumnezeu Tatăl a mărturisit cu atâta tărie în acest capitol 
despre DUMNEZEIREA LUI HRISTOS, şi ne-a dat cincisprezece de- 
claraţii care evidenţiază clar DUMNEZEIREA LUI MESIA, este o ne- 
bunie din partea cuiva să nege acest adevăr esenţial. De fapt, mântuirea 
noastră eternă depinde de acceptarea acestui adevăr al Dumnezeirii lui 
Hristos: „dacă NU credeţi că Eu sunt [Domnul Iehova], veţi muri în 
păcatele voastre” (Ioan 8.24). 


Declaraţiile din Vechiul Testament despre dumnezeirea lui Mesia 
Întorcându-ne la prorocirile din Vechiul Testament şi comparându- 
le cu împlinirile lor din Noul Testament, descoperim următoarele: 


45. Hristos foloseşte aici cuvintele „EU SUNT” care este semnificația numelui lehova (Exodul 3.14), identifi- 
cându-Se ca IEHOVA din Vechiul Testament. 

(1) lehova îl numeşte pe Mesia „tovarăşul” (egalul) Lui. 

„«Scoală-te, sabie, asupra păstorului Meu, şi asupra omului care îmi 
este tovarăș!» zice Domnul oştirilor” (Zaharia 13.7). 

În Noul Testament, Hristos a spus același lucru: „Eu și Tatăl una 
suntem” (Ioan 10.30). 

Pavel, inspirat de Duhul Sfânt, mărturiseşte în Filipeni 2.5-6 că 
Hristos este „deopotrivă cu Dumnezeu”: „Hristos Isus: măcar că avea 
chipul lui Dumnezeu, totuşi n-a crezut ca un lucru de apucat [o încăl- 
care a legii lui Dumnezeu] să fie DEOPOTRIVĂ CU DUMNEZEU” 


(2) În Isaia 9.6, avem o prorocire a caracterului uman, dumne- 
zeiesc şi împărătesc al lui Mesia. 

Sunt date lui Mesia cel care vine nume ale lui Dumnezeu pe care 
nimeni altcineva decât cei care nu vor să creadă în El nu le recunosc: 

„Căci un copil ni s-a născut [caracterul uman al lui Mesia], un Fiu 
ni s-a dat [eternul său caracter de Fiu în Sfânta Treime]... şi ÎL vor numi 
Minunat, Sfetnic, DUMNEZEU TARE, PĂRINTELE VEŞNICIILOR”- 
ambele nume date lui Dumnezeu - „Domn al păcii” (Isaia 9.6) 

Reţineţi, numele aşa cum sunt ele folosite în ebraică exprimă ceea 
ce ESTE o persoană; fiind numit ceva înseamnă fiind acel lucru. Deci 
când Mesia este numit „DUMNEZEU TARE” înseamnă că El ESTE 
Dumnezeul Tare. 


(3) Mesia este numit „DUMNEZEU [EL, ELOHIM)]” în Vechiul Tes- 
tament. 

Următoarele Scripturi arată că Mesia este numit DUMNEZEU: 
„spune cetăților lui Iuda: «lată DUMNEZEUL vostru! lată Domnul 
DUMNEZEU vine cu putere»” (Isaia 40.9-10). Deja ne-am referit la 
Psalmul 45.6, unde Mesia este numit DUMNEZEU: „Scaunul tău de 
domnie, DUMNEZEULE, este veşnic”. 

În Psalmul 47.7-8, citim despre a doua venire a lui Mesia: „Căci 
DUMNEZEU este Împărat peste tot pământul... DUMNEZEU [Elo- 
him] împărățeşte peste neamuri”. Este foarte clar că Mesia (Hristos) 
este acela care va domni peste toate popoarele (1 Corinteni 15.24-25, 
Apocalipsa 11.15, 19.16). 

(4) Mesia mai este numit „DOMN” în Vechiul Testament. 

În Zaharia 2.10, citim că Domnul a spus: „Căci iată, Eu vin, şi 
VOI LOCUI ÎN MIJLOCUL TĂU”. „Căci DOMNUL, Cel Prea Înalt... 
este Împărat mare peste tot pământul” (Psalmi 47.2). (Contextul arată 
că acesta este un psalm mesianic, referindu-se la a doua venire a lui 
Hristos.) 

În Ieremia 23.5-6, citim că Mesia va fi numit „DOMNUL NEPRI- 
HĂNIRII NOASTRE”. 

În Psalmul 102.16, ni se spune „Se va arăta în slava Sa”. În Zaharia 
14.9, citim că „DOMNUL va fi Împărat peste tot pământul”, Şi pentru a 
dovedi că acest împărat este DOMNUL ÎNTRUPAT, vedem în versetele 
3 şi 4 ale aceluiaşi capitol că „Ci Domnul Se va arăta... picioarele Sale 
vor sta în ziua aceea pe muntele Măslinilor”. În Zaharia 12.10, nu există 
nici o îndoială în privința semnificației următoarelor: „îşi vor întoarce 
privirile spre Mine, PE CARE L-AU STRĂPUNS” - o referință, fireşte, 
la Mesia cel răstignit. 

Într-o prorocire clară ca şi cristalul în Isaia 40.3, Mesia este nu- 
mit atât „DOMN” cât şi „DUMNEZEU”: „Un glas strigă: «Pregătiţi în 
pustie calea DOMNULUI, neteziţi în locurile uscate un drum pentru 
DUMNEZEUL nostru!»” 

În Noul Testament, această Scriptură este citată, arătând împlinirea 
sa în Hristos şi în loan Botezătorul, premergătorul Lui (Matei 3.1-3). 

Atât în Tefania 3.14-15 cât şi în Isaia 12.6, aflăm că Iehova Însu- 
şi, „Cel Sfânt” din Israel, va fi în mijlocul lor: „Domnul, Împăratul lui 
Israel, este în mijlocul tău” (Ţefania 3.14-15). 

Vedem clar că DOMNUL OȘTIRILOR este un titlu al lui Mesia, 
comparând Isaia 6.1-3, 9-10 cu Ioan 12.40-41, şi Isaia 8.13-14 cu 1 Pe- 
tru 2.5-8. 


(5) Isus în Noul Testament a afirmat că este marele „EU SUNT” 
din Vechiul Testament. 

Domnul spune despre El Însuşi în Isaia 43.10: „«Voi sunteţi marto- 
rii Mei», zice Domnul, «voi şi Robul Meu pe care L-am ales, ca să știți, 
ca să Mă credeți şi să înţelegeţi că EU SUNT». 

Ca urmare este plin de semnificație că Hristos în Noul Testament 
a făcut aceeași afirmaţie în loan 4.26, 8.24, 58, 13.19. „Să credeţi că 
EU SUNT” (loan 13.19). Isus a folosit frecvent expresia „EU SUNT” 

în legătură cu o revelaţie specială a persoanei Sale sau a lucrării Sale: 
„EU SUNT Păstorul cel bun” (Ioan 10.14). 
„EU SUNT Uşa” (loan 10.9). 
„EU SUNT Lumina lumii” (loan 8.12). 
„EU SUNT învierea şi viața” (loan 11.25). 
„EU SUNT calea, adevărul şi viaţa” (loan 14.6). 


(6) Titlurile lui Dumnezeu, Ha-adon şi Adoni, sunt date lui Mesia 
în Vechiul Testament. 

„Iată, voi trimite pe solul Meu; el va pregăti calea înaintea Mea. Şi 
deodată va intra în Templul Său Domnul [Ha-adon], pe care-L căutați” 
(Maleahi 3.1). „Solul”, care a pregătit calea pentru Domnul (Ha-adon) 
ce va veni, a fost Ioan Botezătorul, iar Domnul pentru care a pregătit 
calea a fost Mesia - Isus din Nazaret. 

„Domnul a zis Domnului Meu [Adoni]: «Şezi la dreapta Mea, până 
voi pune pe vrăjmaşii Tăi sub picioarele Tale»” (Psalmi 110.1). În Ziua 
Cincizecimii, Petru a citat acest pasaj în predica sa pentru a dovedi 
atât natura de Mesia cât şi de Dumnezeu a lui Hristos din Nazaret. 
(Vezi Faptele Apostolilor 2.34-36 şi Matei 22.41-45, unde Isus Însuși 
dovedeşte Fariseilor că Mesia nu este numai Fiul lui David, El este şi 
Domnul lui.) 


(7) Vechiul Testament ne mai învaţă despre PREEXISTENȚA LUI 
MESIA. 

În Proverbe 8.22-31, versete care sunt o descriere a înțelepciunii, 
citim de asemenea despre preexistenţa lui Mesia: „Domnul m-a avut 
înainte de prima dintre lucrările Lui, înaintea celor mai vechi lucrări 
ale Lui. Eu am fost aşezată din veşnicie, înainte de orice început, înainte 
de a fi pământul” (Versiunea Regelui James). Fără îndoială că această 
descriere a „Înţelepciunii” personificate este într-adevăr o descriere a 
veşnicului Mesia. 

Noul Testament ne învață, de asemenea, despre preexistența lui 
Hristos, Cuvântul veşnic: „La început ERA Cuvântul, şi Cuvântul... 
ERA la început cu Dumnezeu” (Ioan 1.1-2). 

(8) Vechiul Testament îl prezintă pe Mesia ca „SLAVA DOMNU- 
LUI” - o expresie care înseamnă Dumnezeu. 

„Atunci se va descoperi SLAVA DOMNULUI şi în clipa aceea orice 
făptură o va vedea” (Isaia 40.5; şi 40.3-4, care dovedeşte că versetul nu- 
mărul 5 este mesianic). 

În Noul Testament, citim despre încarnarea lui Mesia: „Şi Cuvântul 
S-a făcut trup, şi a locuit printre noi (şi noi am privit slava Lui, O SLA- 
VĂ ÎNTOCMAI CA SLAVA SINGURULUI NĂSCUT DIN TATĂL) 
plin de har şi de adevăr” (Ioan 1.14). 


Dumnezeirea lui Hristos aşa cum ne învaţă Noul Testament 
Am arătat mai înainte în Evrei Capitolul 1 că Noul Testament ne 
învață despre Dumnezeirea lui Hristos (Mesia). Această învățătură des- 
pre Dumnezeirea lui Hristos străbate Noul Testament şi se poate întâlni 
în numeroase afirmaţii directe şi sute de implicaţii. Unele dintre impli- 
caţiile Dumnezeirii lui Hristos provin din: 
(1) Puterea Lui de a ierta păcatele (Marcu 2.10-12) 
(2) Dreptul Lui de a fi slăvit (Matei 2.11, 8.2, 14.33, Ioan 1.1-18) 
(3) Puterile Lui supranaturale (vezi toate miracolele Lui, aşa cum 
sunt prezentate în Evanghelii, de exemplu Matei 9.25, 10.1, 
Marcu 2.10-12, 3.5, 10-11, loan 11.41-44) 
(4) Viaţa Lui fără păcate, dumnezeiască (Evrei 7.26, 1 Petru 2.22, 
1 Ioan 3.5; şi Luca 18.19, unde Domnul nostru ne-a învăţat, 
direct, că nimeni nu trebuie să-l spună că este bun decât 
dacă admite că este Dumnezeu, pentru că „Nimeni nu este 
bun, decât Unul singur, Dumnezeu”) 
(5) Moartea lui ispăşitoare, care dovedeşte Dumnezeirea Lui- 
fiindcă nimeni altul decât Dumnezeu nu poate ispăşi în nu- 
mele tuturor (Evrei 2.9) 
(6) Învierea trupului Lui, care dovedeşte caracterul Lui dumne- 
zeiesc (Romani 1.4) 
(7) Multele promisiuni pe care le-a făcut şi care necesită pe 
Dumnezeu pentru a fi împlinite (Matei 11.28-29, 28.19-20, 
Ioan 14.2-3) 
(8) Faptul că oamenii trebuie să creadă în El aşa cum cred în 
Tatăl (loan 14.1-3) 

(9) Faptul că El este Creatorul şi Susţinătorul universului (loan 
1.1-3, Coloseni 1.16-17) 

(10) Faptul că EI are toate caracteristicile Lui Dumnezeu: omni- 
prezență, omniștiință, omnipotență, etc. (Matei 28.18, 20, 
Ioan 3.13, 14.23, 16.30) 


Unele afirmaţii directe ale Dumnezeirii lui Hristos 

Ioan 1.1-3: „Cuvântul era Dumnezeu”, 

Reţineţi mărturia izbitoare a Dumnezeirii lui Hristos în Luca 1.68 şi 
76. Vezi, de asemenea, loan 20.28, Romani 9.5, 1 Corinteni 2.8, Colose- 
ni 1.14, 17, 1 Timotei 6.14-16, Tit 2.13, Evrei Capitolul 1. 


SFÂNTA TREIME 


Este un mister dezlegat în învățătura Sfintei Treimi faptul că Mesia 
trebuie să fie DUMNEZEU şi, în același timp, să fie trimis de Dumne- 
zeu: Dumnezeu este un singur Dumnezeu, care există în trei entități 
- Tatăl, Fiul (Mesia) şi Sfântul Duh. 

„Tatăl a trimis pe Fiul ca să fie Mântuitorul lumii” (1 Ioan 4.14). 

Iată câteva referinţe privind Sfânta Treime: 

(1) În Geneza 1.1, cuvântul „Dumnezeu” (Elohim) este la plural, şi 
este urmat de un verb (creat) la singular - astfel implicând o pluralitate 
de entităţi care formează Dumnezeirea dar care sunt UNA. 

(2) In Deuteronom 6.4, cuvântul pentru „unul” (Dumnezeu) este 
„echad”, care este cuvântul pentru o unitate compusă, nu o unitate ab- 
solută. El (echad) este folosit în Geneza 2.24: Adam şi Eva (un bărbat 
şi soţia lui) vor fi un (echad) trup - două persoane ca „una” (Geneza 
11.6, Judecători 20.1). 

(3) Sunt multe afirmaţii directe ale Sfintei Treimi în Vechiul Tes- 
tament, cum ar fi în Isaia 42.1, 48.11-12, 16-17, 61.1, 63.7-10, Zaha- 
ria 2.10-11 şi Numerele 6.24-27 (observați singularul „numele Meu” 
în versul 27 care urmează folosirea de trei ori a numelui „Domn” în 
versurile 24-26). 

(4) Multe scripturi relevă că Dumnezeu este un Dumnezeu triuni- 
tar, Tatăl, Fiul, și Duhul Sfânt, cum ar fi Geneza 1.2-3, unde „Duhul lui 
Dumnezeu se mișca pe deasupra apelor. Și Dumnezeu [Cuvântul] a zis: 

«Să fie lumină! Şi a fost lumină [Hristos a creat toate lucrurile, chiar și 
lumina]»”. Aceasta arată că a fost Dumnezeu Tatăl, Dumnezeu Duhul, 
care se mișca deasupra adâncului, şi Dumnezeu Fiul, Cuvântul,** care 
au creat toate lucrurile.” Geneza 1.26 relevă că Dumnezeirea este mai 
mult decât unul, acolo unde Dumnezeu spune: „Să facem om după chi- 
pul NOSTRU, după asemănarea NOASTRĂ” (arătând că Dumnezeu 
este combinaţia a trei părți, Dumnezeu este plural, şi totuşi unul). Acest 
fapt este, de asemenea, relevat în Geneza 11.7, unde Dumnezeu, Duhul 
Sfânt şi Fiul, Cuvântul, spune: „Haidem! să NE pogorâm și să le încur- 
căm acolo limba, ca să nu-şi mai înțeleagă vorba unii altora”.* 

(5) Sfânta Treime este clar învățată în Noul Testament (Matei 3.16- 
17, 28.19-20, Ioan 14.16, 2 Corinteni 13.14, Efeseni 4.4-6, Evrei 9.14, 
Apocalipsa 1.4-5). 


VII. TIPURI ŞI PROROCIRI INDIRECTE 
ALE VECHIULUI TESTAMENT 
ÎMPLINITE PRIN HRISTOS 


Biblia este unică prin IMAGINILE-TIP ale lui Mesia care vine, şi 
prin prorocirile sale distincte şi clare.” 

Un „tip” poate fi definit ca o ilustrare a adevărului spiritual, crea- 
tă prin mijloace divine. O persoană, un loc, un lucru, un eveniment 
sau o serie de evenimente, prin prorocire şi planificare divină, devine 
o lecţie, o IMAGINE - cu corespondenţă a detaliilor - a anti-tipului 
(împlinire). Dumnezeu şi Hristos, Satana şi Antichristul, credincioşii 
şi necredincioşii, viaţa creştină supusă și lumea, sunt subiectele tipu- 
rilor biblice. Chiar şi acolo unde nu se găseşte nici o prorocire directă, 
prorociri indirecte (prin tipuri) referitoare la Hristos pot fi urmărite în 
mod distinct în întreaga Biblie. Cât de adevărat! Tipuri ale lui Hristos 


46. loan 1.1-3, 10, 14, 1 loan 5.7, Apocalipsa 19.13 47. Psalmi 33.6-9, loan 1.1-2, 1 Corinteni 1.24, 8.6, Efeseni 
3.9, Coloseni 1.13, 15-17, Evrei 1.2-3, 10, 2.10, Apocalipsa 4.11 48. Geneza 3.22, Isaia 6.8 49. Biblia este 
unică, nu are egal - nu are un rival serios — în orice privinţă. (1) Este singura carte din lume care conţine o 
prorocire reală. (2) Numai Biblia conţine un sistem complex de,tipuri” în Vechiul Testament, împlinite în Noul 
Testament, aşa cum se arată în acest capitol. (3) Numai Biblia conţine istoria unor miracole reale, credibile, 
confirmate de martori adecvațţi. (4) Dintre toate cărțile din lume, numai Biblia prezintă pe Dumnezeul-Om 
perfect (Mesia). (5) Numai Biblia, dintre toate cărţile de istorie națională, prezintă personajele sale în mod 
imparțţial, aşa cum sunt, cu slăbiciunile şi eşecurile lor şi cu punctele lor forte. (6) Numai Biblia, dintre toate 
cărţile vechi, este în acord cu toate fenomenele naturii şi cu descoperirile ştiinţifice adevărate la care se refe- 
ră, deşi a fost scrisă cu mult înainte de epoca ştiinţifică modernă. (7) Deşi a fost scrisă de aproape patruzeci 
de autori umani, Biblia are o UNITATE fenomenală care demonstrează supravegherea autorului divin. 

- imagini profetice care oferă prorociri indirecte - abundă în Vechiul 
Testament. Am putea scrie o carte de câteva sute de pagini şi de-abia 
am pătrunde în domeniul vast al tipurilor biblice. În spaţiul nostru li- 
mitat, nu putem decât să sugerăm câteva dintre minunile acestui do- 
meniu al cercetării şi studiului Bibliei. 

Crucea lui Hristos probabil că are mai multe prevestiri şi mai multe 
tipuri care prevăd şi prefigurează sacrificiul Fiului lui Dumnezeu, decât 
orice alt obiect din Biblie. Fiecare Miel care este sacrificat în timpul 
sărbătorii care este numită (în limbajul Bibliei în limba română) Paştele 
Evreiesc (împreună cu ceremonialul punerii sângelui mielului pe tocul 
uşii şi mâncatul mielului rumenit - vezi Exodul 12.1-13),% fiecare jert- 
fă levitică adusă la altar şi sacrificată (Leviticul Capitolele 1-6) şi fiecare 
altă jertfă de sânge oferită, de la ora focului la altarul lui Abel până la 
ultimul Paşte evreiesc al săptămânii patimilor, arată cu un deget în- 
flăcărat spre crucea din Golgota! Şi acolo vedem convergenţa a mii de 
rânduri de prorociri indirecte asemenea unui punct concentric arzător 
de slavă nemărginită. Oriunde aţi citi în Vechiul Testament, veţi găsi 
imagini ale lui HRISTOS. 

În Geneză (în special plină de prefigurări profetice ale lui Hristos) 
îl găsiţi pe ADAM prezentat drept cel dintâi creat de Dumnezeu - un 
tip de Hristos, drept cel dintâi al noii creaţii (1 Corinteni 15.45-49). 
ARCA a fost singurul mijloc de a salva oamenii de judecata potopului 
(Geneza Capitolele 6-9). Hristos este arca mântuirii; cei care, prin cre- 
dinţă, vin la El sunt mântuiţi de venirea potopului judecății lui Dum- 
nezeu împotriva păcatului. Jertfa lui ISAC este, în special, un tip bogat 
(Geneza Capitolul 22) al jertfei Lui Isus făcută de Tatăl Lui. Viaţa lui 
IOSIF - preaiubit de tatăl său, dar urât şi respins de fraţii lui (Geneza 
Capitolul 37) — este o imagine uimitoare, cu peste 100 de caracteristici 
corespunzătoare, a Domnului Isus Hristos, care a fost şi el preaiubit de 
Tatăl Lui dar urât şi respins de fraţii Lui. Iosif a fost trimis la un neam 
care nu era de origine ebraică, unde a găsit o mireasă şi a asigurat 
mijlocul de a hrăni mulțimea și de a o salva de la distrugere (Geneza 
Capitolele 39-47); astfel, Hristos, respins de frații Lui (evreii), a fost 
propovăduit celorlalte popoare - şi mulțimi numeroase au fost păstra- 


50. Când Mielul Paştelui Evreiesc a fost rumenit, a fost pus pe proţap în lungul trupului lui şi de-a curmezişul 
lui de la umăr la umăr; fiecare Miel a fost astfel străpuns ca pe cruce. În mod asemănător, când Moise a ridicat 
şarpele de aramă (Numeri Capitolul 21) nu l-a ridicat pe o nuia, ci pe un băț format din doua bucăţi de lemn 
în semn de cruce, folosit ca suport de drapel. 

te şi hrănite cu Pâinea Vieţii de El. Iosif, în sfârşit, se arată fraţilor lui 
şi devine mijlocul lor de salvare. Şi Hristos, în zilele de pe urmă, Se 
arată celor din Israel şi îi salvează pe mulţi dintre ei (Zaharia 12.10, 
Romani 11.25-26). 

În Exod, vedem nu numai MIELUL PASCAL (la care s-a făcut re- 
ferire deja în Exod Capitolul 12), ci şi viaţa şi lucrarea lui MOISE ca 
un remarcabil tip al lui Hristos. Moise, mai întâi respins de fraţii lui, 
fuge în altă țară, unde găseşte o mireasă. Mai târziu, când se întoarce 
să elibereze Israel, el este acceptat drept conducător și îi scapă de ro- 
bie (Egipt) cu o mare victorie. Acest tip al lui Hristos este palpitant, 
deoarece vorbeşte despre respingerea lui Hristos la prima Lui venire 
în Israel şi eventuala Lui acceptare şi conducere a Israelului (Faptele 
Apostolilor 7.22-37, în special versul 35). 

Viaţa lui DAVID, în 1 şi 2 Samuel, este o imagine similară a lui Me- 
sia. David a fost păstor în tinereţe. Mai întâi a fost respins de Saul, care 
a încercat să-l ucidă; mai târziu, David a fost acceptat de popor, uns şi 
încoronat ca rege. Şi astfel Hristos devine un TIP al marelui David, care 
a fost mai întâi „PĂSTORUL CEL BUN” care Şi-a dat viaţa pentru oile 
Lui; mai târziu El va domni ca ÎMPĂRAT. 

ARON şi MELHISEDEC îl înfățișează pe Hristos ca MARE PREOT; 
MOISE şi SAMUEL (şi restul proorocilor) sunt figuri, umbre sau tipuri 
ale lui Hristos ca Mare Prooroc. 

Hristos a explicat ŞARPELE DE ARAMĂ ridicat pe o prăjină îna- 
intea poporului ca un mijloc de salvare de la judecata morţii care s-a 
coborât asupra lor datorită păcatului lor (Numeri 21.5-9), ca TIP AL 
LUCRĂRII SALE DE RĂSCUMPĂRARE ŞI MÂNTUIRE PRIN CRU- 
CEA LUI (loan 3.14-18). 

IONA, înghiţit de balenă, trecând printr-o experienţă într-un fel 
spus de „viaţă şi înviere”, şi apoi predicând popoarelor, este o imagine 
a Celui ce a fost „trei zile și trei nopţi” în inima pământului, şi care s-a 
arătat — la fel ca Iona - prin înviere (Matei 12.40, unde Hristos Însuși 
face din experienţa lui Iona un tip al Lui, în moarte și înviere). 

CORTUL (Exodul Capitolele 25-31, 35-40) este unul dintre cele mai 
cuprinzătoare şi semnificative tipuri. Preoţia lui, jertfele lui, mobilarea 
lui, aranjarea lui — toate Îl simbolizează pe HRISTOS, şi felul în care 
credinciosul se apropie de Dumnezeu prin Hristos. 

(1) Altarul de aramă simbolizează ispăşirea păcatelor prin sânge. 

(2) Ligheanul de curăţire simbolizează sfinţirea prin „spălarea cu 
apa Cuvântului” (Efeseni 5.26). 

(3) Masa pentru pâine este un tip al lui Hristos, mâncarea şi puterea 
poporului Lui. 

(4) Sfeşnicul de aur, cu cele şapte braţe, este un tip al lui Hristos, 
lumina lumii. 

(5) Altarul pentru tămâie reprezintă rugăciunea şi implorările care 
se ridică spre scaunul de domnie al lui Dumnezeu (Apocalipsa 
8.3). 

(6) Scaunul îndurării (capacul ispăşirii), în Locul prea sfânt, re- 
prezintă pe Hristos ca singurul mijloc prin care oamenii sunt 
socotiți neprihăniţi şi obţin acces la prezenţa lui Dumnezeu. 
(Luca 18.13, unde rugăciunea vameșului: „Dumnezeule, ai milă 
de mine, păcătosul, poate fi parafrazată astfel „Dumnezeule, 
întâlneşte-mă la Scaunul îndurării”.) 

(7) Arca, din Locul prea sfânt, vorbeşte despre Hristos ca despre 
reprezentantul şi mediatorul nostru la dreapta lui Dumnezeu. 
Arca a fost făcută din lemn, acoperită cu aur pur (Exod 25.10- 
11). Aceasta ne vorbeşte despre caracterul uman (lemn) şi cel 
divin (aur pur) al lui Hristos. În arcă erau trei lucruri: „un vas 
de aur cu mană, toiagul lui Aaron, care înfrunzise, și tablele le- 
gământului” (Evrei 9.4). Acestea ne vorbesc prin tipuri şi ima- 
gini ale lui Mesia, cum ar fi, pâinea care s-a coborât din Ceruri, 
învierea Lui şi respectarea perfectă a legii. El a fost singurul care 
nici măcar în inima Lui nu a încălcat legea. Arca este de aseme- 
nea un tip care îi simbolizează pe cei care au fost mântuiţi prin 
credinţa în Isus Hristos. Dacă suntem fii lui Dumnezeu, trebuie 
să avem în noi următoarele: 

(A) Pâinea Vieţii, care este Isus Hristos. Numele lui este 
„Cuvântul lui Dumnezeu” (Apocalipsa 19.13). 

(B) Prin persecuții suntem trecuţi prin foc; devenim ca au- 
rul, dacă nu ne dezicem de Cuvântul lui Dumnezeu, in- 
diferent de intensitatea focului. Menţinându-ne credin- 
ţa în Cuvântul lui Dumnezeu, devenim puri ca aurul. 

(C) Toiagul lui Aaron era o creangă moartă, fără rădăci- 
nă, şi totuşi a înflorit şi a făcut fructe. Cu alte cuvinte, 
dacă îl purtăm pe Hristos în noi, respectăm porunci- 

le lui Dumnezeu. Astfel, Hristos trăieşte şi lucrează în 
noi. Hristos este învierea; şi noi vom învia fiindcă Cel 
care este Viaţa nu moare niciodată. Astfel, trăim veşnic 
în Rai, când ne dăm duhul. Trupul nostru carnal este 
mort ca o creangă, dar duhul nostru nemuritor trăieşte 
veşnic în paradis datorită Pâinii Vieţii care este Prinţul 
Vieţii, care este EU SUNT, Alfa, Omega, începutul și 
sfârşitul (Ioan 6.35, 8.58, Faptele Apostolilor 3.15, Apo- 
calipsa 22.13). 
(8) Cortul însuși ne vorbeşte despre încarnare - Hristos locuind în 
mijlocul poporului Lui (loan 1.14). 

Scândurile, picioarele (piedestalurile), perdelele, acoperișul, TOT 
ce este asociat cu cortul şi scopul lui, este un tip al lui HRISTOS într-un 
fel sau în altul. 

SĂRBĂTORILE DOMNULUI, in Levitic Capitolul 23, sunt o re- 
prezentare frumoasă şi progresivă a lucrării lui Hristos pentru oamenii 
Lui şi desfăşurarea planului lui Dumnezeu, prin Hristos, în special cu 
privire la Israel. 

Şi astfel povestea minunată a TIPURILOR din Vechiul Testament 
se desfăşoară, oferindu-ne revelații mari şi uşor de înţeles ale lui Mesia 
care vine şi a persoanei şi lucrării Lui. 

Tipologia mesianică din Vechiul Testament deschide uşa unei înţe- 
legeri mai depline a lui Mesia, Hristosul lui Dumnezeu. Cartea Evreilor 
arată clar că aceste extraordinare tipuri din Vechiul Testament NU sunt 
rezultatul întâmplării, ci au fost planificate, în mod divin, pentru a ne 
oferi imaginile lui Hristos şi ale jertfei Lui de pe cruce (Evrei Capitolele 
5-10). Într-adevăr, ni se spune că Moise, când era gata să facă cortul, i 
s-a spus „să faci totul după chipul care ţi-a fost arătat pe munte” (Evrei 
8:5). Cu alte cuvinte, DUMNEZEU a planificat tipurile - vieţile oame- 
nilor, instituţiile cum ar fi cortul şi slăvirea care avea loc în el şi eveni- 
mentele din istoria Israelului - ca să servească drept ilustrări și umbre 
„ale lucrurilor cereşti”. 

CONCLUZIE 


Credem că am demonstrat clar următoarele: 

(1) Nu numai că prorocirea din Biblie este adevărată, şi o astfel 
de prorocire se află numai în Biblie, dar această prorocire (2) DOVE- 
DEȘTE fără nici o îndoială că Isus din Nazaret, persoana centrală din 
Noul Testament, este Mesia din Vechiul Testament, (3) că acest Mesia 
(Hristos) este DUMNEZEU întrupat, (4) că Biblia este Cuvântul lui 
Dumnezeu, (5) că Dumnezeu din Biblie este singurul Dumnezeu ade- 
vărat, și (6) că mântuirea sufletului omenesc depinde în întregime de 
credința în Hristos şi de ceea ce suferit El pe cruce ca Răscumpărător al 
mântuirii veşnice a omului. 

Mai mult, deoarece aceste fapte mari nu sunt numai adevărate dar 
se pot şi DOVEDI prin dovezile aduse în această carte, este datoria 
fiecăruia dintre noi nu numai să creadă în Hristos pentru a fi mân- 
tuit, ci să se predea Domniei Lui şi să trăiască pentru El. Deoarece 
Biblia ne spune că destinul veşnic al omului depinde de credinţa în 
Hristos („Cine crede în FIUL, are viaţă veşnică: dar cine nu crede 
în Fiul, nu va vedea viaţa, ci mânia lui Dumnezeu rămâne peste el” 
[loan 3.36]), ar trebui să fie cea mai mare dorinţă a noastră să spu- 
nem altora aceste fapte şi să le comunicăm că „nu este sub cer nici 
un alt NUME dat oamenilor, în care trebuie să fim mântuiţi” (Faptele 
Apostolilor 4.12). 

„DAR LUCRURILE ACESTEA AU FOST SCRISE, PENTRU CA 
VOI SĂ CREDEŢI CĂ ISUS ESTE HRISTOSUL, FIUL LUI DUM- 
NEZEU; ŞI CREZÂND, SĂ AVEŢI VIAŢA [VIAŢĂ VEȘNICĂ] ÎN 
NUMELE LUT” (loan 20.31). 

Dacă doriţi să aveţi viață veşnică, spuneți această rugăciune: 


Domnul şi Dumnezeul meu, fie-ţi milă de sufletul meu păcă- 
tos.*! Cred că Isus Hristos este Fiul Dumnezeului viu.” Cred că 
El a murit pe cruce şi Şi-a vărsat sângele preţios pentru iertarea 
păcatelor mele.” Cred că Dumnezeu L-a înviat pe Isus din morți 
prin puterea Sfântului Duh” şi că EI stă la dreapta lui Dumne- 
zeu în acest moment, auzind confesiunea păcatului meu și aceas- 
tă rugăciune.” Deschid uşa inimii mele şi Te invit în inima mea, 
Doamne Isuse." Spală-mi toate păcatele mele murdare în sângele 
preţios pe care L-ai vărsat în locul meu pe cruce la Golgota.” Tu 
nu mă vei respinge, Doamne Isuse; Tu îmi vei ierta păcatele şi îmi 
vei mântui sufletul. Ştiu asta deoarece Cuvântul Tău, Biblia spune 
aşa." Cuvântul Tău spune că Tu nu respingi pe nimeni, şi asta mă 
include și pe mine.” De aceea, ştiu că m-ai auzit și ştiu că mi- 
ai răspuns, și ştiu că m-ai mântuit.“ Și îti mulțumesc, Doamne 
Isuse, pentru că mi-ai mântuit sufletul şi îți voi arăta multumirea 
mea făcând ceea ce-mi porunceşti şi nu voi mai păcătui.S! 


Acum că eşti mântuit, este porunca Domnului să fi complet scu- 
fundat şi botezat în apă, în numele Tatălui şi în numele Fiului şi în 
numele Sfântului Duh. Urmează toate poruncile lui Dumnezeu şi 
trăieşte. 


51. Psalmi 51.5, Romani 3.10-12, 23 52. Matei 26.63-64, 27.54, Luca 1.30-33, loan 9.35-37, Romani 1.3-4 
53. Faptele Apostolilor 4.12, 20.28, Romani 3.25, 1 loan 1.7, Apocalipsa 5.9 54. Psalmi 16.9-10, Matei 28.5-7, 
Marcu 16.9, 12, 14, loan 2.19, 21, 10.17-18, 11.25, Faptele Apostolilor 2.24, 3.15, Romani 8.11, 1 Corinteni 15.3- 
7 55. Luca 22.69, Faptele Apostolilor 2.25-36, Evrei 10.12-13 56.1 Corinteni 3.16, Apocalipsa 3.20 57. Efese- 
ni 2.13-22, Evrei 9.22, 13.12, 20-21, 1 loan 1.7, Apocalipsa 1.5, 7.14 58. Matei 26.28, Faptele Apostolilor 2.21, 
4.12, Efeseni 1.7, Coloseni 1.14 59. Matei 21.22, loan 6.35, 37-40, Romani 10.13 60. Evrei 11.6 61. loan 5.14, 
8.11, Romani 6.4, 1 Corinteni 15.10, Apocalipsa 7.14, 22.14 


MESIA POTRIVITI PROROCIRII BIBLIEI 


Literatura Pastorului Alamo și cartea Mesia este disponi- 
bilă în multe limbi. 


Citeşte tot despre biserică şi ascultă muzica bisericii pe 
website-ul nostru www.alamoministries.com. 


Biblii sunt disponibile pentru cei care nu îşi permit. Cereţi 
şi alte publicaţii evanghelice scrise de Pastorul Alamo. Dispo- 
nibile mai sunt și mesaje înregistrate pe CD sau casetă. 


Emisiunile de la radio ale Pastorului Tony Alamo pot fi as- 
cultate oriunde în Statele Unite, Canada, şi în întreaga lume. 
Pentru a primi informaţii despre staţia radio din regiunea în 
care locuiţi și la care poate fi ascultat Pastorul Alamo, trimi- 
teți-ne un e-mail la infoQalamoministries.com sau sunaţi la 
479-782-7379. Exploraţi website-ul Pastorului Tony Alamo 


la www.alamoministries.com sau ascultați mesajele lui la 


www.wmqm .1600.com. 


Câştigaţi suflete. Deveniţi un distributor al publicări- 
lor evanghelice şi mesajelor înregistrate ale Pastorului Tony 
Alamo. Pentru informaţii, trimiteţi solicitările dumneavoa- 


stră prin e-mail la infoQalamoministries.com sau un fax la 
479-782-7406. 

Tony Alamo, World Pastor 
Tony Alamo Christian Ministries Worldwide 
P.O. Box 6467 
Texarkana, Texas 75505 USA 
Linie telefonică non-stop pentru 
rugăciuni şi informaţii: 
(479) 782-7370 
Fax (479) 782-7406 
www.alamoministries.com 


Lucrările Creştine Tony Alamo asigură cazare, cu tot ce este necesar 
pentru viața zilnică, tuturor celor care doresc să-şi dedice viaţa slujirii 
lui Dumnezeu cu toată inima, sufletul, mintea şi puterea. 


Slujbe se ţin în fiecare seară al orele 20.00 
şi duminica la orele 15.00 şi 20.00 
la următoarele adrese: 
În zona Los Angeles : 13136 Sierra Hwy. 
Canyon Country, California 91390 
4401 Windsor Dr., Fort Smith, Arkansas 72904 
Slujbe se mai ţin în Elizabeth, New Jersey, şi de asemenea la 
15 minute la sud de Texarkana, Arkansas. 
Telefonați pentru adrese. 

SE SERVEŞTE O MASĂ DUPĂ FIECARE SLUJBĂ 
Transport gratuit la şi de la slujbă asigurat la: 
Hollywood Blvd. & Highland Ave., Hollywood, California, 
zilnic la 18.30, iar duminica la 13.30 şi 18.30. 


ACEASTĂ PUBLICAŢIE EVANGHELICĂ POARTĂ ADEVĂRATUL 
PLAN AL MÂNTUIRII (Faptele Apostolilor 4.12). 
DAȚI-O ŞI ALTORA. 


Aceia dintre dvs. care sunteţi în alte ţări, vă încurajăm să traduceți 
acest material în limba dvs. maternă. Dacă o tipăriți din nou, vă ru- 
găm să introduceţi aceste drepturi de autor şi înregistrare: 


© Drepturi de autor 1980, 1990, aprilie 2000, august 2003, ianuarie 2006, septembrie 2006 Toate drepturile rezervate 
World Pastor Tony Alamo E Înregistrat 1980, 1990, aprilie 2000, august 2003, ianuarie 2006, septembrie 2006 


(Tony Alamo Christian Ministries Worldwide is a division of Music Square Church, Inc.) 


